
GLAVNO RAVNATELJSTVO ZA PROMIĆBU 


Mariji 

pomoćnici kršćana 


„Gospode, pokaži nam lice 
svoje i bit ćemo spašeni!** 

(Ps 79. 4> 



PREDGOVOR 


Za događaja, koji svojom veličinom obuhvaćaju 
zemlje i narode pojedinci kao da posve izcezavaju. 
Većina je ljudi sklona dapače misliti, da pred orka- 
nom što hara osobni napori ništa ne znače. Ne ču- 
jemo li često u danima, što ih proživljujemo da se 
rekne • »To je veće od nas«.; »To nas u tolikoj mjen 
nadmašuje, da ni pomišljati ne možemo, da bismo na 
tome šta promienili «; »Ni obzirom na rat, sto bjesni. 
Ni obzirom na zamašnost ćudorednog zla, koje za- 
pljuskuje sviet«. . 

A ipak je pitanje, je li ovakav način gledanja na 

stvari izpravan ? . , 

Kao dio materialne stvarnosti mi dakako izgle- 
damo podvrgnuti neumitnosti svjetovnog zbivanja. 
Ali po svom duhu i po vjeri, toj božanskoj iskri u 
nama mi beskrajno nadilazimo tvar. Taj plamecak 
vjere’, usađen u nas pri krštenju krije u sebi moc ne- 
slućenog gospodstva. 

Pisac Rihard Graf, kot,a naši čitatelji vec po- 
znaju*) hoće upravo da nam pokaže kakva se sve- 

*) Koji je tako uvjerljivo govorio našim čitateljima 
o značenju izpunjavanja volje Božje u djelu »Da, Otče«. 

silna moć krije u našoj vjeri. Kakvo nam beskrajno 
veliko obzorje ona otvara. Kako goleme snage pruža 
našoj volji. Kako nas osposobljuje, da postanemo go- 
spodarima samih sebe i gospodarima svieta. Da po- 
stanemo najvećim » političarima « svieta i odigramo 
presudnu ulogu u njegovoj sudbini. Čini se to dakako 
čudno, kod Kristovih rieči: » Moje kraljevstvo nije 
od ovoga svieta«, a ipak je činjenica, »da su najveći 
, političari' samo vrlo veliki grješnici i vrlo veliki 
svetci«. 

Među kojima je naše mjesto, mi o tome ne dvo- 
jimo. Pitanje je za nas samo, kako pronaći način, da 
zaista među ovim posljednjima budemo. Pisac i na 
to odgovara: budući glad duše za Bogom. 
Čineći, dakako } predhodno sve, što možemo, ali želeći 
još beskrajno više učiniti. Ovakova » čežnja — veli 
pisac — može nas dovesti do najviših stepena sve- 
tosti«. U ovom smislu knjiga otkriva tajnu posveće- 
nja »malenih«. Svih onih, koji ne smatrajući se sposob- 
nim za izvanredne pokore i mrtvenja, ipak žarko žude 
za sjedinjenjem s Bogom. Kao takva ona će — to se 
čvrsto nadamo — biti putokazom mnogima, i do- 
vesti brojne duše bliže Spasiteljevu Srdcu. 

Uredništvo 
■»Vrela Života« 

PREDGOVOR PISCA 

»Bog hoće, da se svi ljudi spase i upoznaju isti- 
nu« (1 Tim 2, 4). No pri ovom kod mnogih izbija 
glasno i živo pitanje: »Šta moram činiti, da se spa- 
sim?« (Dj ap 16, 30). Mogu li ja postati svetim? 

Ova knjiga pokušava na to odgovoriti. Jedno- 
stavno i priprosto, da svatko mogne razumjeti. Hoće, 
da pokaže put, kojim svi mogu ići. 

Viest o kraljevstvu Božjem ima biti »radostna 
viest« (Lk 16, 16), a ne nešto, što bi čovjeka k zemlji 
pritiskivalo. Tako i ova mala knjiga hoće da naviešta 
rađostnu viest baš potištenima i potlačenima, »ma- 
lenima«, siromašnima, i griešnima, da bi se »obamrle 
ruke i umorna koljena« (Hebr 12, 12) mogla opet 
pridići. 

Tri điela knjižice međusobno su povezana 1 ). Sa- 
mo po vjeri i nadnaravnom promatranju stvari mo- 
žemo doći do svladavanja samih sebe i do nadvlada- 
vanja svieta. » Samo tko vjeruje, živi « (Chateaubri- 
and) . Samo po vjeri dolazi se k ljubavi. 


x ) V. sadržaj na kraju knjige. 

Djelce neka bude posvećeno Mariji, našoj nebes- 
koj Majci! S njezinim blagoslovom neka pođe u sviet 
i dovede mnogo » gladnih duša « k posvemašnjoj sve- 
tosti. 

Misijski dom Broich, u siečnju 1938. 

P. Richard Graf, C. S. Sp. 


NAPOMENA 

UZ OSMO I DEVETO NJEMAČKO IZDANJE 

Brzim sliedom, od sredine travnja 1938. izašlo je 
prvih sedam izdanja ove knjige. To je dokaz, da je 
jednako dobro bila primljena kao i »Da, Otče«. I u 
inozemstvu je bila pozdravljena, da, u mnogim zem- 
ljama i na domaći jezik prevedena. 

Jedan velegradski dušobrižnik pisao je, da je 
knjiga na njega i njegovu zajednicu pobudno, utješno 
i poticateljski djelovala. Daj Bože, da posvud gdje 
dođe, jednako blagoslovno mogne djelovati i naro- 
čito izoštriti pogled na nadnaravnu stvarnost! 

Misijska kuća Knechstenđen, u siečnju 1940. 

P. Richard Graf C. S. Sp. 

VJERSKA BIEDA NAŠEG VREMENA 


Naša vjera — teret? 

Život je mučan teret. On nas pritište. I to ne 
treba tek dokazati Svetim Pismom i Predajem. Či- 
njenica ne treba dokazivati. Naša vjera treba nam 
pomoći, da lakše nosimo teret života i da svome ži- 
votu dadnemo smisao. » Dođite k meni svi , koji ste 
umorni i obterećeni i ja ću vas okriepiti. I naći ćete 
mir dušama svojim « ( Mat 11, 28 si ). Kako objasniti, 
da za mnoge ljude vjera nema više te snage, što više, 
da je ona za njih uz teret života kao neko novo bre- 
me, te da im postaje još težim od već težkog bremena 
života, — bremenom pod kojim stenju i uzdišu ? Kako 
mnogi žale, što su odgojeni kao katolici! Po drugim 
vjerama život je udobniji i lakši! Spasitelj doduše 
kaže sam, da nam nameće jaram i breme, ali on izri- 
čito dodaje dvie važne riečce: » Moj jaram je sladak 
i moje breme je lahko « (Mat 11, 30). I najškrtiji po- 
slodavac plaća svojim radnicima makar i oskudnu 
nagradu. Zar da je samo Bog tako tvrd, da bi htio 
samo žeti, a nikada ne sijati? (Lk 19, 21). Zar ne 
veli već Stari Zavjet (Ps 33, 9) : » Kušajte i vidite, 

kako je sladak Gospodin /« Bog je dobar, on već ovdje 
plaća stostruku nagradu, a povrh toga daje nam 
vječni život. 

> 

Naša vjera — snaga! 

Sv. Ivan piše: » Naša vjera je pobjeda , koja nad- 
vladava sviet « (1 Iv 5, 4). To vriedi i za naše sadaš- 
nje vrieme. No kako to, da se kod tolikih tako brzo 
može opaziti umomost i nemarnost u vjeri, tako, da 
njihova vjera nije više dorasla da odoli bilo kakvoj 
navali, te ne mogu više udovoljiti dapače ni najjed- 
nostavnijim i najpotrebnijim zahtjevima vjere? Na- 
slovnici pisma Hebrejima izdržali su težku borbu 
trpljenja, podnosili pogrde i tjeskobe, čamili u za- 
tvoru i s veseljem podnosili otimanje svojih imanja 
(10, 32 si.). A sv. Pavao ne hvali ih baš osobito, on 
im dapače veli, da bi morali biti spre mn i za syoju 
vjeru oprieti se do krvi (12, 4). Ako nam naša vjera 
ne daje više snage, da radi nje sve pretrpimo, onda 
tomu nije kriva sama vjera, ni Bog, nego mi, samo 
mi. Ova knjižica, čije su misli dozrele posve pod 
utjecajem prilika našeg vremena, nastoji riešiti to pi- 
tanje. 

Nama danas nedostaje samo živa vjera. Ne manj- 
ka nam toliko duhovno primanje vječnih istina, nego 
više izvršavanje voljom onoga, što nas vjera uči, to 
jest život po vjeri, prožimanje našega života i svih 


životnih područja blagom vjere, ukratko, nedostaje 
nam djelotvorna vjera. 

O vjeri se mnogo govori i piše, ali se vjera u tim 
djelima obrađuje više ili manje kao krepost, iako kao 
božanska krepost. A vjera je ipak mnogo više, nego 
»puka krepost«, ona je klica, korien, polazna točka 
pravog nutarnjeg života. Vjera je u našem poimanju 
mnogo izgubila od svog temeljnog značenja i gotovo 
je posve potisnuta iz svog polaznog položaja. Znanje 
je o vjeri, o Bogu, o Crkvi veliko, danas djelomično 
i vrlo veliko, ali to još nije ni izdaleka vjera sama. žta 
nam koristi obsežno znanje o vjeri, ako je ona mrtva? 
Znanje o vjeri niti ne treba da bude vrlo obšimo. 
Mnogo je važnije, da se živi po vjeri. Da se živi ži- 
votom, koji poput života u sjemenu probija ljusku i 
potiče na razvoj. I kod dubokog vjerskog znanja vjera 
je nešto jednostavno, jedinstveno, jer je nešto živo, 
a ipak nad sve ljudsko poimanje uzvišeno. U tolikoj 
mjeri, da je ne može pojmiti ni sasvim u nju pro- 
drieti ni najbolji poznavalac duša, ni najpametniji 
svjetski mudrac ili bogoslovac. Značajno je, da Spsu 
sitelj vjeri »velikoj kao gorušičino zrno« pripisuje 
moć da čini čudesa (Lk 17, 6) i on sam označuje na 
jednom drugom mjestu (Mk 4, 31) gorušičino zrno 
kao najmanje od svih sjemenja, S tom vjerom samo 
tako velikom kao gorušičino zrno — mogu se činiti 
velika čudesa, premieštati gore, presađivati drveće 
(Mt 17, 20; Lk 17, 6). S takvom se onda vjerom može 

sigurno vladati i životom i nositi teret života. Kako 
ogromna, neizmjerna snaga i kakova svesilna moć 
mora da je istom u vjeri, koja više ne naliči goruši- 
činom zrnu, nego podpuno razvijenom »velikom dr- 
vetu« ! 

»Moj 'pravednik živi od vjere « (Hebr 10, 38). Bez 
ove žive vjere ne ćemo doći do savršene ljubavi, ne 
možemo vladati svojim životom, niti postati gospo- 
darima svieta. Bez te vjere bit ćemo i ostat ćemo 
robovi svoga »ja«. Samo po vjeri možemo jasno upo- 
znati, kako da svoju volju podpuno podredimo Božjoj 
volji. Ova knjiga sliedeći tu misao sačinjava i zavr- 
šetak knjige »Da, Otče!« 

»Slovo ubija« 

Svi izvori na zemlji ne dadu se svesti u jedno 
jedino riečno korito. Po hiljadama puteva oni teku 
k moru. Tako se ne može ni sve preobilje bogatstva 
života izreći riečima. Život je odviše dubok a da bi 
ga s nekoliko rieči mogli izcrpsti; prebogat i raznolik, 
a da bi ga s nekoliko rečenica razložili. Krajnje nje- 
gove strane leže odviše udaljene, tako da ih rieči ne 
mogu obuhvatiti. Tako je u naravnom, ali još mnogo 
više u nadnaravnom životu, ppimence na onoj gra- 
nici, gdje se narav i nadnarav spajaju u jedno. 

Kad naravno-nadnaravni život hoćemo da poka- 
žemo s njegove praktične strane, uviek nailazimo na 


potežkoće zbog ograničenosti i nedostatnosti našega 
govora. On sužuje, ograničava, raztrgava životnu 
cjelinu. Ubija život. Jednom je rečenicom uviek pri- 
kazana samo jedna strana istine. Slieđećom rečeni- 
com već bi morala biti osvietljena njena suprotna 
strana. Ali eto, obje rečenice, međusobno razstavlje- 
ne, krive su, neizpravne, a podpuno katolička istina 
izbija tek onda, kad istodobno i uzajamno nastupaju. 
Tako na pr. kad govorimo o našem posvećenju, mo- 
ramo reći: »Čovjek čini sve« i »Bog čini sve«. Ni 
prva ni druga rečenica, sama za se uzeta, nije iz- 
pravna; rješenje leži u njihovu uzajamnom popunja- 
vanju. Stoga bi se uviek moralo pisati i govoriti u 
suprotnim rečenicama, da se izbjegne nerazumie- 
vanju. Ako se redcima, koji sliede, iztiče sad božan- 
sko, sad ljudsko djelovanje, to je svaki put samo jed- 
na strana dotičnog pograničnog područja, ali ona ne 
izključuje druge strane, nego je uviek traži kao su- < 
protni pol. Ni najobilnije milosti nikada ne izklju- 
čuju naravi, nego uviek grade na njoj, one je proži- 
maju i oplemenjuju. S jedne strane pisano je: » Nitko 
ne može doći k meni, ako ga Otac ... ne privuče (Iv 
6, 44), a ipak s druge strane rečeno je: » Ako tko 
koče biti moj učenik, neka zataji samoga sebe ... i 
ide za mnom « (Lk 9, 23). Pa opet: » Trčite tako, da 
dobijete pobjedničku nagradu U (1 Kor 9, 25) , a onda 
nasuprot: »Ne stoji do vlastitog htienja ili trčanja, 
nego do Božjeg milosrđa « (Rim 9, 16) . 

Nadalje valja uvažiti, da su sve rieči »tako da- 
leko od istine«, kao što je slikani lik anđela daleko 
od pravoga anđela. »Dvojini«, veli Chesterton, »da 
se kojagod istina može izreći drugačije nego u pri- 
spodobi«. 1 ) A kako različito shvaćaju pojedinci istinu 
i pravi život, što ih govori i slike samo nago- 
vieštaju! Neki misle, da sve mogu izcrpsti jednom 
samo rukom, dok je drugima to isto neiztraživo, bez- 
krajno more. Mnogi sebi utvaraju, da jednom kret- 
njom ruke mogu učiniti ono, što za druge znači rad 
čitavog života. Jednomu jedna rieč ne kaže ništa, »pa 
to nije ništa novoga«, dok se drugome u jednoj »sta- 
roj rieči« otvara posve novi sviet. Sv. Pismo je ne- 
izcrpivo more, koje u sebi sakriva novo i staro, ali 
čije blago ne pliva na površini 

Ova knjiga ne će svima isto reći. Zakon o shva- 
ćanju onoga što čujemo — »Svatko čuje propovieđ- 
nika na svom vlastitom jeziku« — vrieđi i za razu- 
mievanje onoga što čitamo. Pa kako je ne samo pro- 
poviedniku, nego i slušaču propoviedi potreban Duh 
Sveti, isto je tako i piscu i čitatelju. Ovaj Duh Sveti 
neka napuni obojicu, pisca i čitatelja, da upoznaju, 
što je pravo, prime snagu, da ono što su upoznali 
pretvore u djelo, primiene naime u životu. 


J ) Filozofski je to pretjerano. Istine se izriču i čistim 
idejama. (Op. ur.). 

GLAD ZA BOGOM 
Težnja naravi za ciljem 

Sve stvoreno upravljeno je prema nekom odre- 
đenom cilju i nosi u sebi naravnu, neodoljivu težnju, 
da postigne svoju konačnu svrhu. Voda nalazi svoj 
put do mora preko stotina i tisuća kilometara. Težnja 
je tako jaka i velika, da je možemo prisiliti na rad, 
izkoristiti je, ali je nikada ne možemo ukloniti. Biljka 
naginje k svietlu, zraku, vodi; ona izkorišćuje svaku 
priliku i mogućnost, koje joj se bilo kako pružaju, 
da do njih dođe. Ista težnja za postignućem cilja leži 
u svakoj životinji. U tamnoj, naravno-jakoj težnji 
nastoji i životinja postići sve, što služi razvoju nje- 
nog života. »I roda u zraku zna svoje vrieme, golub 
i lastavica i ždral drže se vremena povratka svo- 
jega« (Jer 8, 7). Sva stvorena bića žele i traže samo 
ono, što služi upodpunjenju i povećanju njihova bi- 
vovanja. Samo čovjek — »kruna stvorenja« — luta 
naokolo, »koleba i tetura kao pijan« (Ps 106, 27). 

U potrazi za Bogom 

Bog je i nama ljudima postavio cilj, koga tre- 
bamo a i možemo postići. Taj je cilj On sam. Naša 

duša gladuje i žeđa za njim. Najdublje i posljednje 
u čovjeku jest čežnja za srećom, za vječnom srećom. 
Pa i Nietzsche je rekao: »Svako veselje hoće vječ- 
nosti, hoće duboke, duboke vječnosti«. 

Mi smo trajno na putu, trajno u potrazi za sre- 
ćom, za izgubljenim rajem. Tu je težnju Bog tako 
duboko usadio u naše srdce, da je nikako ne možemo 
ukloniti, pa ni kad bismo htjeli. Ova želja, ovo neza- 
dovoljstvo srdca, ova čežnja za srećom, za radošću, 
koja se u ovozemskom životu nikada ne smiruje niti 
zasićuje, to je naša težnja za Bogom. To nije ništa 
drugo, nego Spasiteljeva rieč, što u našoj duši uviek 
odjekuje i što teži za ostvarenjem : »Budite savršeni > 
kao što je savršen Otac vaš na nebesima!« (Mt 5, 48) . 

GDJE JE SVETI ČOVJEK? 

Je li Bog kriv? 

Mi ne znamo, koliko će ljudi doći u nebo. Ali 
ima veliki broj ljudi, koji su tako dobre volje, koji 
tako ozbiljno traže i nastoje, da će se sigurno još 
mnogi od njih moći spasiti. Zla volja i izričita, svie- 
stna zloba riedke su. A preko svake mjere veliko je 
milosrđe Božje. Ali sigurno je i to, da do posve velike 
svetosti ne dolazi b$.š mnogo ljudi. Vrlo ih je malo, 
koji su se digli daleko nad prosječnost. Potrebno 
znanje sigurno nam ne manjka. Posve nam je jasno, 
da nas užitci, i radosti ovoga svieta konačno ipak ne 

mogu zasititi. Oni dapače mogu samo još povećati žeđ 
sa radostima, tako da se ona pretvori u pohlepu, 
koja će nas upropastiti. »Bit će tako, kao kad gladan 
sanja, da jede, pa onda se probudi, i glad se njegov 
ipak nije utišao, kao kad žedan sanja, da pije, a onda 
se probudi, i još je iznemogao i žedan« (Is 29, 8) . 

U čemu je dakle pogrješka? Tko je kriv? Je li 
Bog tu zatajio? Zar mu nije uspjelo stvaranje čo- 
vjeka? Zar je postavio čovjeku cilj, koga samo neko- 
licina može doseći? Ni jedan učitelj ne će svojim 
učenicima postaviti cilja, koga od stotine samo ne- 
kolicina njih može postići. Sigurno, grieh sa svojim 
posljedicama razjašnjuje mnogo toga, ali ne sve. Za- 
preke na našem putu k Bogu veće su, privlačiva 
snaga svieta postala je jača, no mi imamo i odkuplje- 
nje s njegovim silnim obiljem milosti. »A gdje se 
umnožio grieh, milost je postala izobilnom « (Rim 5, 
20). Bog daje uviek izob'Jno. 

»Tko ljubi, uviek razsipno daje« 

U prirodi nalazimo razsijano bezkrajno bogat- 
stvo. Koliko izobilje cvieća, boja i oblika! Koliko 
cvjetova cvate uzalud, koliko plodova sazre i iztrune, 
koliko blaga, koje nikada ne će biti odkrito sakriva 
zemlja, koliki bezbroj energija izlazi iz sunca, a da ni 
milionti dio ne dopre do nas! Koliko snage i topline 
šalju ostala nebeska tjelesa, isto tako bezkoristno u 
svemir! Čemu ova razsipnost?« (Mt 28, 8), tako 

bismo i mi više puta upitali. Mi bismo iskoristili svaki 
list i svaki cviet. Ali sve ovo razsipno izobilje imalo 
bi za nas duboki smisao, kad bismo ga uzeli kao po- 
redbu za ono bezkrajno obilje milosti, što ga je Bog 
izlio na nas; kad bi nam makar samo malo otvorilo 
oči za još mnogo veću »razsipnost« Božju u području 
milosti. Bog je ljubav. Ljubav je izliev samoga sebe. 
»Tko ljubi, uviek razsipno daje« (C. F. Meyer, Die 
Narde). Što je Bog još mogao učiniti, a da nije uči- 
nio? Krivb ja je konačno na nama. 

TRAŽILI SMO BOGA U MRAKU 

Za sebe uviek biramo bolje 

Mi smo nastojanje oko svetosti sebi otežčali, uči- 
nili ga težim nego što po sebi jest. Mi smo od sebe 
zahtievali više, nego što je moguće. To moramo 
objasniti u svoj svojoj zamašitosti po jednom obće- 
vriednom načelu. Mi ljudi odabiremo uviek i u svim 
okolnostima ono, što nam se čini boljim. Čežnju je 
za blaženstvom dragi Bog tako duboko usadio u naše 
biće, da mi sebi ništa mučna ni zla odabrati ne mo- 
žemo. No jer bludimo i jer smo sliepi, mi često oda- 
biremo ono, što je zapravo zlo za nas. Grješnik oda- 
bire grieh, ali on grieši samo, jer se grješno za čas 
njegovoj naravi pričinja ugodnijim i boljim. Samo- 
ubojica odbacuje od sebe život, jer smrt smatra ma- 
njim zlom. Ako su preda mnom dvie čaše različi- 

tog vina, moram odabrati bolje. Posegnem li za loši- 
jim, događa se to samo s jednog razloga, koji mi izbor 
lošijeg vina prikazuje kao bolji izbor: da se mrtvim, 
da sačuvam prividnost, da pokažem drugima, da sam 
slobodan, te mogu odabrati i lošije. 

Ovo načelo, koje ne pozna iznimke, možemo 
praktičnije još i ovako izraziti: ja ne dam ništa iz 
ruke, ako u zamjenu ne dobijem ništa jednako vried- 
noga ili boljega. Ne moramo li, da postanemo sveti, 
posve sveti, — ostaviti i napustiti sve, barem nutar- 
nje odreći se svieta, ljudi i sebe samih? Ako hoćeš 
biti savršen, idi prodaj, što imaš i podaj siromasi- 
ma!« (Mt 19, 21). Ni jedna crkva, ni država, ni čo- 
vjek ni moć ne može stupiti pred ljude s tako veli- 
kim zahtjevom, »ostavi sve«, kako to čini katolička 
Crkva po Kristovom nalogu. Ona zahtieva čistoću do 
zadnjeg prievoja srdca, preoblikovanje i preinačenje 
do najskrovitijeg kutića naše duše. Ali kako ja mogu 
sve ostaviti i napustiti, ako mi se za to baš ništa ne 
daje? Nešto nam je doduše obećano: nebo, vječno 
blaženstvo. Ali to nije ništa za ovaj čas. Ja hoću sad, 
barem nešto jednako vriednoga za ono, što moram 
napustiti. »Prazna« obećanja za budućnost ne služe 
mojoj naravi, koja se sada mora žrtvovati, ona sada 
hoće protuvriednost. Naše nastojanje oko savršenosti 
mora zatajiti, ako to važno načelo ne uvažimo. Mi 
smo previše tražili od naše bieđne naravi, mnogo više 

nego što ona uobće može dati. Koje čudo, ako je una- 
toč najjunačkijeg nastojanja uspjeh izostao! 

»No oni su volili tmine« 

Ako kakvo siromašno diete drži u ruci komad 
suhog, pljesnivog kruha, pa mu se dade veliki ko- 
mad kolača, ono će odmah odložiti kruh i obim ru- 
kama posegnuti za kolačem. To za nj sigurno nijq 
nikakva žrtva, ali velika bi žrtva bila za diete, kad 
ne bi smjelo uzeti kolač, nego moralo zadržati kruh. 
Diete želi sladko bez obzira na to, da li sladkiše može 
dobiti ili ne, da li su otrovni ili nisu. Ali razuman 
čovjek ni za težkog glada ne će uzeti otrov, pa bio 
on za njegov okus i najslađi na svietu, nego će radije 
još malo gladovati. I sada stojimo pred jednom zago- 
netkom. Kako to, da mnogi od nas posižu za grješnim 
užitkom svieta, samo jer je ustima »sladak kao me- 
deno saće«, premda većina zna, da mu od tog duša 
umire i zauviek propada? Znamo svi, da nam cieli 
sviet ne koristi ništa (Mk 8, 36) , i da trajno blažen- 
stvo nalazimo samo u nadnaravnom redu. Svi smo 
izkusili, što kaže prorok. »Jeli ste, ali se niste nasi- 
tili, pili ste, ali žeđu niste ugasili« (Ag 1, 6). Kako 
to, da premda svom snagom težimo za nadnaravnim, 
ipak uviek iznova posižemo za prolaznim? Hoćemo 
da dosegnemo zviezde, a uistinu cbuimamo blato 
(Tuž Jer 4, 5). »Ja nesretni čovjek, tko će me oslo- 
boditi ovog samrtnog tiela? (Rim 7, 24). »Volja za 

dobro je tu, ali ga ne izvršujem. Ne činim ono dobro, 
koje hoću, nego zlo koje ne ću. (Rim 7, 28 si.). Po 
nutarnjem čovjeku veselim se doduše Božjem zako- 
nu, ali u svojim udovima osjećam drugi zakon, koji 
se protivi zakonu duha« (Rim 7, 22). Ponajprije po- 
staje nam jasno, da nam sve naše znanje ne pomaže 
mnogo. Spoznaja ništetnosti zemaljskoga ne može 
nadvladati privlačive snage zemaljskoga obzirom na 
našu narav. 

Kakva spoznaja, takva ljubav 

Da riešimo zagonetku, moramo uočiti još jedno 
načelo. »Što čovjek ne pozna, to ni ne ljubi«. Što ja 
ne poznam, nikako ne mogu ljubiti. Ljubav se ravna 
prema spoznaji. Bezuvjetno moramo uočiti još i to, 
da spoznaja i ljubav mpraju biti na istoj razini. Stoga 
spoznaja zemaljskoga, s čisto naravnim, po milosti 
nerazsvietljenim razumom još ne budi ljubav k nad- 
naravnom. Naše oči, uši, naš osjećaj i, na nj oslo- 
njen, naš razum mogu pojmiti sviet, u se ga uvući. 
Time se u našoj ljudskoj naravi toliko toga budi, što 
teži za užitkom i veseljem, da smo nehotice skloni, 
da udovoljimo toj želji. Stvoreno blista i privlači, i 
talio nas moćno mami, a, u našoj je naravi toliko toga 
srodnoga, što nas privlači k osjetnome, da za nas 
nije nikakva žrtva, posegnuti za prolaznim, napro- 
tiv, velika je žrtva za nas toj se težnji oprieti. I sada 
da svom dušom, srdcem, čuvstvom i svom snagom 

težimo za nadnaravnim! No tu je sve tamno, tu nas 
ništa ne privlači, ne mami. Nek naša narav sve na- 
pusti, ne videći nikakve protuvriednosti ! Mi od sebe 
tražimo nemoguće. 

POTREBA SVIETLA VJERE 
Vjera — svietlo 

Nadnaravni izvor spoznaje za našu nadnaravnu 
ljubav nije razum, nego vjera. Sa ženom u Evan- 
đelju moramo najprije zapaliti svietlo, pa tražiti. Mi 
sm /3 Boga tražili u mraku. Kad nam svietlo vjere 
makar samo i malo sine, onda i nadnaravnost počima 
nas već mamiti, privlačiti, vući i to u onoj mjeri u 
kojoj u svietlu vjere sve jasnije i jasnije blista. 
»Vjera je duhovno svietlo«, kaže sv. Toma. Ivan od 
Križa često govori o »tamnom« svietlu vjere. Ali 
nije vriedno da se na tom dalje zadržavamo. Narav- 
no, kao i nadnaravno svietlo po sebi je posve nevid- 
ljivo. Vidljivim postaje samo kada se gdje pokaže i 
odrazi. Svietlo je različito od svjetlonoša, od »svjet- 
lostnib tjelesa« (Uspr. Post 1, 3, 1, 14 si.). Premda 
sunce i zviezde uviek obasjavaju svemir, on je ipak 
taman. »Svietlo svietli u tami, ali ga tama nije spo- 
znala« (Iv 1, 5). Sv. Pismo razlikuje dvovrstnu tamu: 
noć (Iv 9, 4) i najskrajnju tamu (Mt 8, 12). Naj- 
skrajnja tama — u naravi i nadnaravi — postoji 
istom onda, kada svjetlonoša i svietlo, kao takovi. 

nestanu. O najskrajnjoj tami, kaže sv. Ivan u svom 
prvom pismu (2, 11), da ona potamnjuje oko. Iako 
svietlo vjere kod mnogih ostaje »tamno« svietlo, ono 
je ipak još uviek svietlo, u kojem se može spoznati 
nadnaravnost. 

Svietlo vjere jest pravo svietlo. »Moramo se ču- 
vati, da svietlo vjere ne shvatimo samo u prenese- 
nom smislu, i mislimo samo na istine, koje nam izva- 
na dolaze. Ne, vjera je ulivena krepost, ona je, iako 
tainstveno, ipak pravo svietlo, ona je sposobnost, da 
spoznamo Boga i božansko (da vidimo, gledamo u 
nepravom smislu) , sposobnost, koje nema čisto nara- 
van čovjek«. (Diimmler, Beschauung und Seele). 
Samo po vjeri shvaćamo bogatstvo onoga i bezvrieđ- 
nost ovoga svieta. 

Kako djeluje svietlo vjere 

Isto kao što narav, koja nas okružuje nalazi u 
nama mnogo srodnoga, što ona privlači, isto tako i 
nadnaravno nalazi u nama mnogo toga, što teži za 
svietlom, što privlači svietlo. Ali ove obostrane pri- 
vlači jive sile počimaju uzajamno djelovati istom onda, 
kad zasja svietlo vjere. Po vjeri dolazi do stvaranja 
protuutega. Što nas više privlači nadnarav, to manje 
privlači jive sile i čara ima sviet za našu narav, to 
većma nestaje našeg zanimanja za nj. Njegova ljepo- 
ta bliedi u mojim očima i više me ne sapinje. Njegove 

prietnje, progoni i mučenja prestaju me plašiti. Jer je 
postojao nutarnji protuuteg, mogao se sv. Lovro u 
plamenim mukama na užarenom roštilju šaliti: 
»Okrenite me na drugu stranu!« Mi ne možemo ništa 
napustiti, ako nema protuteže. Gdje su obje pri- 
vlačljive snage nekako podjednake, tamo će čovjek 
izvanredno bolno osjetiti razdvojenost i dvostruku 
bit svoje naravi. »Dvije duše stanuju, ah, u moj im 
grudima. Jedna hoće da se dieli od druge« (Goethe, 
Faust) . 

Pobjeda svieila vjere 

Čim svietlo vjere bude sve jasnije svietlilo. to će 
zemaljska, nestalna svietla sve više gubiti na snazi, i 
konačno će ih za naše oči posve nestati. Po noći su 
nam vidljive samo zviezde i one su nam putokazi u 
tami; no čim sunce u svoj krasoti grane, zviezde 
posve »izčeznu«. Onomu, koji živi u takvom svietu 
vjere, gadi se sviet. »Što mi je nekoć bio dobitak, to 
radi Krista smatram gubitkom, u poredbi sa sve- 
nadmašivom spoznajom Krista Isusa, moga Gospo- 
dina. Radi njega sam se odrekao svega i smatram to 
nprav.o blatom, da zadobijem Krista i da se nađem 
u njemu, i to ne svojom praveđnošću, koja je iz za- 
kona, nego s onom, koja potječe iz vjere u Isusa Kri- 
sta, s praveđnošću koja dolazi od Boga na temelju 
vjere« (Fil 3, 7 si.). Kada nam se nadnarav pokaže 
u svom pravom svietlu, ona nas iskonskom snagom 
k sebi privlači. Tad spoznajemo bogatstvo nadna- 


ravnoga, kad kušamo, kako je sladak Gospodin, i po- 
staje nam lako napuštanje zemaljskoga. Odbacujemo 
ga, da u zamjenu primimo bolje. Tada se čovjek ne 
treba više bojati svieta, on za. njega nema više čara 
i nije više izvor pogibelji. Mora samo još paziti na 
slabost i biedu svoje vlastite naravi. »Naša je vjera 
pobjeda koja nadvladava sviet« (I Iv 5, 4). 

VJERA — NEŠTO TRPNA 

Bez vjere nije moguće ugoditi Bogu 

Sav naš duhovni život ovisi o našoj živoj vjeri. 
Samo kroz vjeru budi se ljubav. Vjera je temelj. 
»Bez vjere nije moguće ugoditi Bogu « (Hebr 11, 6). 
Mi doduše znamo, da je ljubav » vinculum perfectio- 
nis: veza savršenstva« (Kol 3, 14), da obuhvaća cieli 
zakon. Ali o ljubavi ne trebamo ni govoriti; jer s 
vjerom posve naravno, kao po sebi razumljivo dolazi 
i ljubav. Ja mogu ne htjeti vjerovati, mogu zatvo- 
riti oči svietlu. Ali kada već vjerujem, onda ljubav 
više nije ovisna o mojoj volji. Ja naprosto moram 
ljubiti (iz težnje za, blaženstvom). »Vjera je životna 
težnja za Bogom . . . kao za ciljem objave« kaže ve- 
liki bogoslovac Scheeben. 

Ljubim, ljubljen sam 

Kad kažem: »Ljubim«, onda to zvuči vrlo tvor- 
no, kao da to ovisd u mojoj volji. A kada kažem: 

»Ljubljen sam«, to zvuči trpno, kao da ja to moram 
trpjeti. Zapravo je posve obratno. Kada ljubim, onda 
ne samo da činim, tvorim nešto, nego prije svega i 
trpim. Kad nekoga ljubim, onda od osobe, koju lju- 
bim, izlazi privlačljiva snaga. Ona me privlači. Ja joj 
se nutarnje ili izvanjski podvrgavam. A kada drugi 
ljube mene, onda upravo činim, tvorim nešto; primam 
dakako, ali ponajprije dajem, šaljem; istina primam 
na dar, ali ponajprije darujem, izlazi iz mene privlač- 
ljiva snaga, koja druge ljude k meni privlači. Ljubav 
stoji u privlačenju. Zato i Spasitelj kaže jednu rieč, 
koja u vezi s tim dobiva bezkrajnu dubinu, postaj« 
značajno važnom za sve naše nastojanje oko duhov- 
nog života : »Nitko ne može doći k meni, ako ga Otae 
ne privuče« (Iv 6, 44). Kad ljepota Božja po vjeri 
postane »vidljiva«, onda privlačljiva sila, koja izlazi iz 
Boga, počima djelovati i privlačiti. Što smo bliže 
privučeni, tim jasnija postaje spoznaja, tako da lju- 
bav postaje izvorom spoznaje. »Da bi vas . . . unutar- 
nje ojačao po svom Duhu, da Krist po vjeri stanuje u 
srdcima vašim i da se vi u ljubavi ustalite i učvrstite! 
Da biste mogli sa svim svetima shvatiti širinu i du- 
ljinu, visinu i dubinu i poznati ljubav Kristovu , koja 
nadmašuje svako poimanje. Tako da se ispunite svom 
puninom Božjom (Ef 3, 16 si.). To je »pouka« o 
Bogu, o kojoj kaže Krist: »Svaki, koji sluša Otca i 
koga On uči, dolazi k menu (Iv 6, 46) . »Ne ljubi se, 
što se ne ppzna ; ako se samo i malo spozna, tad lju- 


bav učini te ga se uviek bolje i savršenije spozna« 
(Sv. Augustin). 

Ako nas Otac ne privuče ... 

Nas se mora povući, inače ne dolazimo k Sinu 
a niti po Sinu Otcu. Sve naše pouzdanje u naše na- 
pore i rad, naše znanje i umieće, u našu krepost i 
sposobnost posve je promašeno. Mi doduše moramo 
učiniti svoje, kako najbolje možemo, ali time nije još 
ništa učinjeno. Mi se od svieta udaljujemo samo to- 
liko, koliko nas Otac privuče i ni trunka više. Kad 
sjedimo u kolima, možemo se ma kako nasloniti na 
prednji dio, da ih pokrenemo, ona se ni za prst ne ć« 
pomaknuti. Mi, uz sviet vezani ljudi, ne možemo se 
odieliti od svieta, ne možemo izaći iz sebe samih, to 
je sasvim nemoguće. To ne trebamo ni pokušavati. 
Neki posao, koji je unapried bezuspješan, ne tre- 
bam uobće ni započimati. Ne moramo život učiniti 
tako nepodnosivim teretom. Otac, naš nebeski Otac, 
oduzima nam posao; On nas vuče. 

Jakost vučenja ovisi o jakosti svietla vjere. Čim 
utrne svietlo vjere, prestaje privlačljiva snaga Božja 
na nas djelovati, i mi ponovno tonemo u svom ništa- 
vilu. Više puta uzplamsa svietlo vjere snažno poput 
kakova meteora, i odmah uzplamti naša volja i želja ; 
snažna odluka i jaki čin ljubavi dižu se k nebu. No 
čim »meteora« nestane, i naša ljubav pada opet na 

svoju ob'enu mjeru. Sa živom vjerom stoji i pada 
naša težnja, naše kršćanstvo; s njim raste i pada 
naša svetost. 

Vjera kao doživljaj 

Vjera nam se kod svetog krštenja stavlja u dušu 
kao posve malena iskra, kao sjemenka. Ne osjećamo 
je, ne vidimo je, uobće ne znamo za nju. U počet- 
nom stupnju svietlo vjere bit će nešto posve neza- 
mjetna a ipak se po njemu razvija život milosti. 
Razvoj klice u sjemenki zbiva se u nutarnjosti ljuske, 
u tami, a i onda, kad se ljuska raztvori, mora mlada 
biljka izvršiti veliki posao, dok napokon, prođrievši 
na površinu zemlje ugleda sunce. A ipak je sunce 
ono, što je klicu iz sjemenke kroz tamni sloj zemlje 
izmamilo na svietlo dana. Tako je i kod mnogih ljudi. 
Njihov milostni život ostaje sakriven kao u sje- 
menki ili u zemlji, nikada ne izađe na danje svietlo 
vjere, ipak svietlo vjere bilo je ono, po čemu se klica 
uchće razvila. Oni uobće nikada ne postanu sviestni 
svog vjerskog života. Primlete ga istom u vječnosti, 
kada padnu zemaljske koprene. Kod pojedinih će 
ljudi svietlo vjere, ako ga se trajno njeguje i nepre- 
stano mu se daje nova hrana, u jednom času milosti 
nadići prag svieta. Bit će to u onom presudnom času, 
kada su obje privlačljive sile približno jednako jake. 
Tada će nadnaravni sviet izkrsnuti pa nestati, sad na 

kraće, sad na dulje vrieme. Ako je čovjek vjeran, 
onda će biti sviestniji nadnaravnog svieta od na- 
ravnoga. Život vjere i život kršćanina — a kasnije 
ćemo vidjeti, da možemo dapače reći: život vjere i 
život Krista — jest jedno te isto kod svih kršćana, 
svih pomilovanih, t. j. svih koji žive u posvetnoj mi- 
losti. U biti (ili ontoložki) kod svih je isto, ali obzi- 
rom na proživljavanje (t. j. psiholožki) velike su raz- 
like, razlike kao između dana i noći. Premda su svi 
ljudi pozvani k najvišoj ljubavi i time sviestnom, 
živom životu milosti, — jer najviša ljubav budi se 
samo u najživljoj vjeri — ipak ne će svi doći do toga. 
Ne će doseći ovaj stupanj milostnog života, koji leži 
u »danjem« svietlu vjere. Možda je za mnoge od njih 
život prekratak. Mnogi od njih morat će kroz cieli 
svoj život hodati po tami. Njihov život ostaje uviek 
samo čežnja, težnja. Da li ovi pred Bogom zaostaju 
za drugima? Možda i za njih vriedi rieč božanskog 
Učitelja, koji je rekao sv. Tomi: »Blaženi, koji ne 
vide, a ipak vjeruju« (Iv 20, 29) . 

Svietlo, koje obasjava svakoga čovjeka 

»Bog hoće, da se svi ljudi spase i spoznadu 
istinu« (1 Tim 2, 4). Ako dakle, prema riečima sv. 
Pavla bez vjere nije moguće ugoditi Bogu, (Hebr 11, 
6) , ako ćemo »samo« po vjeri biti opravdani (Rim 3, 
28; 5, 1; Gal 2, 16 i dr), onda je Bog obvezan, du- 
žan, da svakom čovjeku daruje početak vjere. Kao 

Dno Savla pred Damaskom, svakog čovjeka jednom 
obasja svietlo vjere. (Dj ap 9, 4) ; i ako ne na tako 
jasan i očit način, ali vjera dolazi jednom i k njemu. 
Spasitelj je »svietlo, koje obasjava svakog čovjeka« 
(Iv 1, 9). Svakome se jednom polaže temelj, na ko- 
jem može sagraditi svoju zgradu vječnosti. Ako ljudi 
ne će, ako više ljube tamu nego svietlo, onda je nji- 
hova krivnja, ako sami ostanu tama, pa ne nadiđu 
krug svieta. Dakako, s ovom prvom milošću vjere 
učinjen je samo početak obraćenja, ako čovjek primi 
vjeru. Sv. Pavao nije po đamašćanskom trenutku po- 
stao odmah »sveti« Pavao, Pavao je postao samo Pa- 
vao, mrzitelj Kristov postao je učenik Kristov, ali 
sa svojom naravi morao se još dugo boriti. Žalac je 
ostao u njegovom tielu (2 Kor 12, 7). I često je uz- 
dahnuo i stenjao pod teretom svoje ljudske naravi 
(Rim 7, 24). Svojstveni zakon naše naravi ostaje, 
po milosti stvara se samo protuteža tom zakonu. 

VJERA — NEŠTO TVORNA 
Vjera i žrtva razuma 

Kad kažemo, da je vjera svietlo, u kom nas lju- 
bav ppčima privlačiti, da je ona toplina, kojom težnja 
našeg srdca hrli k Bogu, onda je prikazana samo 
jedna strana stvari. Vjera nije samo nešto trpna, 
nije u tomu da čovjek biva povučen, vjera je i nešto 
tvoma, neki čin, nešto što čovjek izvodi. Vjerom 

nešto poduzimamo. Ovim se ne misli poreći ono malo 
prije rečeno, nego samo pokazati protivnu stranu 
toga. Vjera po sebi zahtieva već od nas jednu žrtvu, 
odricanje. Prije svega zahtieva od nas žrtvu razuma. 
Naravni razum mora stati pred vjerom. Pravo po- 
dručje vjere ostaje za nj zatvoreno. Predmet vjere 
nadmašuje ljudski razum. Naravni um može doduše 
iztraživati, da li je nešto dostojno i zašto se nešto 
vjeruje, na pr., jer je to Bog rekao, čudesima potvr- 
dio. Ali on nikada ne može dokazati ono što čovjek 
mora vjerovati Što se može dokazati, to su samo 
pređpostavke vjere. Učenjaci mogu doduše mnogo 
šta dokazati, što neuki moraju vjerovati, ali prvu 
istinu svake vjerske tajne ne može se dokazati, nego 
je svi moraju vjerovati. Uzprkos tomu naša vjera 
nije nerazumna. Vjera se konačno vraća na gledanje. 
Krist, koji se izkazao kao sin Božji, Krist u koga 
vjerujemo i komu vjerujemo, gleda ono, što mi vje- 
rujemo i time preuzima jamstvo, da će naša vjera 
prieći u gledanje. Tko hoće da dođe do savršene spo- 
znaje, mora početi time, da vjeruje. »Tko uči, mora 
najprije vjerovati« (Aristotel). Ako hoćemo doći do 
pođpune spoznaje, do gledanja Boga, moramo naj- 
prije vjerovati. 

Žrtva volje 

Jer naravni um ne može shvatiti predmeta vjere, 
zato je vjera žrtva volje. Vjerovanje ostaje uviek 

dobrovoljno pristajanje. Ako volja i dobiva od Boga 
prvi poticaj za svoje djelovanje, ostaje ipak slobodna 
i mora ovdje kod vjere reći svoj prvi i dlučni »Da, 
otče«. To je jedan bezuvjetni, nepromjenljivi i nepo- 
kolebivi »da« Bogu, pa makar cio sviet propao. Iz tog 
»da« mora kršćanin da stvara zaključke za cieli svoj 
život. Time vjera zahtieva žrtvu podpunog čina. A 
ta je žrtva trajna. Život po vjeri trajno je odricanje, 
trajno davanje samoga sebe. Premda nas se privlači, 
vriedi ovdje rieč: » I ako ne uložite života, ne ćete 
nikada života steći« (Schiller »Wallensteinslager«). 
Žrtva će za jedne biti veća, za druge manja. Ali čak 
i oni koje je Bog već uveo u jasno svietlo vjere, mo- 
raju — psihološki gledajući, — svaki novi korak uči- 
niti u tamu. 

Podpuna žrtva 

Život iz vjere trajno nas sili na odluke. Nikada 
se ne smijemo podati pođpunom miru. »Nisam došao 
da donesem mir, nego mač« (Mt 10, 34). Moramo se 
odlučivati između Krista i svieta (Mt 6, 24), između 
njega i ljudi (Mt 10, 35), između njega i našeg vla- 
stitog ja (Mt 10, 39). Rieči Spasiteljeve moramo uzeti 
posve ozbiljno. Mi smo doduše svi kršteni, ali mo- 
ramo to svakim danom više postajati. Mi kršćani mo- 
ramo sve više postati Kristom. 

Samo tko sve izloži opasnosti i sve da, bit će pod- 
puni kršćanin, pođpuni Krist. A ipak je to izlaganje 


opasnosti još uviek najmanja od svih žrtava. Ta naš 
je život uobće jedan jedini riziko, kako god ga uzeli. 
Tko rizkira više: mi koji vjerujemo u Boga, ili oni 
koji u Boga ne vjeruju? Mi ne trebamo raditi na 
veliko, ne trebamo izložiti opasnosti stotinu godina, 
nego samo sadašnji trenutak. Mi ne stavljamo skoro 
ništa na kocku, dočim oni drugi stavljaju neizmjerno 
mnogo. Kada bi život što ga izgrađujemo na vjeri u 
vječnoga Boga bio laž i prevara, onda bi mi bili žrtvo- 
vali samo nekoliko godina, onda bismo bili veliki lu- 
đaci (1. Kor 15, 19) ; ali ako postoji vječni Nagra- 
ditelj, onda oni drugi rizkiraju čitavu vječnost, a to 
je najveća ludost (Mudr 5, 4). 

Život jest i ostaje riziko (Gothe). »Tko ništa ne 
rizkira, ništa ne dobiva«. »Sigurnosti nema. Sve se 
mora žrtvovati Bogu, čiji putevi nisu naši putevi«. 
(G. Baumer.) Mi u duhovnom životu žrtvujemo od- 
već malo, pa zato i ne dolazimo ni do čega, ništa ne 
postizavamo. Mali trgovac, k,oji se ništa ne usudi, 
koji malo ulaže, ostati će svega svoga života mali 
trgovac. Trgovac u Evanđelju prodao je sve } da dođe 
do skupocjenog bisera. Ako ja oprezno idem na- 
pried, korak po korak, nogu za nogom stavljam, ne 
ću prieći ni preko najužeg jarka. Moram se odvažiti 
na skok, pa bio on i malen, ali odvažiti se na nj mo- 
ram. Tako je i u nadnaravnom životu. Mi se moramo 
odvažiti na prvi skok prema Bogu. »Baci se na nj! 
Nemoj misliti, da je praznina, u što se bacaš; ne, 

nemoj tako misliti! On je rekao, nebo i zemlju ja 
izpunjavam« (sv. Augustin). što je veća i življa 
vjera, to je manji riziko, ali ipak do zadnjeg časa 
čovjek mora uviek iz nova čitava sebe davati. Što 
više izčezava tama, to sigurniji postaje put; jer ne- 
staje sjena, varki i pakosti noći. »Što se prije pre- 
danja pričinja opasnošću, to poslije postaje blaže- 
nom sigurnošću« (Newman). 

PORAST VJERE 

Život je vjere život milosti 

Život vjere nije ništa drugo nego život milosti 
u nama. Samo moramo život vjere mnogo sviestnije 
njegovati nego do sada. Nama ne dostaje jaka vjera, 
»svietlo« vjere, u kojem nam se jedino ukazuje nad- 
naravni sviet. Kako vjera nije ćudoredna nego bo- 
goslovska krepost, mi je sebi ne možemo pribaviti. 
Vjera nije posljedak učenog proučavanja. Najoštro- 
umniji vjeroučitelj može lutati u najdubljoj tami ne- 
vjere. 1 ) Ili zar nije značajno, da su začetnici većine 


] ) Točnije bi bilo reći: »Vjeroučitelj, naravno silno 
oštrouman, može lutati u najdubljoj tami nevjere«, (jer 
pravo oštroumlje vjeroučitelja ukoliko je vjeroučitelj 
dolazi upravo od svietla vjere te je nespojivo s ne- 
vjerom) (Op. ur.). 



krivovjerja bili iztaknuti bogoslovi? Doduše »zna-: 
nost je traženje istine, kakva se nalazi u naravnoj 
objavi stvorenja« (Pacelli) ; znanosti mogu vjeri pru- 
žiti vrieđnu pomoć, ali nikada vjeru dati ili umno- 
žiti. Vjera se ne rađa iz znanja. Ja još nisam zdrav 
zato, što sam naučio svu liečničku znanost. Da Bog 
mora postojati, to znanost može dokazati, i upravo 
u tomu se pokazuje Božja dobrota prema nama, da 
ga se može upoznati iz vidljivog stvorenja. »Njegovo 
se nevidljivo biće od stvorenja svieta može razabrati 
okom duše po njegovim djelima: njegova vječna moć 
kao i njegovo božanstvp. Zato se pogane ne može iz- 
pričati. Jer što se od Boga može spoznati, to im je 
objavljeno. Bog im je to objavio« (Rim 1, 20, 19). 
No nadnaravnu objavu i milostni red Božji znanost 
ne dotiče. Zato vjera i ne može ovisiti o njoj. »Vjera 
je u biti čisto nadnaravni čin. Ne možda po biti na- 
ravna, a onda nadnaravno preodjevena, kao na pr. 
kad se bakar presvuče'zlatom« (Garrigon-Lagrange) . 
Vjera je milost. Sve su milosti plod Kristove žrtve 
na križu. Naravnim silama ne može ni jedan čovjek 
postići bilo koju milost. Ljudi, koji su sami u sta- 
nju posvećujuće milosti, mogu doduše molitvom i 
žrtvom izmoliti od Boga milosti za sebe i druge. No 
premda nam se milosti po drugim ljudima pružaju, 
ipak je Krist onaj, koji nam ih daje. Svaka milost — 
dakle i prvotna milost vjere — jest slobodan dar mi- 
losrdne ljubavi Božje. 

Vjera i »da Otče« 


Porastu našeg života milosti i života vjere mo- 
žemo pridonieti vjernim vršenjem svojih dnevnih 
dužnosti, trajnim podvrgavanjem svoje volje Božjoj 
volji, svojim odvažnim i odanim »da Otče« u svim sud- 
bama života. »Ako tko hoće da vrši njegovu (Otče- 
vu) volju, upoznat će, da li je moja nauka od Boga« 
(Iv 7, 17). 

Vjera i molitva 

Važniji od ovog posrednog puta .jest neposredni. 
Mi porastu svoje vjere moramo doprinositi molitvom. 
Moramo mnogo više nego do sada moliti za milost 
vjere. Kada bismo ponovno imali više molitelja, imali 
bismo i više svetaca. »Orate, fratres , Molite braćo!« 
Mi moramo moliti, ali ne samo ustnama, nego iz naj- 
dublje dubine svoga srdca. Nije time dovoljno uči- 
njeno, ako izmolimo baš samo još naše obvezatne 
molitve. Ni nekoliko trenutačnih pohoda Presvetomu 
ne će nas dovesti do konačnog, podpunog savršenstva. 
Gospodine, uči nas ponovno veliku umjetnost mple- 
nja, molenja bez prestanka! Molitva za vjeru mo- 
rala bi biti glavni sadržaj naše molitve. Gospodine, 
»umnoži našu vjeru!« (Lik 17, 5). Daj nam živjeti u 
tom svietlu! Molimo s blaženom Katarinom Emme- 
rich: » Gospodine , uči me vjerovati , nadati se i Iju- 

biti , kako vjeruju, nadaju se i ljube prava djeca tvoje 
Crkve!« Zemaljsko prolazno, svjetsko ne trebamo 
uoibće moliti , to ćemo dobiti, ako živimo po vjeri, 
stostruko (Mk 10, 30), kao dodatak, povrh svega. 
Otac zna, da nam je potrebno. 1 ) Izkoristimo vrieme 
svoje molitve za vječno, božansko. Spasitelj je sam 
molio za Petra, da se njegova vjera ne pokoleba (Lk 
22, 32). Zar da i mi ne molimo za druge s istom na- 
kanom? Zar to ne bi značilo, izkazati im najveće do- 
bročinstvo i najbolje služiti Kristovoj stvari? Mo- 
litva je vjerska djelatnost. To je temeljni stav, koga 
stvor trajno prema svome Stvoritelju mora zauzi- 
mati. Jer mi u nadnaravi ne možemo ništa učiniti, 
nego smo posve ovisni o Božjoj dobroti i milosrđu, 
ne preostaje nam i ne pristaje nam zapravo ništa 
drugo, nego da prosjački stojimo pred Božjim vra- 
tima. Raditi ne može svatko, ali svatko, pa i najsi- 
romašniji, najbolestniji i najslabiji može još pro- 
sjačiti, može tiho i niemo podići ruke i srdce k Bogu. 
Molitva za živu vjeru bit će uviek i u svim okolno- 
stima uslišena. » Molite i primit ćete« (Iv 16, 24). 
» Kucajte i otvorit će vam se!« (Lk 11, 9). Mi mo- 
ramo moliti i prositi kao onaj čovjek, koji je noću 


a ) Time nije rečeno, da ne bismo smjeli ni za što 
zemaljsko moliti (uzp. Mt. 7, 7 si., 18, 19, 21, 22, Iv. 15, 
7). (Op. ur.). 

došao k svom prijatelju, neka mu posudi kruha, mo- 
liti, kao ona udovica poganskog sudca, nasilno^ 
uvjerljivo i uztrajno (Lk 11, 5 si.; 18, 2 si.). 

Vjera i krštenje 

Vjera nam se u krštenju (krštenju djece) podje- 
ljuje kao božanska životna iskra. Krštenje i vjera 
proizvode i dovršuju naše učlanjenje u Krista. »Kao 
Bog-čovjek ima Spasitelj kao ostali ljudi stvarno 
tielo«, ali kao uzpostavitelj našeg roda ima duhovno, 
tajanstveno, mistično tielo. To je zajednica onih, koji 
vjeruju u Krista. »Mi mnogi jedno smo tielo u Kristu « 
(Rim 12, 5). Krist je u krilu svoje najčišće majke 
uzeo tielo, a sačinio je sebi i jedno duhovno tielo , sa- 
stavljeno od onih , koji vjeruju u njega. Dosljedno 
može se reći, da je Marija, noseći u svom krilu Spa- 
sitelja, nosila ujedno tad sve, čiji je život bio sadr- 
žan u Spasteljevom životu. A mi svi, koji pripadamo 
Kristu i koji smo kako Apostol kaže, » Udovi jednog 
tiela, od njegovog mesa i njegovih kosti« (Ef 5, 30) , 
mi smo proizašli iz Marije na način tiela, koje je spo- 
jeno s glavom (Okružnica Pija X. od 2. n. 1904.). 
Krštenjem (krštenjem djece) počima naše učlanjiva- 
nje u ovo duhovno, otajstveno, ne u slikovitom smi- 
slu uzeto, nego pravo tielo Kristovo ; po vjeri ono se 
produbljuje i đovršuje. Prima li krštenje odrasli, 
onda je vjera početak njegovog učlanjenja u Krista, 

42 



a krštenje dovršenje. Bez vjere ne ostvaruje se učla- 
njenje; izgubi li krštenik vjeru, onda životna struja 
glave ne dotiče više to udo. U učlanjenju u Krista 
izvršuje se kao neko novo utjelovljenje druge božan- 
ske osobe u nama. Krist živi u nama (Gal 2, 20) i 
hoće, da u nama »uzme oblik« (Gal 4, 19). Što je 
dublja naša vjera, to više Krist raste u nama, to se 
mi više srašćujemo s njime; to također više prožim- 
ljemo jedan drugoga. Život vjere i život Krista ovisni 
su jedan o drugome. Što više Krist dobiva oblik u 
nama, to veća i življa biva i naša vjera. 



Vjera i Euharistija 

Jedno vrlo važno sredstvo za njegu svietla vjere, 
da sve više zalazimo u svietlo vjere, to je sv. pričest. 
Među sakramentima živih služi prije svega presv. Eu- 
haristija izgradnji i porastu otajstvenog Krista. »Tko 
jede moje tielo i pije moju krv, ostaje u meni, a ja u 
njemu« (Iv 6, 56). Ako dakle po svakoj sv. pričesti 
Krist raste u nama, mora se po svakoj sv. pričesti 
i svietlo vjere povećavati u nama. To mora tako biti, 
jer božanski je život nedjeljiv. Život je vjere život 
milosti u nama, i po svakoj sv. pričesti umnožava se 
u nama posvećujuća milost. “Vjera je duhovno svietlo. 
Svako svietlo mora se hraniti, ako ne ćemo, da utrne. 
Moramo se brinuti ne samo za svjetiljku, nego i za 
ulje. U sv. pričesti dolazi svietlo k svietlu. Spasitelj 
je »svietlo svieta« (Iv 8, 12), »svietlo ljudi« (Iv 1, 

4), on je »pravo svietlo, koje obasjava svakog čo- 
vjeka« (Iv 1, 9). »Ustani, razsvietli se! Jer došlo je 
tvoje svietlo. Slava Gospodinova zasjala je nad to- 
bom, nad tobom zasjao je Gospodin, nad tobom je 
zasjala njegova slava« (Is 60, 1 si). Ako dostojno 
idemo k sv. pričesti, onda naše svietlo vjere prima 
uviek novu hranu, svietlo postaje uviek veće i jas- 
nije; mi ćemo sve više živjeti u pravom svietlu (1 Iv 
1, 7), ne ćemo se više spoticati, jer sam Gospodin 
bit će naše svietlo (Odkr 22, 5) . 

II. 

Samo u vjeri možemo postati go- 
spodarima svoga života 




o Čemu ne ovisi naše posvećenje 

Sotona u skupštini Božjih sinova 

U knjizi Jobovoj (1, 6 si.) opisan je jedan neo- 
bičan prizor. Jednoga dana sabrali su se Božji sinovi 
pred Gspodinom i usred skupštine osvane sotona. 
Gospodin upita sotonu: »Odkud dolaziš?« A sotona 
odgovori: »S jedne skitnje po zemlji i jednog puto- 
vanja po njoj«. Tada reče Gospodin sotoni: »A jesi 
li opazio i slugu moga Joba? Nitko mu na zemlji nije 
ravan. Bezprikoran je i pravedan, boji se Boga i drži 
se daleko od zla«. Sotona odgovori Gospodinu: »Zar 
je možda Job uzalud tako bogobojazan? Ne paziš li 
ti na njega i njegovu kuću i sve, što je njegovo ? Ti 
blagosivlješ djelo njegovih ruku i njegovo se imanje 
sve dalje proteže u zemlju«. Ne kaže li sotona dru- 
gim riečima Gospodinu: »Da, tog Joba, dakako po- 
znam, bogobojazan je i svet, posve sigurno, ali što 
to znači? Ta on zna, zašto je svet, ti mu daješ, da mu 
je tako dobro. Lako je Jobu, biti svetim.« 

Mnogi će od nas čitajući životopis ovog ili onog 
svetca možda slično misliti: »Ah, ovim svetcima bilo 
je lako biti svetima, ali ja! . . . Kako da postanem 

svetim sa svojim mučnim značajem, i ov im naslije- 
đenim sklonostima, u ovoj okolini, uz moje male ta- 
lente i sposobnosti?« 

Posve je sigurno, da svi ljudi ne mogu postići 
kanoniziranu svetost, svetost koju bi Crkva mogla 
utvrditi i proglasiti. K tomu spada čitav niz vanjskih 
i nutarnjih uvjeta, koji nisu uviek dani, ali do nu- 
tarnje, bitne svetosti, koja izvana često puta može 
izgledati vrlo nesveta, mogu doći svi bez izuzetka. 

Svetost — neovisna o vanjskim okolnostima 

Da se nebo ne može kupiti bogatstvom, to nam je 
svima jasno, što čovjeku koristi da dobije čitav sviet, 
a dušu svoju izgubi? (Mk 8, 36). Nebo se ne može 
kupiti zemaljskim vriednotama. Ni učenost nas ne 
dovodi ni koraka bliže k njoj. Za mnoge je ona da- 
pače zapreka. Spasitelj naziva blaženima malene. 
»Hvalim te, Otče, Gospodaru neba i zemlje, što si ovo 
sakrio mudrima i pametnima, a odkrio malenima. 
Da, Otče, tako ti se svidjelo« (Lk 10, 21). Svetost 
ne ovisi dapače ni o samom prisustvovanju službi 
Božjoj ni primanju sakramenata, ta inače bi naime 
svi, koji se moraju brinuti za veliku obitelj bili u 
podređenom položaju u poredbi s onima, koji nema- 
jući brige za životno izdržavanje, mogu lakše i češće 
pristupati sakramentima i službi Božjoj. »Da«, veliš, 
»ja sam star, bolestan, bieđan, ne mogu ništa više, 

samo sam na teret drugima, kako je sa mnom?« Za 
talente i sposobnosti, koje smo sobom dobili na život- 
nom putu, a koji se u starosti smanjuju, odgovoran 
je Bog. 0 tome naše spasenje niti najmanje ni ovisi. 
Mi odgovaramo samo za njihovu uporabu i izkorišća- 
vanje. Tko je dobio pet talenta, mjesto tri još nema 
time pravo na veću nagradu, nego ponajprije ima 
veću odgovornost. »Komu je mnogo dano, od toga će 
se mnogo i tražiti; komu je više povjerenp, od toga 
će se više i zahtievati« (Lk 12, 48). Tko je malo do- 
bio od toga će se i malo zahtievati. A ako tko baš 
ništa ne može, onda ne mora na sudu nikako proći 
praznih ruku. »Bogate,« — a to su svi, koji su sami 
sebi dovoljni — »odpušta prazne« (Lk 1, 53). 

Naše spasenje ne ovisi također ni o vanjskoj 
moći i visokom položaju. Sv. Pavao jasno kaže: »Gle- 
dajte, braćo, koji su od vas pozvani! Tu nema mnogo 
svjetskih mudraca, ni mnogo mogućnika ni mnogo 
odličnika« (1 Kor 1, 26). Posvećenje ne leži u svemu 
onome, što je odličnpst po rođenju, naslieđena spo- 
sobnost, dar Providnosti u našem životu, a isto tako 
ni u uspjesima, što ih žanjemo na područjima ljud- 
ske djelatnosti. 

Po neuspjesima k uspjehu 

Kako je pogrješno naše poimanje o preduvjeti- 
ma svetosti, tako je pogrješno i naše gledanje na to- 
božnje zapreke, koje kao da su nam na putu. Mi mi- 

slinio, da je glavna zapreka naša slabost. Ali ona 
nam ne može biti isprikom; jer u našoj slabosti leži 
mogućnost većeg uspjeha. Značajno je, da naša to- 
božnja slabost može biti naša najjača strana, »Slabi 
se opasuju snagom« (I Sam 2, 4). Mi smo ljudi u 
iiSbi.ra vanjskim djelima ovisni ne samo o našem zna- 
nju i sposobnostima nego i o oruđu, građi. Kada Bog 
djeluje, onda svoja najljepša djela stvara iz ništa. 
On svu slavu hoće za sebe (Is 42, 8). što smo mi 
manji i slabiji pred Bogom, sto više silazimo u svoje 
ništa, to Bog više može u nama djelovati, to se mi- 
lost više u nama može razviti. Dičimo se stoga sa 
sv. Pavlom svojim slabostima, jer »snaga (Božja) 
usavršuje se u slabosti. Rado ću se dakle dičiti svo- 
jim slabostima, da na. me sade snaga, Kristova, Zato 
mi se sviđaju moje slabosti . . . radi Krista. Jer kada 
sam slab, onda sam jak« (II. Kor 12, 9 si.). 

Jest, ni same naše 'pogrješke i griesi ne smiju 
nas obeshrabriti. U svietu se obično samo po uspjehu 
dolazi do uspjeha. Posve je drugačije u svietu nad- 
naravi. Tu se po neuspjesima uzpinje uspjesima, ko- 
jima se svakako duhovni život mora popeti. Postati 
svet znači biti slobodan od svega. Koga u nutarnjem 
i vanjskom životu uviek prati »sreća«, tko od jed- 
ncga napređka prelazi k drugom. 1 tko se sunča u 
svietlu svojih uspjeha, kako će se taj svega odricati ? 
Sviet mu se klanja, ljudi mu kliču, on sam nema ni- 
kakvog razloga, da bude sa sobom nezadovoljan. A 

posljedica? On se sve više i tjesnije srašćuje sa svo- 
iim ja. Ali ako se uzprkos najboljoj volji jedan ne- 
uspjeh reda za drugim, ako čovjek iznutra i izvana 
mora bolno doživljavati svoju biedu i nemoć, tako, 
da je rukama može hvatati, kad već ni u samome sebi 
ne nalazi više oslona i podpornja, šta mu tada u nje- 
govoj bieđi i nevolji drugo preostaje, nego uviek 
iznova, poći k Spasitelju? »Budi uza me, Gospodine, 
da nađem pomoć!« (Jer 17, 14). Spasonosno je zato 
za nas, da budemo poniženi. » Dobro mi je, što sam 
bio ponižen, da naučim zakone tvoje « (Ps 118, 71). 
Ta duh je Božji uz nas u našoj slaboći (Rim 8, 26). 
Maleno diete, koje nema odvažnosti, da učini prve 
korake, jer ne će, da padne, ne će nikada naučiti ho- 
dati. Po neuspjesima dolazimo k uspjesima. Ođkuđa 
očekujemo pogibelj, odonud dolazi spas; što se čini, 
da nas priteže, to nas nosi, diže k Bogu. Gdje naslu- 
ćujemo našu najslabiju stranu, tamo leži naša ja- 
kost: u našem ništavilu. Bezdan ljudske tame doziva 
svietlo, bezdan ljudske nemoći doziva božansku sve- 
moć. Što bi nas moglo obezhrabriti, to treba da bude 
poticaj nadanju. »Gladne napunja dobrima« (Lk 1, 
53). 

PO KRISTU SE OSTVARUJU NAŠA DJELA 
I NAŠE ČEŽNJE 
Djelo svetosti — djelo Božje 
Mi smo u svom nastojanju oko svetosti odviše 
ljudski nastrojeni. Svetost ne ovisi o zemaljskim do- 

gađajima, niti o našem znanju i našim naravnim spo- 
sobnostima, nego o Bogu. To izgleda krivom naukom 
i protuslovljem. A i nije pcdpuna istina (ta mi smo u 
početku upozorili na ograničenost našeg govora). 
Istovremeno moramo razložiti, kakav udjel ima čo- 
vjek na djelu svog posvećenja. Ali, jer moramo re- 
dom sve pokazati, navesti ćemo ponajprije, koji udjel 
ima Bog u osiguranju našeg spasenja. 

Po naravi k nadnaravi 

Pravo promatrajući mi smo ljudi ponajprije i 
zapravo za sviet određeni. Mi, gospodari svieta, treba 
da ga za sebe osvojimo i sebi podložimo (Post 1, 28). 
Sviet je naše radno polje, naša domovina. Tu mo- 
žemo raditi, djelovati i vršiti djela, jedno veće od dru- 
goga. A ipak nam sviet ima biti samo sredstvo za 
postignuće svrhe. Mi treba da u svietu, okruženi do- 
brima ovoga svieta i ovisni o njima idemo za nad- 
naravnim ciljem, da ostvarujemo i postizavamo djelo 
svoga posvećenja. Postavljena nam je zadaća, koju 
mi sami po sebi nikada ne možemo doseći. U nad- 
naravnom redu ne možemo sami po sebi ništa učiniti 
(Iv 15, 5). Tu je ono neobično, da se mi na svom vla- 
stitom radnom polju, na kojem stojimo s obim no- 
gama, na kojem možemo izvesti velika djela, ne smi- 
jemo udomaćiti, a da se naprotiv svom snagom i ja- 
košću čitavog čovjeka moramo prihvatiti nađnarav- 

noga, koje zapravo ne možemo ni krajnjim vrškom 
prstiju dohvatiti. »Tražite najprije kraljevstvo 
Bpžje!« (Mt 6, 33). »Ponajprije«... a iza toga ne 
sliedi »onda« ; »najprije« ovdje znači jedino i izklju- 
čivo. Tražite, i to svim silama, svom dušom, cielim 
srđcem, čitavom voljom! (Mt 22, 37). 

«... po Kristu, Gospodinu našem« 

Samo po Isusu Kristu, našem Gospodinu moći 
ćemo ostvariti svoju zadaću, doseći svoj cilj. Krist 
je naša glava, a mi njegovi udovi. Od glave nam struji 
životna snaga. Samo koliko smo obuzeti i izpunjeni 
Kristom, možemo djelovati na nadnaravnom područ- 
ju. Samo u najtjesnijem sjedinjenju s Kristom, u ži- 
votnoj zajednici s otajstvenim tielom Kristovim, mo- 
žemo donieti ploda. »Tko ostane u meni i ja u njemu, 
taj donosi mnogi rod« (Iv 15, 5). Bilo je u nacrtu 
Božje Providnosti, da se ostvarenje našeg spasenja 
temelji na Kristu. Krist je kao most, posredovanje 
između čovjeka i Boga. Samo je jedan posrednik iz- 
među Boga i ljudi : čovjek Isus Krist ... za svjedo- 
čanstvo u pravo vrieme« (I Tim 2, 5 si.). Mi možemo 
samo nadnaravno željeti, čeznuti i težiti. No na tom 
području Krist mora biti »naš brat« (Rim 8, 30), on 
mora u djelo provesti naše težnje. Krist je tako izpu- 
njenje naše čežnje, ostvarenje naše težnje. »Imamo 
jednog zagovornika kod Otca, Isusa Krista, praved- 


53 



nika. On je žrtva pomirniea za naše griehe, a ne samo 
za naše nego i za griehe cieioga svieta« (I Iv 2). 


Mi trebamo čeznuli 

Mi možemo samo čeznuti, Krist pak našu čežnju 
ostvaruje. Je li naša molitva što drugo, nego želja i 
težnja? Razmatrajmo samo »Otče naš«. Jednu molbu 
za drugom iznosi Bog u susret našoj težnji. Molimo 
bilo koji psalam! Vruće želje dižu se k Bogu. Čitava 
je žrtva sv. mise, naše najuzvišenije .bogoslužje, 
čežnja, težnja, vapaj s naše strane; ostvarenje pro- 
vodi Krist. Pristupne, molitve i »Gospode pomiluj« 
klica ji su čežnje; skupne, tihe i popričestne molitve 
završuju se riečima: po Kristu, Gospodinu našemu. 
Sve molbe treba da budu uslišane po Kristu. Neka 
On naše želje pretvori u djelo. Čitavo prikazanje je 
jedna jedina molba, od »primi, sveti Otče, ovaj ne- 
okaljani žrtveni dar« pa sve do zaziva Duha Sve- 
toga: »Dođi, Duše Sveti, i blagoslovi ovu žrtvu«. Mi 
s čežnjom prinosimo našu žrtvu, Spasitelj je posve- 
ćuje. Prije sv. pričesti mi možemo samo čeznuti za 
tiesnim sjedinjenjem s Kristom, Krist sam ostvaruje 
tu čežnju, to sjedinjenje. I kod primanja sakramenta 
krštenja (osim kod krštenja djece) i pokore možemo 
samo željeti nutarnje preobraienje, no Krist ga 
ostvaruje. Krist krsti. Mi možemo samo priznati 
svoje griehe i reći: »Žalim ih iz svega srdca«; bri- 
sati, poništiti našu krivicu može samo sam Spasi- 

teij. Njegova nas krv pere od naših grieha (Kebr 9, 
14' I Iv 1, 7). U ovom svietlu promatran bit će nam 
tek pcđpuno jasan smisao Spasiteljevih meci« »Bez 
mene ništa, ne možete činiti (Iv 15, oj. 

Krist čezne za nas 

Na nadnaravnom području mi možemo samo 
čeznuti. Krist ostvaruje naše čežnje. No promotrimo 
li stvar točnije, još nešto moramo brisati, križati, od 
naše tvrdnje, da mi samo čeznemo. Ta kako samo da 
i govorimo, da sve pravo kažemo, da necima ne za- 
stremo više nego odknjemo? Čeznemo li mi zaista ? 
Nile li time previše rečeno, te istina i opet jednostra- 
no prikazana? Ne izlazi li duhovni život iz glave? Nije 
li Krist i izvor same naše čežnje? Nije li on prapo- 
četak čežnje i njeno izpunjenje, glad i zasićenje isto- 
dobno? Ne stoji li u pismu Rimljanima (8, 26) : »Duh 
(Otčev i Sinov Duh) moli u nama neizrecivim uzdi- 
sajima?« Čežnja, koja izlazi iz nas, posve je naravna, 
ne može se nikada uzdići do nadnaravi. Krist u nama 
mora biti izvor čežnje, da ona imadne nadnaravnu 
vriednost i nađe svoje izpunjenje. On je uviek pu- 
nina, a mi uviek praznina. Isuse, »željo bregova vječ- 
nih«, smiluj nam se! 

KRIST TE TREBA 

Mi ostvarujemo Kristovu čežnju 
Mi ne možemo ništa, Krist čezne za nas i ostva- 

ruje tu čežnju. Uzprkos tome naše posvećenje ovisi 
o nama. Kada kažemo : Krist za nas čezne i ostvaruje 
čežnju, to je onda samo jedna strana stvari. Druga 
glasi: on čezne, a mi trebamo provoditi u djelo nje- 
govu čežnju. Krist djeluje u nama i za nas samo, ako 
mu se priključimo, stavimo mu se na razpolaganje za 
ona djela, koja on u svom preobraženom stanju ne 
može više vršiti. U predanju naše volje njemu leži 
naš jedini veliki udjel na, našem posvećenju. Preobilno 
ođkupljenje, koje je Krist izvršio na križu treba se 
prema Otčevoj volji nastaviti u Kristovom tajnovi- 
tom tielu do konca vremena. Glava tog duhovnog 
tiela, preobraženi Krist, u nebu je sa svojim božan- 
stvom i čovječanstvom. Trpljenja sposobna uda tog 
tajnovitog tiela ovdje su na zemlji. I u svakom svom 
udu hoće Krist da dalje moli, radi i trpi. 

Mi dovršujemo djelo spašavanja 1 ) 

Za Spasitelja je djelo spašavanja dovršeno. On 
je svoje učinio. I Spasitelj bi mogao pitati: »što je 
još trebalo učiniti vinogradu mojemu, a da mu ni- 
sam učinio?« (Is 5, 4). Ali stvarno, djelo spašavanja 
još nije dovršeno. Koliki među nama ne žive kao ođ- 
kupljeni nego su još u službi sotone? »I sada kažem 

*) Mi pomažemo samo da se djelo spasenja primakne 
svom završetku. Dovršenje provodi sam Krist na koncu 
dana. 

u suzama: mnogi žive kao neprijatelji križa Kri- 
stova« (Fil 3, 18). I tisuće milijuna pogana još uviek 
uzaludno čekaju navještenje »radostne viesti« (Rim 
10, 15) .10, 15). Kako će vjerovati Evanđelju, kada 
nisu o njemu ništa čuli? A kako će čuti kad nema 
glasnika? (Rim 10, 14). Spasitelj je još i danas do- 
bri pastir, koji hoće, da sve ovčice skloni u svoje 
stado. »Imam još drugih ovaca, koje nisu od ovog 
stada. I njih moram dovesti« (Iv 10, 16). On žarko 
želi, da svi uđu u njegovu Crkvu. »Daj, da budu svi 
jedno! Kao što si ti Otče u meni a ja u tebi, talio 
neka i oni u nama budu jedno!« (Iv 17, 21). A ostva- 
renje te želje najvećim je dielom ovisno o nama. Sve- 
mogući pita još i danas: »Koga da pošaljem? Tko ide 
po našem nalogu?« (Is 6, 8). Samo posve malo njih 
odgovara s prorokom: »Tu sam, pošalji mene!« Neki, 
možda mnogi, ne nalaze puta k Crkvi, jer nema rad- 
nika za Gospodinov vinograd. Ne bi li Spasitelj na 
pogled onih, koji našpm krivnjom stoje još izvan 
Crkve, imao razloga da se tuži? »Uzalud sam se da- 
kle trudio, snagu sam svoju badava, ni za što potro- 
šio!« (Is 4, 4). 

Jedan je misijski biskup pripovieđao, kako često 
kleči pred svetohraništem da pregovara sa Spasite- 
ljem. On još nema ni 40 misionara, a trebao bi ih 
150, da samo nekako svlada posao. »Gospodine, imaj 
samilosti s narodom. Oni su kao ovce bez pastira. I 
tada začuje biskup samo jednu rieč: »Molite gospo- 

dara žetve, da pošalje poslanike u žetvu svoju!« (Lk 
10, 2). Gospodinova čežnja sa obraćenjem duša veća 
je od biskupove želje, od naše želje, ali Spasitelj ne 
može više djelovati bez nas. Svoje milosti, svoju krv, 
sebe samoga povjerio je posve nama, svojoj Crkvi. 
Mi ostvarujemo njegovo djelo. Mi ga najprije moramo 
moliti, istom tada će on poslati svoje pslanike. Kakvo 
povjerenje, kakav nalog, ali i kakova odgovornost! 
Ne će se od nas tražiti i na nama osvetiti krv pro- 
roka od Afcela do Zakarije (Lk 14, 50 si.), nego krv 
jedinorcđenoga Sina Božjega. Mi smo svi obvezani. 
Nitko se ne smije i ne može izpričati. Mi smo svi ču- 
vari svoje braće (Gen 4, 9). 

Mi — osloboditelji euharistijskoga zarobljenika 

Krist čezne, a mi ostvarujemo njegovu čežnju. 
U presvetoj Euharistiji Spasitelj je osuđen na vanjski 
nerad, on tamo samo čeka. Sva njegova božanska 
snaga, njegova svemoć leži svezana u svetoj hostiji. 
Spasitelj treba naša srdca, naše ruke, naše tielo i naš 
duh, da može razviti svoju snagu. 1 ) Mi treba da ostva- 
rujemo ono , što on želi. On mora čekati, dok mu se 
netko bez pridržaja ponudi. Što se više koji čovjek 


1 ) Ne dakako absolutno govoreći: nego u koliko je 
htio da se na čovjeku na taj način podvrgne i o nj emu 
učini zavisnim. (Op. ur.). 

58 



bezuslovno preda božanskom Spasitelju, to više bo- 
žanskih snaga i sposobnosti prestrujava u njega. 

Mi možemo ostvarivati »božanske« djelo 

Mi moramo povući sve zavore, to jest ukloniti 
sve zapreke djelovanju milosti, ne smijemo više imati, 
svoje volje, da se životna struja Kristova slobodno, 
bez zapreke prelije u nas. Uđo se ne smije buniti pro- 
tiv glave, nego mora. služiti svrsi, za kojom gla.va ide. 
Ili da upotriebimo drugu sliku: Vinogradar mora 
lozu ■ obrezati i svezati, da donese savršeno grožđe. 
Mi smo uciepl jeni u pravi čokot, u Krista. On je čo- 
kot, mi smo loze. I mi moramo moliti da nas vino- 
gradar, nebeski Otac obreže i poveže, t. j. moramo 
na sva pripuštanja Božja reći »da« i uztrajati u prav- 
cu, koji nam Bog naznači. Moja volja mora pri tom 
biti podvrgnuta, ne smije se neovisno i samovoljno 
iztieati. Određujem li ja, tad ni najveća žrtva ne ko- 
risti. »Kada bih predao svoje tielo da izgori, a lju- 
bavi ne bih imao, ništa mi ne bi koristilo.« Ljubav je 
predanje, pređanje volje. Pustiti, da se s nama nešto 
događa, to je ponajprije naš prinos djelu našeg po- 
svećenja. I time postajemo sposobnima., da provo- 
dimo Kristovo djelo. Tako čovjek može ostvarivati 
sasvim božansko djelp, može izvršiti bezkrajno mno- 
go. On postaje upravo dionikom božanske naravi (2 
Petr 1, 4). Koje čudo, da takav čovjek može izvršiti 

• 

još veća djela nego što ih je činio sam Spasitelj! 
»Zaista kažem vam: tko vjeruje u mene, činit će 
djela, koja činim ja, i još veća će od ovih činiti« (Iv 
14, 12). Ah, »neka se nitko ne hvali pred Bogom. Po 
njemu ste u zajednici s Kristom. On nam je po Bož- 
joj volji postao mudrost, opravdanje, posvećenje i 
odkup. Tako se događa kako je pisano: »Tko se hoće 
hvaliti, neka se hvali u Gospodinu« (1 Kor 1, 29 si.). 
Kolika se šteta nanaša dušama i Crkvi, jer smo tako 
loše oruđe U Spasiteljevim rukama. 

IZMJENIČNO DJELOVANJE KRISTA I NAS 

Napori i uskladjivanje napora 

Samostalne svetosti nema. Samo po Isusu Kristu, 
n najtjesnijoj životnoj povezanosti s njime u Kri- 
stovom otajstvenom tielu, postizavamo savršenstvo. 
Kao u svakom živom ustrojstvu i svakoj životnoj 
zajednici, tako i u ovom zbiljskom nadnaravnom 
ustrojstvu Kristovog otajstvenog tiela dolazi nepre- 
stano do popunjavanja i međusobnog djelovanja. 
Živjeti znači naprezati snage i usklađivati to napre- 
zanje. Koji gladuju, bit će nasićeni. Glad vodi sitosti, 
a u zadovoljenju sitosti leži već ponovno klica novog, 
većeg gladovanja. Kada osjećaj gladi i čežnje dođe 
do vrhunca, tada se približuje nova, jača sitost . . . 
Život se popunjuje i usklađuje suprotnostima. Krist 
čezne u meni. Ali Krist i ostvaruje moju čežnju. Ti 

daješ »htienje i izvršenje« (Fil 2, 13) . A ipak je i on 
upućen na našu spremnost, ako hoće da djeluje i 
raste u nama i po nama. 


Poredba s tlom i sjemenom 

Kada se sjeme stavi u zemlju, onda početak rasta 
leži u sjemenu, a ne u zemlji. Posve zavisi o sjemenu, 
što će biti od njega, raž, pšenica, ječam. Ono se raz- 
vija samo iz sebe, prema svrsi, ali sjeme bez zemlje 
ne može rasti i donieti ploda. Tako je i između Krista 
i nas. Sv. pričest, hrana otajstvenog Krista, djeluje 
po sebi. Ali njeno djelovanje ovisi i o našoj suradnji. 
Spasitelj ne može ništa činiti, ako tlo ne dadne ni- 
kakve hrane. Ako je tlo izsušena, izgorjela pustinj- 
ska zemlja, tvrda pećina, onda ni najbolje sjeme ne 
može proklijati. Mi ne smijemo svoje naravi ubiti, 
uniš titi učiniti pustinjom. Krist treba našu narav, 
da na njoj raste, da dozrije do punine. Iz nas, u na- 
ma, po nama mora Krist nastati. On vadi što treba, 
ako mu se posve prepuštamo. No priđržajem li ja 
svoju vlastitu volju, onda ne raste on, nego moj ja. 
Jedno uviek raste u meni, ili on ili ja. »On mora rasti , 
ja se moram smanjivati« (Iv 3, 307). No ni najbolje 
i najprikladnije tlo ne može sa svoje strane ništa 
doprinieti rastu, ono može biti samo posve otvoreno, 
posve spremno da primi sjeme. Sjeme od sebe uzima 
sve iz tla, što mu je potrebno za rast za svoj vrstni 
razvoj. Je li u tlu već određenost i uvjetovanost, onda 


61 


je rast sjemena već nekako spriečen. Na vapnenom 
tiu na pr. ne može uspievati svaka biljka, što je čov- 
jek mirniji i spremniji i otvoreniji prema vjerskom 
životu, što više prepušta svoj život božanskoj Pro- 
vidnosti, što se manje brine za sutra, za budućnost, 
to brže raste u njemu Krist. Što više mi želimo i ho- 
ćemo i određujemo, to mu više zapreka postavljamo. 
Ako je naša velika želja, naša čežnja samo Krist, 
onda on i posve po sebi tu čežnju ostvaruje. 

Poredba s drvetom 

& istom slikom, samo s jedne druge strane jasno 
mežemo uvidjeti, da Krist i čovjek moraju surađi- 
vati. Život đrvetu ne daju korien ni deblo, ni grane, 
ni lišće, ni kora ni sok. To je nešto tajanstvena, ne- 
vidljiva, neshvatljiva. Ipak to tajanstveno ne može 
ništa bez koriena, debla, i t. d. što je bolje i veće ko- 

r J en j e , deblo, granje, to se bolje može razviti život 
u biljci. 

Ono, što se građevnog tvoriva skriva u tlu, to 
tajanstvena životna struja biljke zahvaća i uvlači 
na viši stepen bivovanja, iz ugljika, iz dušika .... 
iz mrtvoga postaje nešto živoga. Tako i božanski 
živo i, zahvaća u nama sve naše i sve ono, što dolazi- 
li doticaj s nama,, pa to pretvara u bosansko. Krist 
za svoju izgradnju ne treba čovjekove tjelesne sna- 
ge, nego samo predanje naše volje. Ni naravni ne- 
dostatci, pogrješke i slabosti našeg temperamenta 

ne mienjaju se. One ostaju u naravi kao u klici i kod 
najveće svetosti. Samo im se oduzima hrana, kada 
se volja vise ne izlieva u njih , nego je posve predana 
Kristu, služi posve Kristu. Sve što sebično za se za- 
državamo, ne preobražaje se. Samo u koliko i koliko 
se žrtvuje, toliko se i preobražaje. Što je tlo bolje, 
što je drvo veće, to je krasniji i plod. Iz smrti na- 
staje život. Spasitelj je naš plod, jer svi udovi služe 
izgradnji Kristovog otajstvenog tiela, tako, da je 
on uistinu naš plod, pa i o nama vrieđi: »Blagoslov- 
ljen plod utrobe tvoje, Isus«. Talio on može samo po 
nama rasti i uspievati. Što mu se mi više podajemo i 
predajemo, to on većim može postati — ni više ni 
manje. 

Euharistijski Krist jača otajstvenog Krista 

Ono što mi kao tlo možemo od sebe pridonieti 
Kristovom rastu u nama — i time konačno i rastu 
Kristovom u otajstvenpm tielu Crkve — sastoji se 
u šutnji, u izricanju »da, Otče«, u pcdpunom, sa- 
vršenom i samostalnom pristajanju uz volju Božju. 
Time smo uklonili sve zapreke, koje prieče Kristov 
rast. Što svojom voljom napuštamo, to se preobra- 
žaje. Drugačije je s onim, što miiošću od Boga 'pri- 
mamo. Ono prelazi, slikovito rečeno, neposredno u 
krv, ono umnožava neposredno Kristov život u na- 
ma, ali ni ovdje ne protiv naše volje. Kada idemo 
k sv. pričesti, tada se ne pričešćujemo samo mi, nego 

Krist u nama. (Ta mi ne pripadamo više sebi, nego 
Kristu.) Sv. pričest umnaža i jača njegov život. Ako 
Krist ne stanuje u nama, onda idemo nedostojno k 
sv. pričesti, onda »jedemo i pijemo sebi sud« (1 Kor 
11, 29). Ja moram biti diete Božje, ako hoću da je- 
dem sa stola nebeskog Otca. Samo djeca imadu na 
to pravo. Što mi češće jedemo, to tješnji biva đje- 
tinjski odnošaj po Kristovom rastu u nama. Ako 
baš i nismo tako posve dobri, ipak smijemo jesti, 
predpostavi vši samo, da smo djeca Božja. Sluge su 
pozvali dobre i zle (množina!) k svatbenoj gostbi, 
i samo jedan, koji nije imao svatbene haljine, koji 
nije bio diete Božje, bip je izbačen (Mat 22, 10 si). 
Na sličan način kao po sv. pričesti umnaža se ili jača 
Kristov život u nama po ostalim sakramentima i po 
molitvi. 

Krist raste u svietlu vjere 

Kao što podpuna biljka na najboljem zemljištu 
sama ne može rasti i uspievati, ako sunce ne stvori 
i ne dadne potrebne topline i potrebnog svietla — u 
zimi živi doduše, ali ne raste — tako se i Krist može 
oblikovati u meni samo ako i u koliko stojim u svie~ 
tlu vjere. Kod mnogih Spasitelj upravo spava, jer 
njihova vjera nije dovoljno velika i jaka. A kad se 
vjera i milpst uzajamno podupiru i podpomažu, za 
naše je shvaćanje i izražavanje opet težko izreći ka- 
ko se to događa ; jer to se za nas stapa gotovo u jedno, 

tako, da ne možemo reći ni to (barem ne kod od- 
raslih) , što je prvo, da li vjera ili milost. 1 ) 

Životna zajednica s Kristom 

Što više Krist raste u nama, to srdačniji po- 
staju i uzajamni odnošaji između Krista i nas. Ako 
kažemo: mi čeznemo, a Krist ostvaruje našu čežnju, 
to može biti izpravno i krivo shvaćeno, jer on ne 
samo ostvaruje našu težnju, nego čezne sam u nama. 
Isto je tako s našom tvrdnjom da Krist čezne, a mi 
da ostvarujemo čežnju, jer konačno ipak on u nama 
ostvaruje čežnju. Tako dolazi do liepe, uzajamne iz- 
mjene nastojanja, i do upodpunjavanja napora, a sve 
opet u skladu. On je u meni, a ja sam u njemu (Iv 
6, 56). Mi smo njegovo prebivalište; i on je naše 
prebivalište. Ako smo u njegovom prebivalištu, onda 
on može biti u našem prebivalištu. »Gle ja stojim 
pred vratima i kucam, pa ako tko čuje moj glas i 
otvori mi vrata, unići ću k njemu i večerat ću s nji- 
me« (Okr 3, 20). A s druge strane opet: »Blago ono- 
me, koji na mojim vratima bdije iz dana u dan, koji 
čuva moje vratnice! Jer tko nađe mene, nalazi život« 
(Prič 8, 34 si). Tako jedan drugog trajno očekuje. 


*) Točnije bi bilo reći: Čin vjere ili milost koja pri- 
dolazi (Op. ur.). 


On stoji na vratima našeg srđca, a mi treba da bdi- 
jemo pred njegovim vratima. »Blago slugama, koje 
Gospodar nađe budne!« (Lk 12, 37). Dalje: »Tko 
žeđa, neka dođe k meni i pije!« (Iv 7, 37). »Gledaj, 
Gospodine, ja sam kao izsušena zemlja!« (Ps 142, 
6). Napoji što je suho! Spasitelj gasi našu žeđu, 
gasi je tako, da ne trebamo više ići k ni jednom ze- 
maljskom zdencu (Iv 4, 15), tako, da u nama sa- 
mima proključa izvor žive vode (Iv 4, 14). A ne sa- 
mo to, nego iz nas će proteći rieke žive vode (Iv 
738), tako da mi sami možemo gasiti žeđu tisuća. 
Spasitelj gasi našu žeđu, ali i mi trebamo i moramo 
gasiti njegovu. On još uviek žeđa za dušama, nepre- 
stano još i sada kao nekoć s križa govori: »žedan 
sam!« (Iv 19, 28). To je nešto velika i čuđenja vried- 
na, da mu mi smijemo pomoći kod njegovog okupi- 
teljskog djela. — I u trpljenju pokazuje se duševna 
zajednica. Mi smijemo nositi njegov križ! (Mt 11, 
29). A on hoće da bude naš Simon Cirenac: »Do- 
đite k meni svi, koji ste umorni i obterećeni, ja ću 
vas okriepiti« (Mt 11, 28). 

Uzajamnost u radu 

Predavajući se Kristu, ne predajemo mu se ni- 
kad uzalud. Njegovo polje djelovanja nije više u 
svietu — »ostavljam sviet i idem k Otcu« (Iv 16, 
28) — nego u nadsvietu. Mi smo nasuprot još u svietu 
i trebamo zemaljsko uključivati u nadnaravno, upo- 

trebljavajući ga ili »ostavljajući« prema Božjoj vo- 
lji. Ako sada težimo za nadnaravnim — »Tražite, 
što je gore, gdje Krist sjedi s desna Bogu!« (Kol 3, 
— ako pokušavamo zaći u Kristovo područje, 
onda kao da i Krist napušta svoje područje i pre- 
uzima posve i pođpuno naše zemaljske brige i pri- 
like. Tko ostavlja sve (zemaljsko), taj će posjedo- 
vati sve (2. Kor 6, 10). »Zaista, kažem vam: Nitko 
ne napušta radi mene i radi evanđelja kuću, brata, 
sestru, majku, diete ili polja, a da ne primi opet sve 
stostruko: već sada na ovom svietu — i ako skupa 
s progonima — a u budućem svietu život vječni« 
(Mk 10, 30). »Smatraj zlato za samu prašinu, a ofir 
za potočni šljunak! Onda će Svemogući biti tvoje 
zlato, a njegova rieč tvoje srebreno blago« (Job 22, 
24 si). »Nitko ne može biti mojim učenikom, ako se 
ne odrekne svega što ima« (Lk 14, 33). Barem nu- 
tarnje moramo se odieliti, moramo se odreći. Spa- 
sitelj nam za uzdarje obećaje ono, što je nekoć Bog 
stavio u izgled Abrahamu: »Ja sam, bit ću tvoja plaća 
preobilna « (Gen 15, 1). 

OD ŽELJE K DJELIMA 

Svaki čovjek ima svoje granice 

Nutarnja životna zajednica s Kristom zahtieva 
da mu se posve predamo. On u nama može rasti samo, 
ako mu đadnemo »tlo«, ako mu se darujemo. Ali 

* 

kako se mi brzo razdađnemo! Ne može se više dati, 
nego sto se ima. Kada bi ova tvrdnja vrieđila i u 
nadnaravnom životu, onda bi razlike u sposobnosti- 
ma i životnim prilikama za mnoge bile na veliku 
štetu. Bogataš bi mogao Bogu žrtvovati više nego 
siromah, nadaren čovjek više od prosječnog čovjeka, 
zdrav više od bolestnoga. Jer prvi bi bili u stanju, 
da dadnu više od drugih, i Krist bi u prvima mogao 
više rasti nego u drugima. Na sreću kod Boga vrieđe 
druga načela nego kod nas ljudi. Mi možemo Kristu 
dati onoliko, koliko imamo; ne: mi mu možemo dati 
onoliko, koliko hoćemo. 

Htijenje je prvi izvor čina 

Naše htijenje je hitno, ono je prvi izvor ostva- 
renja naših djela. Da li će se ono na vidljivom po- 
dručju očitovati, to ne ovisi uviek o nama. Posve je 
međutim drugačije u području nađnaravi. Znamo već, 
da Krist svu našu čežnju na nadnaravnom području 
pretvara u djelo. Isto vriedi i kad naša vanjska spo- 
sobnost dođe do svojih granica pa mu možemo pri- 
kazati još samo svoje težnje. 

Poznato nam je od mladosti, da već u sviestnoj, 
slobodnoj, niskoj želji ili požudi stoji grieh. »Je li 
požuda začela onda rađa grieh« (Jak 1, 15). Priđođe 
li k nižoj, osjetnoj požudi naše naravi svojevoljni 
pristanak, svojevoljna želja za grješnim djelom, 
grieh je učinjen, ako do vanjskog čina i ne dođe. U 

zloj požudi stoji dakle grieh. Vanjsko djelo, čin, 
samo je otežčavajuća okolnost, u koliko po njemu 
sklonost volje k griehu postaje veća. No ako se naša 
volja može odlučiti protiv Boga, onda se ona može 
odlučiti i za Boga. Stoga želje nisu samo griesi, nego 
i kreposti. »Volja je ono, po čemu se grieši i po čemu 
se pravo živi« (Sv. Augustin). Vanjsko djelo, čin, 
utvrđuje volju u zlu i dobru. 

Bog traži naše htijenje 

Bog nije upućen na naše vanjske darove, na naš 
rad. Ta mi smo sve iz njegove ruke u najam dobili. 
»Što imaš, a da nisi primio?« (1 Kor 4, 7). »Moje je 
srebro i moje je zlato« (Ag 2, 9). »Ne trebam bi- 
kova iz tvoje staje niti jaraca iz torova tvojih . . . 
Kad bih gladovao, ne bih ti to rekao, jer moj je va- 
sioni sviet i što ga izpunja« (Ps .49, 9 si) . Pa ni ono, 
što mi svojom tjelesnom ili duševnom snagom mo- 
žemo dati, nije ništa u poredbi s bezkrajnom puni- 
nom Božje moći i snage. Razlike, koje među nama 
ljudima imaju tako veliko značenje, kod Boga već 
čisto računski gledane ne igraju nikakve uloge. 
Stavljao ja stotinu ili milijun veličina nasuprot Bo- 
gu, omjer je uviek jednak ništici. Ograničeno ne mo- 
gu nikada uzporediti s bezgraničnim. I onomu, koji 
je dobio pet talenata, rečeno je: »Bio si vjeran u 
malome, € (Mt 25, 21). Osim slobodne odluke svoje 
volje ne možemo Bogu ništa dati. Zato vanjska 

mrtvenja ne bi trebalo smatrati glavnom stvari vjer- 
skog života. Ona su samo uvjetno potrebna. Potreb- 
nija je i važnija stega misli i volje, školanje nutar- 
njeg života. Mi bismo morali mnogo svjestnije od- 
gajati duh. »Dolazi vrieme, i ono je već tu, kada će 
se pravi klanjatelji klanjati Otcu u duhu i istini 
jer takve klanjatelje traži Otac« (Iv 24, 23). Klanja^ 
njem priznajemo vladarska prava Božja, podvrga- 
vamo mu svoju volju. Samo volju prepustio nam je 
Bog, da njom slobodno razpolažemo. S njom možemo 
kazati »da« ili »ne« na ono, što Bog hoće. Naša je 
volja kraljevski, božanski dar. 

U našem htijenju počiva naša svetost 

U našoj volji počiva naša veličina, naše nebo, 
naš pakao. Po svojoj volji mi se obvezujemo Bogu ili 
đavlu. »Čiju volju tko vrši, onoga je i sluga« (2 Petr 
2, 19). O našoj volji ovisi. Jedna od najvećih milosti, 
sv. pričest, može postati najgorim otrovom; a naj- 
gori otrov, najveći grieh, može se izkoristiti u naj- 
uspješniju težnju za krepošću. Po svojoj slobodnoj 
volji mi smo, tako reći, stavljeni Bogu uz bok. Volja 
je najnutarnjije svetište naše duše, u koje ne može 
nitko prodrieti, koje ni sam Bog ne dira. Tu je čov- 
jek sam gospodar, neograničeni vladar i kralj. Tu 

je on slobodan, kako samo duh sam može biti slo- 
bodan. 

Shvaćamo, da je samo naše htijenje mjerodavno 
pred Bogom. 

Blaženi koji gladuju i žedjaju 

Naša težnja za svetošću dobiva tako novi zamah, 
kad izkoristimo spoznaju, da naše želje mogu postati 
krepostima. Pred nama se prostire nepregledno polje 
rada, širi se široka zlatna zemlja, u kojoj ima još 
bezkrajno mnogo blaga i bogatstva. Tu se baš i na- 
lazi naše pravo polje rada. »Blaženi koji gladuju i 
žeđa ju pravde! Jer oni će se nasititi« (Mt 5, 6). Djelo 
i rad su uviek kod svih ljudi omeđeni, ali nisu želje 
i čežnje. U željama stoji naš »rad«. Naše djelovanje 
nailazi posvuda na granice i zapreke. Samo je naša 
čežnja slobodna i nesputana, slobodnija nego išta na 
svietu. Njoj je otvoren čitav svemir, sa svim svojim 
visinama i dubinama. Ona izvire iz najdubljih te- 
melja naše duše. Po njoj se može ocieniti vrieđnost 
i nevrieđnost našeg bivovanja. Svojom voljom, koja 
se može osloboditi prostora i vremena, možemo na- 
dići daleko granice zemaljskih okolnosti. Svojom 
željom i čežnjom možemo obuhvatiti nebo i zemlju, 
vrieme i vječnost; možemo se priključiti velikom 
hvalospjevu trpeće, vojujuće i slavne Crkve, možemo 
presv. Trojstvu uzvratiti njegov vlastiti hvalospjev, 
kojim se ono sam,o od vjeka slavi i ljubi; možemo 
učiniti, da opet proteče žrtvena krv Spasiteljeva i 
stalno je iznova izlievati na sviet. Možemo dapače 

posve izčeznuti u Božanskoj volji, tako da izgleda, 
da ni ne živimo i ne djelujemo više mi. »Ne živim više 
ja, nego Krist živi u meni« (Iv 4, 23). Mi smo spo- 
sobni, da se svojom željom i čežnjom stavimo iza 
svega. Naša je volja umjetnik, koji može cieli sve- 
mir poput gorostasnih svjetskih orgulja upotriebiti 
da nikad ne prestane brujati: »Beneđicite, blagosi- 
vajte sva djela Gospodnja Gospodina« (Dan 3, 57 si). 
Naša je volja, naš svećenik, koji nas i sve, što s na- 
ma skupa dolazi, »posvećuje«. 

Nemoćni, a ipak »svemoćni« 

Sviet je za nas samo sredstvo da k cilju dođemo. 
To je ono čudno, da se mi ovdje, u ovome vidljivome 
svietu ne smijemo ukorieniti, mada smo se u njem 
rodili. On nas s tisuću glasova mami k sebi, i ako 
pustimo da nas privuče, to biva samo uz pogibao za 
spas naše duše. A ono, što je daleko i visoko nad 
nama, nevidljivi sviet, to nam ima biti domaja. Ta- 
mo treba da težimo, odkuda do naših sjetila ne do- 
pire ni jedan glas, ni jedan trak svietla. Od sebe treba 
da ođalečujemo ono, za čim sve u nama teži, i ono 
jedino treba da želimo, što u našoj naravi ne nalazi 
ni najmanjeg odjeka. To izaziva u nama naprezanje, 
koje nam ne dopušta, da se ikada smirimo, dok smo 
u smrtnom tielu. »Život neprestano struji preko po- 
lova, koji leže na protivnim skrajnjim točkama oso- 
vine svieta. Ovim polovima moramo istovremeno 

omogućiti, da se sastaju u svojoj razdaljenosti i na- 
stojati, da ih istodobno obuhvatimo« (Lippert) . Svo- 
jim vanjskim bićem mi pripadamo zemlji, i naš se 
duh ne može nikada posve osloboditi slika sjetilnog 
svieta; samo svojom voljom 1 ) možemo posegnuti u 
sviet nadnaravi, pređpostavivši dakako, da smo u 
životnoj povezanosti s Kristom. 

A isto je tako čudno — mi mislimo, da imamo 
vlast i da je vršimo u području vidljivog svieta, 
a ipak smo nemoćni i što stvaramo postaje plienom 
vremena. A u području nadnaravi, koje nam se čini 
tako daleko iznad nas, otvorene su nam neizmjerne 
mogućnosti, možemo steći moć, koja je sposobna 
s mjesta pokrenuti čitav jedan sviet. 

Koliko želimo, toliko nam Spasitelj daje 

U veličini naše čežnje leži veličina našeg života. 
Od Kristove punine dobivamo »milost za milost« (IV 
1, 16) . Mi određujemo kolika će biti njegova darežlji- 
vost. Što je jača naša želja i čežnja, što veća naša 
glad i naša žeđa, to ćemo više primiti. Mi posve ovi- 
simo o božanskom Spasitelju. On nas čeka prepunim 
srdcem i prepunim rukama. No on nam ne može ništa 
dati, ako naše srdce ostane zatvoreno. On nam može 
dati samo toliko, koliko naše čežnjom otvoreno srdce 

1 ) i razumom u gore navedenom smislu (op. ur.). 

može obuhvatiti. Otac Alvarez vidio je jednom Spa- 
sitelja ruku tako p unih milosti, da ih gotovo nije 
mogao držati. I zapitao ga je: »A zašto ih, Spasitelju, 
ne razdieliš?« A Spasitelj mu odgovori: »Pa nitko ih 
ne će«. Njegovo davanje ovisi posve o mojoj čežnji, 
jer se moja čežnja po Kristu pretvara u djelo, ja se 
po njoj mogu izdići iznad sebe samoga i zaći u vječnu 
domaju kraljevstva Božjeg. Čežnja nam otvara nebo, 
ako se s obim krilima milosti i Bogu odane slobodne 
volje uzdigne »k nebeskim željama» (Lit. Sv. Sve- 
tih). 

Kako dalekosežnog su značenja naše želje, mo- 
žemo upoznati po djelima krštenja želje i savršenog 
pokajanja. Sama želja za krštenjem nadomješta naj- 
važniji i najpotrebniji sakramenat (krštenje), ako 
nekrštenomu nije moguće, da ga primi. — Savršeno 
pokajanje, koje nije ništa drugo, nego želja za po- 
novnim oživljenjem djetinjskog ođnošaja s nebes kim 
Otcem — ođvraćenje od grieha i ponovna čežnja za 
Bogom, jedino radi Boga — briše odmah sve težke 
griehe. Ostaje samo još dužnost, da težke griehe 
prvom prilikom izpoviedimo. 1 ) A kada bi čovjek 
očišćen takovim kajanjem iz ljubavi morao umrieti 

*) Savršeno pokajanje proizlazi iz savršene ljubavi, 
t. j. iz spremnosti, da u svemu ispunimo volju Božju. 
Jer Krist hoće da svoje težke griehe izpovieđamo, zato 
mora grješnik koje se kaje biti spreman težke griehe 
u sakramentu pokore priznati. 

bez svećeničke pomoći, savršeno pokajanje nadomje- 
stilo bi mu čak i sakramenat pokore. 

Tko svoje težnje i čežnje ne može nikada ostva- 
riti, nije na kvaru. Čežnja nas može dovesti do naj- 
viših stepena svetosti. 

SAMO NA DJELO SPREMNE ŽELJE 
VRIEDE PRED BOGOM 

Šta predpostavljaju dobre želje 
Činjenica, da želje mogu postati krepostima ne 
dopušta pretjeranu osjećajnost na vjerskom po- 
dručju. Misao: »Želje su djela«, nije sredstvo za 
ugodno počivanje. S jednostavnim predanjem i že- 
ljom nije još baš ništa učinjeno. Prazno željenje i 
htijenje ne vriedi pred Bogom ništa. »Vanjski čin, 
ukoliko je usmjeren na predmet i dane okolnosti, 
konačna je točka i svrha volje i on podiže vrieđnst 
voljnog čina. Svako gibanje pa i gibanje volje usa- 
vršava se time, da postizava svoj cilj. Prema tome 
samo je ona volja savršena, koja, kada postoji mo- 
gućnost, i izvanjski djeluje« (Sv. Toma). Mi moramo 
najprije svoje učiniti, a tek tada naše želje, što nad- 
mašuju mogućnosti, postaju pred Bogom djelom. 
Spasitelj se založi za nas istom onda, kad mi dospi- 
jemo do kraja svojih mogućnosti 1 ), kad smo svoje 

*) Time se hoće reći, đa mi dotle moramo ići, dokle 
prema slučaju, stvar se pojavljuje kao razborita. 

zaista do kraja učinili. Najprije moram učiniti sve, 
što mogu. Ne smijem nedjeljom iz udobnosti ostati 
kod kuće, pa reći, da je dovoljna želja za polazkom 
crkve, jer želja je konačno djelo. Neina nikakve 
vriednosti, da se duhovnim načinom uključim u sve 
svete mise, koje se iz dana i u dan čitaju širom svie- 
ta, ako ne prisustvujem onoj jednoj, kojoj bi bez oso- 
bitih potežkoća mogao i morao prisustvovati. Nema 
smisla, pobuditi duhovnu pričest, ako ne idem k stolu 
Gospodnjem, premda bi se mogao pričestiti. U tom 
slučaju molitva: »Isuse, dođi, dođi, željo moja, o 
kako čeznem za tobom«, nije izražaj iskrene čežnje. 
Ako je čežnja prava, onda nas goni k stolu Gospod- 
njem. Samo kad svoju želju zaista ne možemo ostva- 
riti, ubrojit će nam je Spasitelj sigurno kao djelo. 

Sto veli Sv. Pismo? 

Da čovjek m,ora učiniti svoje, pokazuje nam 
Spasitelj na dva primjera. Mi se čudimo gospodaru 
vinograda, što je onima, koji su samo jedan sat ra- 
dili u vinogradu, dao izplatiti jednaku nagradu, kao 
i onima, koji su podnosili teret i žegu cielog dana 
(Mt 20, 1 si.). Jest, gospodar je u svom postupanju 
bio podpuno slobodan. Ali ovi posljednji imali su 
dapače i neko pravo na jedan dinar, ta njihovoj do- 
broj volji nije ništa nedostajalo. Oni su htjeli ra- 
diti, ali ih nitko nije najmio. 


'Na primjeru »udovičinog novčića« pokazuje nam 
Spasitelj još jasnije, pod kakvim uvjetima postaju 
želje djelom pred Bogom (Mk 12, 41 — 44; Lk 21, 
1 — 4). Spasitelj je jednoga dana sjedio u hramu na- 
suprot škrabici za milostinju i promatrao ljude, koji 
koju su dolazili i davali svoje darove. »Mnogi su bo- 
gataši mnogo ubacivali« — ne odviše čedno i ne od- 
više tiho. Tada dođe i jedna siromašna udovica i 
spusti posve tiho i neopaženo dva novčića u milo- 
stinjsku škrabicu. Ali Spasitelj je to vidio, pa brzo 
pozove k sebi svoje učenike: »Pogledajte ovu udo- 
vicu. Ona je doduše žrtvovala samo dva novčića, ali 
ona je dala više nego svi« (»I mnogi su bogataši 
mnogo ubacivali«), Hramski blagajnik ne će biti 
s tim sporazuman. S uđovičinim novčićem nije mo- 
gao mnogo, tu je bogatašev zlatnik vriedio više. Da 
li novac dolazi od bogataša ili siromaha, stvar je 
ista, njegova kupovna vriednost niti je veća niti ma- 
nja. Drugačije je kod Boga. Pred njim su želje djela. 
Ta udovica bila bi dala više, da je mogla. Ona je dala 
sve, svu svoju imovinu. Njezina volja, da dade više 
bila je pred Bogom djelo. A kako je bilo s bogata- 
šima? Nisu li i oni mogli imati dobre želje? Ne. 
Kada je takav bogataš od svog suviška žrtvovao 
jedan zlatnik, njemu je ostala još čitava hrpa dru- 
gih zlatnika. Da je on zaželio, dati više, trebao je 
još po drugi ili treći put posegnuti u kesu, i ni s tim 
još ne bi načeo svoje glavnice. Bog bi mu još uviek 

mogao reći: »Doklegcd još imaš novca u kesi, mo- 
raš najprije to žrtvovati. Ovo vriedi u svom najobće- 
nitijem značenju za svakoga od nas, u koliko želimo, 
da naše dobre želje postanu djelima. 

PUT PRAVEDNOSTI I PUT MILOSRĐA 
O čemu ovisi napredak 

Naša veličina počiva u našoj težnji, u našoj 
želji. S njom možemo nadići sve ljudske granice i 
zaći u božansku veličinu i svetost. Tada to više ni 
malo ne ovisi o nama ljudima. Po Kristu postajemo 
svetima. Ali Krist, koji s nama čezne, ne može naše 
čežnje nikada ostvariti, ako nismo posve utihnuli, 
zašutjeli, ako se naša volja nije trajnim potvrđi- 
vanjem njegove volje posve u njoj izgubila. A ovo 
pak predpostavlja opet svu našu snagu, podpuno 
predanje naših tjelesnih i duševnih sila. Rad, što 
ga Bog od nas traži, nije malen. To je rad čitavog 
života. Samo moramo uviek biti sviestni, da sav naš 
trud samo pripravlja rad na Božjoj njivi. Sjeme je 
Bog; rast i napredak daje on, a plod je opet Krist 
— Bog. Kome to nije posve jasno i tko svoj stav 
ne udesi posve prema tome, t. j. tko misli, da mora 
postati svetim svojim trudom, taj ide težkim pu- 
tem. I posvećenje dakako ovisi o izvjestnim »spret- 
nostima« »vještini«, o danim »prednostima«. Ako 
tesar gradi krov, tu je uložen posve drugčiji tjelesni 

trud nego kada kakav umjetnik iz kamena, iz drveta 
izradi razpelo. Kamenolomac će iz kamena napra- 
viti samo kakav nespretan lik, đočim će kipar iz 
kamena iste vrste i veličine s istim udarcima izra- 
diti divan kip. 

O stavu ipak najviše ovisi. Tko se ne odrekne 
svoga ja, tko se pouzđaje u svoj napor, 1 ) svoja 
djela, taj se težko muči, a prima ipak samo oskudnu 
nagradu. No tko se prepušta Gospodinu, pa se brine 
samo zato, da njegova njiva bude rahla, sposobna 
za primanje i davanje, tomu je neizporedivo lakše, 
a uz to žanje stostruki plod. 


Mnogi idu tvrdim putem pravednosti 

Mnogo ih je koji idu putem djela. Oni su slični 
rukotvorcu, koji uzprkos težkih napora pojede sve 
što zaradi, jer može zaraditi samo oskudnu nagradu. 
A bogatstva se nagomilavaju samo tamo gdje već 
ima neka glavnica. »Novac povlači novac«. Novac 
konačno radi za sebe, .treba samo mudro s njim 
upravljati. Djeca ovoga svieta ne trebaju biti mu- 
drija od djece svietla. I nastojanje, težnja za nad- 
zemaljskim dobrima mora biti prožeta mudrošću, 


a ) Vanjska su djela, ukoliko ih traži ljubav prema 
Bogu i bližnjemu dužnost, jer kako je gore označeno, 
vanjski čin usavršava nutarnji čin volje. 

hoćemo Ji da zaista uspije. Tko se na nadnaravnom 
području prihvaća posla kao rukotvorac, tko se osla- 
nja samo na svoja »djela«, tomu će se izplatiti samo 
nagrada koju je zaista zaslužio. On ide putem pra- 
vednosti. I tu se vide razlike između čovjeka i čov- 
jeka. Onaj, koji je dobio samo jedan talenat kao 
glavnicu na putu života ne može preko te mjere. 
On i uz naporan rad može neku potežkoću nadvla- 
dati samo do 80%, dočim drugi, koji je dobio 5 ta- 
lenata, istu potežkoću s polovicom svoje snage sjaj- 
no nadvladava. Kad ne bi bilo moguće, da naraste- 
mo izvan sebe i nadrastemo sebe, mogli bismo ljud- 
ski govoreći, predbaciti Bogu, što nas nije sve pre- 
vidio s jednakim sredstvima i jednakom snagom na 
istom trkalištu. 

Malo ih ide lakim putem milosrđa 

Uz tvrdi težki put pravednosti ima i jedan širi, 
lakši, ugodniji. To je put milosrđa i posve protivno 
svakom pravilu ljudskog razuma, samo je malo 
ljudi koji idu tim ugodnim »putem milosrđa«. Ve- 
ćina ih, iz puke udobnosti, ide težkim »putem pra- 
vednosti. To je protivurječje, a ipak činjenica. Put 
pravednosti, put vlastitih uspjeha koje bi se htjelo 
nabrojiti Bogu, čini se ljudskoj naravi, koja je rado 
samodopadna i koja voli sama sebe opravdati, lak- 
šim, a ipak je teži. A put milosrđa, na kojem se u 
svojoj bieđi čovjek baca u naručje Božje, te sve 


80 


r 


od njega traži i očekuje, izgleda težim, a ipak je 
lakši. 

Iz života i prirode 

Dva putnika hoće u neku daleku zemlju. Idu 
pješke. Tad dočuju da iz blizog grada polazi samo- 
voz u zemlju njihovih težnja. Jedan se požuri i po- 
trči, da ne propusti samovoz, stigne još pravovre- 
meno i zaista se i poveze. Drugi, voleći odveć udob- 
nost, ne potrudi se, ide polako dalje i dolazi pre- 
kasno. Tako mora proći cieli put pješke i zadovo- 
ljiti se time, da zemlju upozna samo površno na 
njezinoj granici, dočim je onaj prvi prodro do srca 
zemlje. 

Koliki, iz udobnosti, idu težkim putem! Kada 
bi se samo malo napregli, moglo bi im biti tako 
lako! Mi idemo težkim putem pravednosti, ali taj 
nas ne vodi dalje od našega ja. Dokle god ostajemo 
na području našeg rada, ne možemo razkinuti svo- 
jih ljudskih okvira, ne možemo narasti izvan sebe, 
izdići se nad sebe same. Ne možemo sami sebe, po- 
put Munchhausena, uhvatiti za vlastite kose i izvući 
se iz kala. Posve velik postaje samo onaj, koga 
težnja i čežnja ponesu izvan sebe. Zar nije lakše, 
posve prekinuti sa samim sobom, da nas onda »vozi« 
Božje milosrđe? 

Znamo, da voda pod normalnim prilikama istom 
kod 100 stupnjeva prelazi u drugi oblik. Istom kod 

100 stupnjeva počinje vreti, ne prije, ne kod 80, 90 ili 
95 stupnjeva. Velike, snažne sile, koje se sakrivaju u 
vodi, oslobađaju se i mogu se posve izkoristiti, da, 
na sto posto povisiti istom, kad se voda pretvori u 
napetu paiu. Mnogo je ljudi, koji sebi ni malo ne 
olakšavaju život i nastojanje, koji se upravo pošte- 
no trude. Ali oni ostaju još u svome ja, još se uvi- 
jek čvrsto drže svoje vlastite volje. Oni su trajno u 
visokom stanju topline, od 80, 90, 95 stupnjeva, ali 
oni, eto ipak ostaju samo »voda«, jer nemaju od- 
važnosti, da preuzmu na se još zadnjih 10 ili 5 stu- 
pnjeva. Kad se samo ne bi plašili tih zadnjih napre- 
zanja, pa razriešili još onih 10 ili 5 zadnjih stupnjeva! 
Još nekoliko žrtava pa bi bili preko brda, bili bi u 
zemlji slobode. Samo još nekoliko žrtava, i oni bi s 
puta pravednosti prešli na put milosrđa. 

Dovrši Gospodine, što si započeo u nama! 

Iz Svetog Pisma 

Spasitelj nam u jednom poučnom primjeru po- 
kazuje put pravednosti i put milosrđa. »Nekima 
koji, koji su se puni pouzdanja u sebe držali pra- 
vednima i prezirali druge, rekao je Gospodin ovu 
poredbu: Dva čovjeka uđoše u hram, da mole. Je- 
dan je bio farizej, drugi carinik. Farizej stade i po- 
če se moliti u sebi: Bože, zahvaljujem ti, što ni je- 
sam kao ostali ljudi: kao razbojnici, nepraveđnici, 
preljubočinci, ili kao ovaj carinik. Postim dva puta 

tjedno i dajem desetinu od svega, što stečem. A ca- 
rinik je stajao izdaleka i nije se usudio ni očiju po- 
dignuti prema nebu, nego se je udarao u prsa svoja, 
govoreći: Bože, budi milostiv meni grješniku! Ka- 
žem vam: Ovaj je otišao kući opravdan a onaj ne. 
Jer tko se uzvisi, biti će ponižen, tko se ponizi, biti 
će uzvišen.« (Lk. 18, 9 si.). Farizej nije svoga ži- 
vota učinio lakim. On je mnogo zahtievao od sebe. 
Više, mnogo više no što je bilo potrebno. Pa ipak 
ga njegova djela nisu mogla osloboditi ni od duga 
njegovih grieha, a kamo li da bi ga bilo kako obo- 
gatila. A carinik? On je u svom životu jedva i ma- 
rio za Boga, gomilao je dug na dug. Ne može poka- 
zati nikakovih zasluga. S orijaškim teretom duga 
stoji pred svojim Bogom. A šta je sad učinio? Ni- 
šta. Uvidio svoj zao život, i otvoreno, skrušeno pri- 
znao svoju krivnju, no to je dostajalo da ga oslobo- 
di svih njegovih dugova. I ne samo to, on je otišao 
kući posvećen i »opravdan«. Želje izravnavaju sve. 
Farizej se oslanjao na svoja djela, a carinik je bez 
stvarnih djela, po svom nutarnjem stavu došao 
ipak do zasluga u Božjim očima. — Hi sjetimo se 
onog razbojnika, koji je čeznutljivim poklikom: 
»Isuse, spomeni me se, kad dodješ u kraljevstvo 
svoje« (Lk 23, 42) odmah zaslužio nebo. »Zaista, 
kažem ti, još danas bit ćeš sa mnom u raju « ! . . . 
Kada ćemo naučiti razumievati put milosrđa i ići 
njime? 

OSREDNJOST — NAS NAJVEČI NEPRIJATELJ 


S najmanjom snagom najveći uspjeh 

Svetost života i težnju za svetošću ne treba 
učiniti težima nego što po sebi jesu. Moramo se 
ugledati u prirodu, koja nikada ne troši više snage, 
nego je potrebno. Svi naši strojevi troše previše 
energije. I oni koji sami sebe opravdavaju, troše 
previše snage. Posvećenje nije stvar nekog umjet- 
nog postupka, nego ono ide, — iako nadnaravnim pu- 
tem, — životno-povezanog, organskog razvoja. Ne 
oslanjajmo se dakle toliko na svoja diela i ne či- 
nimo težnju za savršenstvom preteškom. Znamo 
doduše svi, da bez milosti ne možemo baš ništa uči- 
niti. Uzprkos tome, sve nas je zahvatila zabluda, 
kao da bismo sve mi sami morali učiniti, kao da sve 
ovisi o nama. Ova misao — da mi moramo sve uči- 
niti, obuzima nas tako jako, da se zaista sav naš 
rad i trud ravan po njoj. M i slim o, da se mi sami mo- 
ramo nutarnje preobraziti, da sve ovisi o ovoj ili 
onoj vježbi. Mi smo smrtno nesretni, ako kada ni- 
smo učinili svoje pa mislimo već, da je sve propalo. 
Zar je potrebno da se 30, 40 godina mučimo »u 
znoju bca svoga«, te da nakon toga konačno uviđi- 
mo kako ništa ne možemo, kako ni za što nijesmo 
sposobni? Zar svatko mora proživjeti sva ona gor- 
ka izkustva i doživjeti sve one gorke neuspjehe, dok 

konačno nauči, da sve svoje pouzdanje stavi u Bo- 
ga i jedino u njega? Možda je taj zaobilazni put za 
mnoge bezuvjetno potreban, ali čini se, da to ipak 
nije normalni put. U težnji za svetošću mi previše 
naglašujemo borbu protiv pogrješaka i slaboća, 
previše iztičemo težnju za ćudorednim krepostima 
upravo za to, jer preveliku važnost pridajemo ljud- 
skoj djelatnosti. Svakako, vježbom u tome možemo 
postići stanovitu vještinu. Ali zar duhom, nadna- 
ravni život ne stoji više u božanskim (bogoslov- 
skim) krepostima? Borba je protiv štetočina po- 
trebna, ali je potrebnija od toga njega duhovnog 
života. Ponajprije je potrebno pobrinuti se za sv t- 
etlo i toplinu, da se život uobće mogne razvijati. A 
kada nastane prepuni i preobilni život, tada mnoge 
štetočine uobće ne će više škoditi. »Ako ste s Kri- 
stom umrli za ovaj sviet, što se onda dajete, kao 
da još živite sa svietom, obterećivati riečima: »ne 
takni se ovoga! ne okusi od onoga!« Ta to sve pro- 
pada s uporabom. Ta to su sve ljudski propisi i 
nauke. Izgledaju doduše mudri sa svojim pobož- 
njaštvom, postom i trapljenjem tiela, ali su bez- 
vriedni i služe samo zadovoljavanju tiela« (Kob 
2,23) .0. 


x ) Sv. Pavao osudjuje ovdje krivo shvaćeno trap- 
ljenje, no ne pravo, koje ide uporedo s pravim duhov- 
nim životom i koje ga podpomaže (op. ur.). 

Ako se oslanjamo na svoju sposobnost, ako se 
uzđamo na svoja djela, onda ne prolazimo dobro; 
onda će nam se suditi po strogoj mjeri Božje pra- 
vednosti. Ako se mi pred Bogom činimo velikima i 
hvastamo se, onda on mora od nas zahtievati vidlji- 
ve dokaze naše tobožnje valjanosti. Od svoje velike, 
odrasle djece mogu i moraju roditelji zahtievati 
napore. Moraju tako raditi zbog djece, da bi se 
mogli održati u životu. Od male djece ne će nitko 
zahtievati unosna rada; ona smiju zabadava živjeti 
od zajedničkog bogatstva roditeljske kuće, ona srni ju 
bez osobne zasluge uživati blagostanje roditeljske 
kuće. Mala sv. Terezija htjela je uviek ostati dje- 
tetom, da nikada ne izgubi pravo na otčevu pomoć. 
Nemojmo se dakle nikada praviti velikima pred 
Bogom, inače će morati od nas zahtievati uspjehe, 
i bit će nam uzvraćeno prema našim djelima. 1 ) A 
onda ćemo jednoć biti ubrojeni među one najma- 
nje u kraljevstvu nebeskom. Ne tako, Bože, nego 
mj hoćemo da budemo posve maleni pred tobom; ne 
očekujemo ništa dobra od sebe, težimo za tvojom 
pomoći, pustit ćemo, da ti djeluješ u nama i sav 
uspjeh pripisivat ćemo samo tebi. Što smo manji to 
je bolje. Onda ćemo se spasiti ne toliko po našim 
đjeluna, nego po zaslugama Isusa Krista, našeg 
starijeg brata, koji je čitavu obitelj tako bezkraj- 


*) No ne bez zasluga krvi Isusove. 



no neizmjerno obogatio. Ta on živi uviek, da nas 
zagovara (Hebr. 7,25). Što smo manji na zemlji, to 
ćemo veći tamo biti. »Mnogi, koji su posljednji, bit 
će prvi.« (Mt. 19,30). 

Zlatna sredina 

»Osređnjost« je doduše naš najveći neprijatelj, 
a ipak izjednačenje između previše i premalo lezi 
upravo u sredini. Ne smijem činiti previše, ali ta- 
kođer ni premalo. Ne smijemo svoje posvećenje uči- 
niti preteškim — inače naša narav ne će izdržati 
ali ni prelaganim, inače ne ćemo doći do sredine, 
nego samo do ruba svoga cilja. Mnogi misle da su u 
sred srieđe, a nalaze se upravo usred osrednjosti. 
To je bolest, od koje danas mnogi boluju. 

A ipak cjelina 

S polovičnošću ne ćemo doći do granica svoga 
ja. Već iz razboritosti, iz proračunanosti moramo ići 
za tim, da sve postignemo. Moramo biti odvažni, pa 
se posve založiti, posve se žrtvovati. Prvu zapovied 
mora se već jednom posve ozbiljno uzeti. S djelo- 
mičnim odlukama da ćemo učiniti ovo i ono, ne mo- 
žemo trajno izmicati pritisku svagdašnjice, koja 
sve tare i izjednačuje. »Kraljevstvo nebesko silu 
trpi i samo ga siloviti osvajaju« (Mt 11,12). Spasi- 
telj traži otimanje, nešto nasilna. Tko nebeska do- 

bra hoće da postigne, m,ora se najprije osloboditi 
privrženosti zemaljskima. Polagano vukući ne mo- 
žemo se riešiti spona, koje nas sputavaju. Jednim 
zamahom moramo se osloboditi. Nešto krvi mora 
dakako proteći. Ne može se nikomu darovati nešto. 
I za put milosrđa vriedi još Božja pravednost. 
Upravo na tom putu mora čovjek svega sebe ulo- 
žiti i žrtvovati, pa stoga i svoj ja. Naš čin sam po 
sebi ne čini nas doduše još svetima, ali on je te- 
meljna predpostavka za svetost. Time još ništa nije 
učinjeno. »Kada ste sve učinili, što vam je nalože- 
no, recite: Sluge smo nekoristne, učinili smo samo 
svoju dužnost (Lk 17, 10). Još uviek nije učinjeno 
ništa, u poredbi s onim, što Bog čini u nama, a 
ipak je već mnogo učinjeno, učinjeno je sve, jer smo 
dali Bogu, što smo mogli. Kada smo doprli do gra- 
nica svoga ja, onda prostor i vrieme ne igraju za 
nas nikakovu ulogu, onda zalazimo, uronjavamo u 
Božju bezkrajnost. Posve je isto, da U sam u škra- 
bicu za milostinju bacio bakar, srebro ili zlato. Sa- 
mo ako sam sve, što sam imao, ako sam se barem 
unutarnje odielio od svega i svakoga, onda su sve 
moje želje, htijenje i težnja postale djelom, a to 
moje djelo ostvaruje Spasitelj. On sve moje težnje 
pretvara u djelo pred svojim nebeskim Otcem. Pred 


*) Sto inače sam može postići. 


tim nebeskim bezkrajnim bogatstvima, koje onda 
postaju mojima, moj prinos uobće ne dolazi u obzir. 

PUT MILOSRĐA, PUT MALENIH 

Siromašni Lazar kao »bogatun« 

Ako kakav bogataš uživa život, može se to do- 
nekle još razumjeti. Ali kada kakav, »siromašni 
Lazar« hoće da se naužije života, onda je lud. On 
se ni ne domogne većine užitaka; on ovdje nema 
ništa, a nema ništa ni tamo, na drugom svietu, 
dakle je dva put, dvostruko siromašan. Isto bi tako 
ludo bilo, kad bi netko malen, nenadaren htio poći 
putem pravednosti. On bi tada i u vječnosti bio ma- 
len, pribrajao bi se k najmanjima. Samo na putu 
milosrđa ima on prilike da postane velikim. Koliki 
maleni, siromašni, bolesni starci zaviđaju veliki- 
ma, bogatima, zdravima, mladima! A njihova za- 
vist nije nikako opravdana. Ta život ovdje ni nije 
život, nego više umiranje, pravi život započima 
istom onkraj groba. A to onkraj groba posve je u 
našim rukama. Kako se često dajemo zavarati iz- 
van jostima! 

»Samo nesposobni za život pripadaju Crkvi« 

To je neosnovana pogrda. U ovim se razlaga- 
njima ne tvrdi, da u Crkvu spadaju samo slabi, za 

život nesposobni i nevaljani, da samo oni mogu doći 
do svetosti. Crkva njih ne odklanja, ne zatvara im 
vrata. U njoj ima mjesta za sve. Ona je tako velika, 
široka i duboka, kao samo srdce Spasiteljevo. Ka- 
tolička Crkva postoji i za druge, za mlade, za život 
sposobne, za velike, za bogate. Kao udruženje i 
»ljudska tvorevina« ona je upućena i na zdravlje i 
na vodstvenu sposobnost jednog diela svojih čla- 
nova. Mnogi bogataš i učenjak i mogućnik može 
znati za svoje »prednosti« pa iz zahvalnosti prema 
Bogu upotriebiti ih posve na slavu Božju. A mnogi 
»maleni« može se sebično i oholo zatvoriti pred Bo- ' 
gom. Nikako ne treba povlađivati nižem čovjeku i 
osređnosti. Tko svoj razum, pamet, zdravlje, svoje 
sposobnosti ne upotrebljava, ne će nikada postati 
svetim. Svatko, imao on mnogo ili malo, obvezan 
je da sve dadne, sve uloži za Boga. 

Velika svjetska pozornica 

Naši su đaci predstavljali Calderonovu »Po- 
zornicu svieta«. Voditelj predstave izabrao je pred- 
stavljače za pojedine uloge prema njihovim nadare- 
nostima i sposobnostima. Ni seljak ni prosjak nisu 
se uvriedili, što im je bila đođieljena uloga samo 
seljaka i prosjaka, a ne bogataša i kralja. Ta oni su 
znali, da je to samo predstava, igra, oni su uzprkos 
svojih uloga ostali ono, što su bili, učenici — i po 

svojim ulogama nisu postali ni bogatiji ni siromaš- 
niji, ni pametniji ni bedastiji, nisu dobili ni bolju 
ni lošiju svjedočbu. Njihova uloga nije utjecala na 
njihov život, pa ni kod predstave nije se pazilo, koju 
se ulogu igralo, nego kako se je igralo. I tako su 
zaista i seljak i prosjak mnogo bolje igrali nego 
kralj i bogataš. 

Kada je Bog ljudima podjeljivao životne uloge, 
nije ih bez izbora bacio među ljude. On se je sam 
sa sobom posavjetovao: sa svom svojom mudrošću 
i ljubavlju dao je svakom čovjeku njegovu ulogu, 
koju je najbolje i s najviše uspjeha mogao odigrati. 
Ta igra je čovjekova igra za Boga. I Bog je bio 
obvezan ne samo igračima, nego i samome sebi, da 
pojedine uloge dadne onima, koji će ih najbolje odi- 
grati. Drugčije nije ni mogao. Dobri, razboriti ro- 
ditelji mogli bi svojoj djeci — kada bi imah moć 
za to — dati također samo one životne uloge, po ko- 
jima bi vječni spas duša njihove djece bio posve 
osiguran. 

Svatko mora sebi reći: ja imam da odigram onu 
životnu ulogu koju najbolje mogu odigrati, po ko- 
joj najviše mogu pridonieti proslavi Presvetog 
Trojstva, i po kojoj sam mogu doći do najviše sve- 
tosti. U ovom leži velika utjeha. Za mene nije pod 
nipošto zapostavljanje, što kroz nekoliko sati (naš 
život u poredbi s vječnošću ne znači dapače ni je- 
dan sat!) moram igrati prosjaka, seljaka ih rudara. 

Moja vanjska odjeća, ime moje životne uloge ni 
najmanje ne diraju u mog malog nutarnjeg čov- 
jeka. Pred Bogom smo svi jednaki. Svi smo njegovi 
učenici (Iv 6, 45), njegova »djeca« (1. Iv 3, 1), bilo 
da svoju ulogu trebamo odigrati u samostanu ili na 
sajmištu života, da li smo nakovanj ili bat, da li 
igramo kralja ili slugu, kraljicu ili služkinju. »Pra- 
vo plemstvo potječe jedino od krvi Sina Božjega« 
(Matt Talbot). Kakvog bi smisla imalo, kada bih 
smio igrati ulogu kralja ili kraljice, a ne bih bio do- 
rastao ulozi, pa zatajio! Za uspjeh u vječnosti ne 
ovisi ništa u mojoj ulozi, nego samo o tomu, da je 
dobro odigram. Zato je hiljadu puta bolje, biti do- 
bar prosjak nego zao kralj. Predstavljaš kralja ne- 
ma nikakovog prava pa ni razloga, da na predstav- 
ljača prosjaka gleda s visoka. Uloga i glumačka 
odjeća samo su sredstva za svrhu. Pa neka ove iz- 
van josti još toliko vežu i vriede kod ljudi, kcd Boga 
ne dolaze uobće u obzir: pred Bogom ne vriedi ugled 
osobe: »On ne gleda tko je tko« (Kol 3 , 25). 

Bog je pravedan. Svatko je dobio ulogu, u kojoj 
može najviše učiniti za svoj spas. Svoju životnu 
ulogu, t. j. ulogu za vječnost, svi mi najprije mo- 
ramo odigrati. I to ovisi samo o nama. Svaki se mora 
brinuti, da tamo, gdje je, svoju ulogu po moguć- 
nosti dobro igra. Gospodine, učini me što osjetlji- 
vijim i što tankoćutnijim da upoznam svaki čas, 
što treba da govorim ili činim u velikoj životnoj 

predstavi! Vodi, ravnaj i upravljaj ulogu moga ži- 
vota! 

Imao ja odigrati ulogu prosjaka ili kralja, do 
prave veličine i svetosti doći ću samo na putu mi- 
losrđa. A tim putem idu maleni lakše nego veliki. 

Siromasima bismo mogli zavidjeti 

Ako se u kraljestvu Božjem smije kome zavi- 
djeti, onda su to siromašni i maleni. Ta sam Spasitelj 
kaže: »Bogataš će težko ući u kraljevstvo Božje« 
(Mt 19, 23). Ako se već mora otrgnuti od svega, 
onda siromah daje mnogo lakše i mnogo prije i zad- 
nji novčić negoli bogataš deseticu ili stotinjarku od 
svog suviška. Ako se dvije nejednako velike posude 
napune vodom i stave na istu vatru, voda će u ma- 
loj posudi mnogo prije početi kipjeti nego ona u 
velikoj posudi. Mnogo brže prestane biti vodom, i 
prije pređe u slobodnije, parno stanje nego veća ko- 
ličina vode. Slično je u duhovnom životu. Malima 
je lakše od velikih. Pod istim uvjetima oni lakše 
dopru do granica svoga ja, a time i do pođpune slo- 
bode djece Božje. 

t 

Božje računstvo 

Bog je bez sumnje Bog mjere i broja (Muđr 11, 
21), ali njegovo je računsko umieće ipak posve dru- 
gačije nego ljudsko. Kod njega polovica i još po- 

lovica nije još ni iz daleka cielo. To nam zorno pre- 
dočuje poredba s vodom. Ako do 95 stupnjeva za- 
grijanu vodu salijem iz 10, 100 ili 1000 posuda, sve- 
ukupna količina vode još uviek ne dosiže 100 stup- 
njeva, prije manje. Ako 1000 ljudi sa po 95 stup- 
njeva — da govorimo u slici — radi za kraljevstvo 
Kristovo, svi zajedno ne učine, ne postignu ono, 
što postizava jedan sa ICO stupnjeva. Stostupnjev- 
ci, to su oni posve veliki ljudi, to su naši svetci. Je- 
dan od njih prevagne tisuću drugih, čini više za 
kraljevstvo Božje, nego tisuću polovičara ili tričet- 
vrtara. A kako je lako upravo siromasima i male- 
nima, da postanu onako posve veliki u kraljevstvu 
Božjem! 

No opet Božje se raeunstvo podudara s ljud- 
skim, kad on dobre želje i težnje ljudi cieni kao 
djela. Težnje onih sa 50 stupnjeva bit će pedeset- 
stupnjevna, težnje onih sa pet stupnjeva samo pet- 
stupnjevna djela. Onaj na ništici ne će imati želja, 
težnja, pa zato će i sva njegova vanjska djela biti 
pred Bogom kao prazno klasje. Samo kod onih sa 
sto stupanja Krist sam sve ostvaruje. 1 ) 



x ) Ovo je sve dakako samo slikovito rečeno i ne smije 
se u tumačenju pretjerivati. 



Sveti arški župnik i Mala sv. Terezija 

Sveti arški župnik sigurno nije imao pet tale- 
nata. Sa svojim naravnim darovima i sposobnosti- 
ma ne bi mnogo mogao učiniti. Njegovi su mu pred- 
postavljeni već iz opreza dodielili župu u kojoj nije 
bilo više šta za pokvariti. Pa gle! On se sav uložio i 
tako je sam sebe prerastao, tako sam sebe nađkrilio, 
da se više i nije radilo o »netalentiranom« Vian- 
neyu. »Što se svietu čini ludim, to je Bog izabrao 
da zastidi mudre« (1 Kor 1, 27). »Kada bi na svietu 
bila trojica, kakav si ti, moje bi kraljevstvo bilo 
uništeno «, izjavio je jedan obsjednuti svetom arš- 
kom župniku. »Ti si m i oteo 80.000 duša« (Sveti 
arški župnik, preveo Fr. Ziegler). 

I zar nije osebujno, da je za zaštitnicu misija 
cielog svieta izabrana jedna mala, svietu sakrivena 
karmelićanka : Njezin misijski rad bila je njezina 
želja za misijama. »Pred svietom slabo izabrao je 
Bog, da postidi jako« (1 Kor 1, 27) . Tko se predaje, 
odriče, donosi mnogi, stostruki plod, jer njegov je 
plod sam Krist. 

SVETOST I SVIETLO VJERE 
»Ja sam put« 

Svi su ljudi određeni, da budu sveti. » Budite 
savršeni, kao što je savršen Otac vaš na nebesima !« 

(Mt 5, 8). Bog je omogućio svima, da postanu sveti. 
Ta svetost ne leži u vanjskim okolnostima, nego u 
našoj volji. Naša čežnja i naša želja može pred Bo- 
gom postati djelom. Klica svetosti počiva u naj- 
dubljoj i zadnjoj sposobnosti čovjeka, u čežnji za 
srećom, za vječnom srećom. 1 ) Krist je izvor, cilj i 
izpunjenje naše čežnje, on je sam provodi u djelo. 
Od nas se zahtieva samo dobra volja, koja se oči- 
tuje u ovisnom držanju i u tom da velimo »da, 
Otče«. Ako je naša volja suglasna s Božjom, onda 
joj se u nađnaravi otvaraju neograničene mogućno- 
sti. Time nam je svima pokazan put svetosti. Krist 
je taj put. »Ja sam put« (Iv 14, 6). 

Dobra želja proizlazi iz vjere 

Želje ne smiju nositi značajke namještena, usi- 
ljena, umjetna. One se iz naše duše slobodno mo- 
raju k Bogu dizati. Zle želje lako uzplamte. One 
brzo izviru iz naše pokvarene naravi i lako predo- 
bivaju našu oslabljenu volju. Skrovita, tiha čežnja 
za dalekim,, čistim ciljem, snažna želja za čistoćom 
i svetošću živi doduše više ili manje skrivena u kom 
kutu svake ljudske duše, ali ona ne uzplamsava 


*) Ne dakako u tom smislu, da bi u naravi samoj bio 
početak svetosti, nego se na tu naravnu težnju za srećom 
nadovezuje milost, koja tek pravo čini svetim (Op. ur ). 

snažnom željom, ako se predmet čežnje ne pojavi 
bilo kako pred dušom kao privlačiv. Dobre, krepke, 
djelotvorne želje ne niču tako lako, one se bude 
samo u svietlu vjere. Veličina i jakost naših želja 
ovisi o veličini i jakosti naše vjere. Ako u svietlu 
vjere spoznamo bezkrajnu puninu Božju, onda će 
moćne privlačljive snage, koje proizlaze iz punine 
Božje, djelovati i privlačiti nas, onda će čežnja na- 
šeg srdca snažno buknuti i uzplamtjeti za Bogom. 
I što nas ljubav više uzdiže k Bogu, to više svijetla 
vjere ulazi u našu dušu, to toplije, žarče i moćnije 
postaju naše čežnje i želje, a tim i brži naš liet. 
Tako doživljujemo čudesno međusobno djelovanje 
vjere i ljubavi: iz vjere niče ljubav, a iz veće lju- 
bavi veća vjera. 

Željeti znači ljubiti. A ljubiti znači posjedo- 
vati. Tko teži za Bogom taj ljubi Boga, a tko ljubi 
Boga, taj ga posjeduje. Što tko ljubi, to jest. 

Samo u vjeri je moguće uzskladiti protivnosti 

Put milosrđa, put k visokoj svetosti za sve, jest 
put želje i težnje. Krist ostvaruje naše težnje. Ali 
taj put milosrđa ne izključuje djelatni život, nego 
ga uključuje, trajno ga pređpostavlja. Mi znamo: 
»Svakomu će se naplatiti po djelima njegovim« (Mt 
16, 27) . Naš trud u Gospodinu nije uzaludan (1. Kor 
15, 58). Za sve, što se događa u Božjoj službi, đo- 

bit ćemo vječnu plaću i za vanjska djela. Ali kod 
Boga je mjerodavan nutarnji stav. Nije nimalo lak°, 
pogoditi pravu sredinu između prevelike i premale 
ljudske djelatnosti, između Kristovog rada i moga 
rada, između milosti i slobode. Nije lako znati za 
svoje znanje, posve ga izkoristiti, a ipak opet sve 
očekivati od Boga; imati moć nad hiljadama, a ipak 
pred Bogom biti diete. Težko je ne biti zaražen od 
svjetskih misli, ne dati se zablještiti od vanjskog 
izgleda i praznih izraza, ni sebe ni druge ne procje- 
njivati prema »kazalištnoj ulozi«, koju imademo 
odigrati, nego svakoga čovjeka smatrati djetetom 
Božjim. Za to se ne može postaviti pravila, to se 
uviek ni razmišljanjem ne može pronaći, ih čak 
riešiti kao kakvu računsku zadaću: dva i tri su pet, 
razdielim li pet sa dva dobivam dva i pol. Pronaći 
vezu između dalekih polova, uskladiti -sve protiv- 
npsti, naći katoličku životnu sredinu moguće je u 
mnogim, da, možda u većini slučajeva samo u svietlu 
vjere. 

Puko znanje ovdje zatajuje 

Čudno je, koji put naobraženi i učeni zalutaju 
u svom vjerskom životu, ne nađu pravog puta, do- 
čim manje daroviti, da, i posve nenaobraženi tako 
sasvim sigurno i ravno idu k Bogu. Njih ne baca iz 
njihovog kolosjeka nikakovo suvremeno naziranje, 

nikakva ljudska sklonost ih nesklonost, i na svom 
putu ne dadu se zadržavati nikakvom privlačivošću, 
nikakvim čarom ni požudom. Don Ramiro de Maeztu 
piše u knjizi: »Ljudi, koji su došh k Crkvi«, na str. 
245, o jednoj služavci: »Četrdeset je godina živjela 
u našoj kući i mi smo je štovali, kao drugu majku. 
Značajno je bilo kod nje, da je, mada nije učila či- 
tati i pisati, što više, mada nije ni kastilijanski jezik 
izpravno govorila, bila vrlo oštroumna u ćudored- 
nim 'pitanjima . . . Premda istom sada razumijem, 
da je ona svoj ćudoredni veleum zahvaljivala svom 
snažnom vjerskom životu, mi braća i sestre oduviek 
smo je smatrah sveticom ih nečim sličnim«. Nena- 
obraženi osvajaju sebi kraljevstvo nebesko, dočim 
se drugi, uza svu svoju učenost »valjaju u puti i 
krvi«, kako kaže sv. Augustin. 

Svietla su ljudske znanosti sićušno malena u 
poredbi sa svietlom vjere. Mi možemo svome bliž- 
njemu u najpovoljnijem slučaju pružiti samo mrtvo 
znanje, otvoriti mu poglede, dati uvid u ovo ih ono. 
Samo Bog može dati djelotvorno znanje. 1 ) Pogled 

»Tako niti je onaj što, koji radi, ni onaj koji za- 
lieva, nego Bog, koji daje te raste« (I kor. 3, 7). Samo 
po Bogu možemo doći do međusobnog pomaganja, uko- 
liko milosti pokrenemo. Mi smo doduše ukorjenjeni u 
vidljivome svietu, ali razvitak našeg bića počiva posve 
u nadnaravi, u Bogu. Za to su nam neizbježivo potrebni 
vjera i milosti odkupljenja. 

* 

međutim s kojim je spojena moć ostvarivanja , to je 
vjera koja se očituje u ljubavi. U vjeri naša duša 
postaje sposobna da prima zrake ljubavi, što iz Bo- 
ga izlaze. Naša volja može dakako ovim izljevima 
Božanske ljubavi zatvoriti vrata i kapiju. Krugo- 
valnik može biti bezprikoran, sve postaje mogu slati 
viesti: ako nije ukopčan, nije otvoren za odposlane 
valove, ne čuje se ništa. Struja mora moći ući u 
stroj, da on mogne raditi. Što je bolji dovod i što 
više struje ulazi, tim veće je i djelovanje. Što se 
više stavimo u svietlo vjere, to će djelotvorniji biti 
valovi svietla. Samo u vjeri razvija se naš nutar- 
nji život, samo u njoj postizavamo svetost, cilj na- 
šeg zemaljskog života. Sa stupnjem vjere sve stoji 
i pada, sa snagom vjere sve raste i uspieva. 

MARIJA — NAŠ UZOR 

»Pogledao je na poniznost službenice svoje« (Lk 1, 48) 

Naš najljepši i najprivlačiviji uzor jest Marija. 
Kod božanskoga Spasitelja čežnja i djelo su isto, 
tako da nam on tu ne može biti uzorom u pravom 
smislu rieči. Ali kod nje se težnja — a njezina se 
čežnja zvala Isus (Mesija) — najsavršenije ođjelo- 
tvorila: »Blagoslovljen plod utrobe tvoje«« Isus (Lk 
1, 42). Njezina je želja privukla Spasitelja na zem- 


lju, ona je Spasitelja učinila čovjekom u svome 
krilu. Kako u naravnom redu sve razlike teže za 
usklađenjem, tako isto i u nadnaravnom. Sve teži 
za usklađenjem, sve je u kretanju. Boga, bezkrajnu 
uzvišenost, najviše privlači najdublja sniženost. 
»Velike mi je stvari učinio Svemogući, pogledao je 
na poniznost službenice svoje« (Lk 1, 49). A kada 
se čovjek podiže u svojoj oholosti, kada hoće da 
bude kao Bog (Post 3, 5), onda po istom zakonu 
biva odbačen: »Zbacuje silnike s priestolja« (Lk 1, 
52). Marija je bila i ostala Gospodinova ponizna 
službenica. Ona je bila sva spremna za Boga. Nije 
poznavala nikakova proračunana stava prema Bož- 
joj volji. Nije bilo dugog biranja između da i ne. 
Ako posve duboko shvatimo Božje biće, tad ne- 
mamo iztraživati, da li je ono, što Bog od nas hoće, 
dobro za nas, — to bi već bila smionost — tad samo 
imamo biti spremni i činiti. »Sve što vam rekne, 
činite« (Iv 2, 5). To je jedino doličan duševni stav 
čovjeka pred Bogom, stvorenja naprama svome Stvo- 
ritelju. U tom duhu posvemašnjeg predanja Marija 
nam je najljepši uzor. S tim njezinim duhom, na- 
šim obiteljskim duhom, moramo stupiti pred Boga, 
i bit ćemo jedno s Bogom, tada će naša želja postati 
djelom. I naša će želja zaslužiti, da se zove Kristo- 
vom željom, i ne samo da se zove, nego da i bude, 
pa će naša djela ostvarivati Krist. 

»Blago tebi, što si vjerovala« (Lk 1, 45) 

Marijina spremnost na pređanje zasnivala se 
na njezinoj dubokoj vjeri. Ona se sama naziva »po- 
niznom službenicom Gospodnjom«, ona je bila posve 
malena u svojim vlastitim očima i potiskivala svoj 
ja tako daleko, da je svojom odlukom, »ne poznati 
muža« odrekla se dapače toga, da bude među pred- 
dma Mesijinim. No tim je više Bog stao u središte 
njenog života. On je bio njezin neograničeni »Go- 
spodar«, postao je njezino sve, čiju ona moć, sve- 
tost i milosrđe slavi (Lk 1, 46 si). Samo u vjeri mo- 
gla je spoznati Božju veličinu i bezkrajnu udalje- 
nost između Boga i sebe same. 

Marija je morala ići putem vjere kao i mi svi. 
Bog ju je odviše ljubio, a da bi joj — po vjeri 1 ) — 
oteo posvemašnju slobodu njenih čina. »Od onog, 
koga ljubi, ne će ljubav ništa da primi na dar što 
ne bi bilo dano posve slobodno« (Mauriac). Kod na- 
vještenja utjelovljenja Sina Božjega nije Bog osobno 
govorio s njom. Anđeo je došao k njoj. Nije činio 
znakova ni čudesa za potvrdu svoje rieči, kao kod 
Gedeona. Od nje se tražila vjera. Nevjerovanje s 
njezine strane zapriečilo bi utjelovljenje vječne 
Rieči. Zato je i uzkliknula njezina rođakinja Eliza- 

1 ) Kod gledanja Boga, duša mora Boga ljubiti, 
dok je u vjeri još slobodna u tome. 

beta: »Blago tebi što si vjerovala da će se izpuniti, 
što ti je rekao Gospodin«! (Lk 1, 45). 

Nakon rođenja božanskog Djeteta nije se od 
nje tražilo manje vjere, nego od pastira i mudraca, 
koji su mu se klanjali. Anđeli su doduše pjevali 
»Slava«, i jedna je čudna zviezda zasjala na nebu, 
da naviesti rođenje Otkupitelja svieta. Ali životni 
izražaji tog djeteta nisu se razlikovali od sve druge 
ljudske djece. A ipak je morala u njemu gledati Bo- 
žjeg Sina i klanjati mu se. Njezin je život bio ne- 
prestani čin vjere. 

Rieči pastira, Simeonovo proročanstvo »čuvala 
je i promišljala o njima u srdcu svome« (Lk 2, 19, 
51). Promišljala je, razmišljala i uspoređivala do- 
gođaje sa svojim djetetom sa mesijanskim proro- 
čanstvima. Prema tomu nisu joj bila dana nadze- 
maljska viđenja, koja bi joj bila ođkrila buduće 
dane njezinog djeteta i oslobodila tjeskobne nesi- 
gurnosti. Bila je upućena na Sveto Pismo, na vla- 
stite zaključke i niemi razgovor sa »sakrivenim« 
Bogom njezinoga srdca. 

Način ponašanja i rieč dvanaestgodišnjeg dje- 
čaka Isusa u hramu : »Zar niste znali, da moram biti 
u kući Otca mojega?« (Lk 2, 49) bih su za nju 
nova objava. On je bio posve njezino dijete, i ona 
je do sada nalazila radost u tomu, da mu bude posve 
majkom. Ona mu je doduše i nadalje smjela još biti 
majkom, — a ipak u nekom smislu i ne više. Ona 

više nije smjela određivati životni put svoga dje- 
teta, brinuti se za nj, olakšati mu život, niti nasto- 
jati odvratiti njegov pogled od sjene križa, koji se 
prijeteći javljao. Svoj život stavila je posve na raz- 
polaganje nebeskom Otcu. Da uređuje svoj vlastiti 
životni put, toga se lako odrekla. Ali da se odrekne 
skrbi za svoje dijete i njegovu budućnost, to je bilo 
vrlo težko njezinom materinskom srdcu. Ona je mo- 
rala živjeti posve u vjeri i upravo izgubiti se, ne- 
stati, izčeznuti u bezgraničnom pouzdanju u Otcu- 
Bogu na nebesima. 

Trideset dugih godina nije Marija vidjela ništa 
od sjaja Isusova božanstva. Istom kod njegovog jav- 
nog nastupa počela je »objava njegove slave« (Iv 
2, 11). Za sebe i za nju nije on ni ovdje učinio nika- 
kova čuda, prije toga pogotovo ne. Radom svojih 
ruku morali su zasluživati svoj svakidanji kruh. 

Nekoliko je žena pratilo Isusa na njegovim uči- 
teljskim putovanjima (Lk 8, 2). Njegova majka 
nije bila među njima. Ni k svome preobraženju na 
Taboru nije je pozvao. A kad mu jednom rekoše: 
»Tvoja mati i tvoja braća stoje vani i hoće, da go- 
vore s tobom«, čula je rieč koja tako odbojno zvuči: 
»Tko je moja mati?« Dakako ona mu u duhovnom 
odnosu nije bila manje mati nego u tjelesnom, jer 
ako je tko »izvršivao volju Otca nebeskoga« (Mt 
12, 50), onda je to — iza njega — bila na pivom 
mjestu njegova presveta majka. Izvanjski morala 

104 ' i 



\ 


se ona sve više dieliti od njega, da ga nutarnje sve 
više stekne. Tjelesni razstanak, da se duševno u 
Bogu sjedini, zahtieva Spasitelj još i danas od mno- 
gih svojih vjernih. 

Kada je valjalo žrtvovati, onda je majka opet 
smjela biti kod sina, ali ne, da umre s njim. Za nju 
ne bi bilo moglo biti ništa ljepšega. Čekala ju je naj- 
veća žrtva njezinog života: morala je vidjeti svoga 
božanskoga Sina, kako pred njezinim očima umire, 
a nije mogla poći s njime, da ga gleda u njegovoj 
slavi. Uzpravno je stajala kraj križa, da kao đako- 
nisa uz svog veliko-svećeničkog Sina prinese pre- 
svetom Trojstvu veliku pomirbenu žrtvu za sviet. 
Prvi dio njezinog životnog puta bicr je završen. Ona 
je svog prvorođenca žrtvovala za one, koji će se 
kasnije roditi. Tad je započeo drugi, teži dio nje- 
zinog puta vjere. Javno pred svim svietom potvrdio 
je Spasitelj njezino duhovno materinstvo »Evo ti 
sina« (Iv 19, 27). Ja, tvoj prvorođenac moram te 
ostaviti, ali ti moraš ostati, da me u mojoj braći i 
sestrama vidiš i ljubiš. Ti mi moraš i nadalje biti 
majka, dalje se brinuti za me u udovima moga mi- 
stičnog tiela, Crkve. Što si učinila jednom od moje 
najmlađe braće, učinila si meni. 

Njezin put vjere nastavlja se dalje, kroz mnogo 
godina. Tko je kao ona bolno iskusio, da vjerovati 
u nekom smislu znači čekati? To je bio najblaženiji 

čas njezinog života, kad je konačno smjela »kući«, 
kada je njezina vjera prešla u gledanje. 

Da, »blažena si, Marijo, koja si vjerovala!« 
Umnoži i našu vjeru! 

»Živote naš, zdravo« 

Krist je ovdje živio u gledanju, ne u vjeri, stoga 
možemo mi svoj život vjere uređivati samo po uzo- 
ru njegove i naše majke. Pogledajmo na nju, ako 
n am bude težko, da dogođaje svog života shvatimo 
vjerujući. Ona zna, što to znači, u vjeri ići ži- 
votnim putem. Utecimo se k njoj, ako svietlo naše 
vjere tako slabašno i siromašno gori, a oluje oko 
nas i u nama prijete, da ga utmu. Molimo je, da ga 
razplamsa u jako i veliko svietlo, koje će nadjačati 
sva zemaljska, zavodljiva, kriva svietla na našem 
putu. U tom svietlu i mi ćemo upoznati Boga kao 
najveće dobro i bez pridržaja podvrći se njegovoj 
svetoj volji, jer kad ga jednom upoznamo, »naš je 
Bog oganj, koji spaljuje« (Deut 4; Hebr 12, 29). 

Život proizlazi iz majke — pa i u nadnaravnom 
redu. Marija nam daje taj život, koji se zove Krist. 
Ne molimo se uzalud njoj : »Živote naš . . . zdra- 
vo!« (Zdravo kraljice). Moj Isus živi i raste u meni 
samo po njoj. Njezina ljubav nadoknađuje ono, što 
ne dostaje mome ^siromaštvu. Naša čežnja, koja se 
budi u vjeri, jest cviet, Marija ga mora dovesti da 

dozori, zagovarajući nas, da Duh Sveti svoje zrake 
milosti na nas upravi. Sve milosti prolaze kroz nje- 
zine ruke. Bez njezinog zagovora nema za nas života 
Isusovog ni života vjere. Samo ako nas njeguje 
njezina ljubav, poprimiti će Krist po vjeri u nama 
oblik i donieti strostruki plod u našem životu. 

Došašće i Božić 

Po Mariji su ostvarene sve čežnje tisućljeća. 
Kada je time nađošla' punina vremena (Gal 4, 4), 
prestalo je veliko došašće u svietu, i nastao je Bo- 
žić. Ona nam je donijela blagdan Božić. Ona je »ro- 
dila svietu vječno Svietlo« (Predslovlje) . Uviek 
snova mora Marija donositi svietu Božić. Po nama 
mora ona, Majka darivati svietu Spasitelja na jedan 
novi način, u njegovom mističnom tielu da on može 
u nama i po nama dalje djelovati na slavu presve- 
tog Trojstva. Po nama treba da njegovo svietlo zasja 
u vjerski siromašnom svietu, koji je taman od biede, 
taman od boli. 

Mi smo svi ljudi čežnje, sav je naš život do- 
šašće. Božić je tamo na drugoj strani. Naša advent- 
ska čežnja za vječnim Božićem može se izpuniti samo 
po Mariji. Ona će nam pokazati Krista u njegovoj 
slavi. Tamo nema više vjere, ni čežnje ni žudnje, 
nego vječna radost u uživanju gledanja Boga. 

PRAKTIČNE POSLJEDICE 


Mi se ne možemo pravdati s Bogom 

Tko ne dođe do svetosti, taj ne može na sudu 
stupiti pred Boga i to mu predbaciti. Ako se koja 
duša izgubi, nije na Bogu krivnja. On hoće, da se 
svi ljudi spase (1 Timot 2, 4) . I Božja je volja uviek 
djelotvorna, t. j. on je svakomu dao na raspolaga- 
nje sredstva, da može i postići svoj cilj. Izvana po- 
stoje doduše mnoge razlike, tu nije sve razdieljeno 
po pravu i pravici. Usprkos tomu mi se ne možemo 
pravdati s Bogom. On je Gospodar. A tko si ti čo- 
vječe, da se hoćeš pravdati s Bogom? Zar smije tvo- 
revina reći Tvorcu: »Zašto si me takovom učinio?« 
Nema li lončar vlasti nad ilovačom? (Rim 9, 20 si). 
No mi se ne možemo s njim pravdati radi njegove 
pravednosti. »Ti imaš pravo, Gospode, kad bih se ja 
htio prepirati s tobom« (Jer 12, 1). Ta naš rad oko 
vlastitog spasenja ne ovisi nikako o vanjštini. U 
ostalom za prividnu nepravednost u razdiobi zemalj- 
skih dobara ostaje savršeno izravnanje u vječnosti. 
U istinskom, bitnom, vječnom nije Bog zapostavio 
ni jednog čovjeka, tako da bi tko mogao reći: Bog 
je nepravedan. Ovdje može svatko težiti za najvi- 
šim visinama, boriti se za svoje konačno savršen- 
stvo i postići ga. Pređpostavljajući svakako, da mu 

se čovjek posve preda. Bog je našu sudbinu stavio 
posve u naše vlastite ruke. »Život i smrt, blagoslov 
i prokletstvo stavio sam danas preda te. Izaberi da- 
kle život!« (Deut 30, 19). Siromasi, što više, imadu 
prednost. Oni, kojima mi zaviđamo, te treba saža- 
lievati«. »Težko vama, bogatima! težko vama, koji 
ste sada siti! Težko vama, koji se sada smijete!« 
(Lk 6, 24 si). Onima pak, koje mi sažaljevamo tre- 
bali bi zavidjeti: »Blago siromasima u duhu, jer je 
njihovo kraljevstvo nebesko!« 

Molitva je mjerodavna 

Ne mučimo se previše! Više molimo! Molitva je 
najveće djelo. U molitvi dolazimo bliže Bogu. Mo- 
litva je kao neko Božje mjesto za izplatu. Bog nam 
ne može platiti, ako ne dođemo k njemu. Zato mnogi 
ljudi ostaju nutarnje siromašni i nemirni, jer više 
ne mole. Molimo prije svega za vjeru, tada će lju- 
bav po sebi doći, a u ljubavi je savršenstvo. 

Mi smo Bogu mnogo, previše iz ruku uzeli. Mi 
smo mladeži u osamgodišnjoj vjeronaučnoj pouci 
uglavnom dali samo neko znanje. Međutim, ako ži- 
vimo po izpovjesti vjere, onda to vriedi više, nego da 
veliki katekizam na izust znadem. Mi smo svi uče- 
nici Božji. »Ja, Gospodin, Bog tvoj, jesam onaj, koji 
te uči da činiš što ti je spasonosno« (Is 48, 17). Sluge 
i služavke imat će viđenja. ( Joel 3, 2) . Pavao je po- 

znavao samo Krista, i to razpetoga (1 Kor 2, 2). 
U živom sjedinjenju s Kristom je naš spas. On je 
naše svijetlo i naš život. »Po njemu i s njim i u nje- 
mu« Bogu je svaka čast i slava. 


110 


III. 

Samo u vjeri možemo razumjeti 
sviet i postati njegovim 
gospodarom 



»SVE« JE SAMO PO BOGU U VJERI RAZUMLJIVO 


Osvrt 

Bez vjere nije moguće Bogu ugoditi (Hebr 11, 
6). Bez velike, žive vjere ne možemo se osloboditi 
robovanja svjetskim počelima (Gal 4, 3), bez vjere 
postat ćemo i ostat ćemo sluge svieta, sluge svoga 
vlastitog ja. Istom u velikoj, živoj vjeri držimo se 
iznad svieta, dižemo se nad sebe same i ulazimo u 
Krista. Po Kristu, kroz Krista dolazimo do prave 
veličine i svetosti. Odvojeni od velikog, živog je- 
dinstva otajstvenog tiela Kristovog život čovjeka 
nevjernika sliči odrezanoj lozi koja je predana pro- 
pasti i ne donosi više ploda. U vjeri ostajemo po- 
vezani s Kristom, u vjeri nalazimo katolički životni 
smjer. Samo u vjeri možemo razumjeti i život svieta 
i postati njegovim gospodarom. 

Korienje prirode počiva u Bogu 

Vidljiva stvorenja moramo promatrati s nad- 
naravnog stajališta, ne ćemo li da se trajno sukob- 
ljujemo s nerješivim zagonetkama. Mi ljudi mo- 

žemo ponajprije shvatiti samo vanjske, mnogovrstne 
pojave u svietu. Od vanjske pojave zaključujemo na 
unutarnje bivstvo, ona nam daje naslutiti »bit« 
stvari. No time mi još uviek stojimo posve u na- 
ravi i po sebi ne možemo nikada prekoračiti narav- 
nih granica. Ali ako je Bog stvorio sviet i sa svietom 
sve, što je na njemu, ako nije samo sve stavio u 
bivovanje, nego i trajno sve drži u bivovanju onda 
bivstvo i korien svih naravnih stvari leži u Bogu. 
A sav rast izlazi iz koriena i sve stvari mogu se ra- 
zumjeti samo po njihovom posljednjem i najdubljem 
biću. Prirodoznanstvo na čisto naravnim temelji- 
ma može nas doduše približiti istini o (stvarima, 
ali uvid u zadnju suvislost naravi ne dolazi nam ni- 
kako po takvom promatranju ili razmišljanju, nego 
po vjeri. Samo onaj, koji posve duboko shvaća Boga 
— ili još bolje — samo onaj, koga je Bog posve 
obuzeo, dopire do najdubljeg poznavanja prirode, 
te naslućuje i gleda posljednje suvislosti stvari. 
Prirodoznanstvo bi moralo biti pisano iz bogoslov- 
lja. Ne kaže li Spasitelj: »Ja sam pravi čokot!« 
(Iv 15, 1). Naš čokot nije pravi, on je samo slika 
i poredba. Naše je sunce sa svojim sunčanim susta- 
vom slika pravog sunca Krista, »po kojem je sve 
postalo«, koji čitavo čovječanstvo dovodi k pra- 
suncu, središnjem suncu, k Otcu. Svi naravni za- 
koni nalaze svoju konačnu svrhu u nadnaravi. Mi 
uzimamo sve slike i poredbe tako izključivo kao 



stvarnost i istinu, da nam za pravu istinu, o kojoj 
sve ovisi, ne ostaje više mjesta. Platon govori o 
jednoj neobičnoj poredbi: Ljudi, sjede u nekoj špilji, 
u koju prodire samo jedan slabi trak danjeg svietla, 
leđima okrenuti prema ulazu. Sve stvari, koje vani 
prolaze, bacaju sjenu na stienu špilje što je pred 
njima. Oni vide i poznaju samo sjene stvari, oni 
znadu samo za sjenu i predaju joj se. Zbilja su za 
njih samo sjene. Ne sliči li 3ve prolazno, što jednom 
ne će više biti, prolaznim sjenama? Mi smo se pri- 
vikli na sjene, kao da su bića i život. Mi se krećemo 
u tami, kao da je danje svietlo. »Obličje ovog svieta 
prolazi« (1 Kor 7, 31). Izvori zbiljskog i trajnog u 
nadnaravnom redu leže samo u Bogu. Sama priroda 
upućuje na Boga. U njoj se ostvarilo, postalo vidlji- 
vim ono, što se o Bogu može spoznati. »U vjeri do- 
bivamo osvjedočenje, da je sviet stvoren riečju 
Božjom, da je dakle iz nevidljivoga proizašlo vid- 
ljivo« (Hebr 11, 3). Cieli sviet u svojoj mnogostru- 
kosti oblika i boja, vrsta i rodova samo je vidljiva 
površina jedne ogromne kugle, čija je središnja 
točka Bog, 1 ) razčlanjena, svrstana do kraja, do po- 
jedinosti, jedinstveni sklad, mnogoličan, a ipak je- 
dan, nepregledan, razpodjeljen u milijune i milijune 
dielova i članaka, čije nutarnje jedinstvo nije nam 


*) Ne dakako u tom smislu, da bi Bog i sviet bili 
jedno, nego bez Boga je cio sviet neobjašnjiv. (Op. ur.). 

baš Uviek jasno, jedno ogromno djelo, ali koje u 
mojim očima biva uviek jedinstvenije i jednostav- 
nije, što bliže dolazim središnjoj točci, Bogu. »Ko- 
mu je Bog središte, onomu je sviet na lira ju« (From- 
mel kod Kesslera) »Prisižem sebi vječnu mladost« 
»Bog sve u svemu« (1 Kor 15, 28). Posvuda sam 
kod Boga. »Nebo i zemlja puni su njegove slave« 
(Predsl.). Zato me i ne može ništa odieliti od Boga, 
ni sadašnjost ni budućnost, ni moći, ni visina, ni 
nizina, ni što drugo stvoreno« (Rim 8, 38 si.). Sve 
je u Bogu. I Bog je u svemu. 

Bez Boga podpadamo »svietu« 

Narav nas ne treba odieliti od Boga nego nas 
privesti k njemu. Što više, ona sama hoće, da je 
k Bogu privedemo. Našom krivnjom leži prokletstvo 
i na njoj. »Neka je prokleta radi tebe« (Post 3, 17). 
Sve stvorenje nastoji zaci u čovjeka i u njegov ra- 
zum, da se u njemu opet vrati natrag Bogu (Ekken- 
hard). Isto piše i sv. Pavao u svom pismu Rimlja- 
nima. »Stvorenje velikom željom čeka na objavlje- 
nje djece Božje. Stvorenje je podvrgnuto propada- 
nju, ne svojom voljom, nego voljom onoga, koji ga 
je pokorio. Ipak ostaje nada, da će se stvorenja 
osloboditi služenja prolaznosti i učestvovati u divnoj 
slobodi djece Božje« (8, 19 si.). No ako mi sami 
ne stojimo u Bogu, onda ne možemo ni narav dovesti 

natrag k Bogu; naprotiv, mi sami zapadamo u nje- 
zinu službu i robovanje. »Bez vjere ostaje čovjek u 
stvarima« (Bloy). Mi smo svojim iztraživanjem i 
traženjem prodrli vrlo daleko u tajne prirode. U 
znanosti i tehnici postigli smo stvari uđivljenja vri- 
jedne. Ali umjesto da po tome dolazimo sve bliže 
Bogu, mi smo se sve više udaljili od njega. Mi smo 
se u svojoj oholosti osamostalili, odielili od Boga. 
»Hajde, sagradimo si grad i toranj, s vrhom do 
neba« (Post 11, 4). Oni hoće, da skinu Boga s nje- 
gova neba,. »Ali onaj, koji stoluje u nebu, smije im 
se« (Ps 2, 4). Bez Boga može čovjek izvojevati sta- 
novito vanjsko gospodstvo nad sobom i prirodom, 
ali pravo uzevši to nije više gospodstvo. Ođnošaj je 
prije obratan, čovjek je postao »robom« (Gal 4, 7), 
on »služi svietu« (Gal 1, 3). »Osloboditi se Boga 
to je najgore robovanje« (Bismarck). No ako nismo 
više obvezani svietu i tielu, nego puštamo da nas 
vodi Duh Božji, onda nismo više robovi, nego slo- 
bodnjaci, djeca Božja, baštiniti neba, subaštinici 
Kristovi (Rim 8, 13 si). Bogu služiti znači vladati. 
»Slušati Boga, to je najveća sloboda« (Sv. Augu- 
stin) . Odieljeni od Boga mogu ljudi još graditi stro- 
jeve, velike i snažne — »Od sad ne će im ništa sme- 
tati, da ne urade štogod naume« (Post 11, 7) — 
strojeve, čiji će ih kotaći konačno raztrgati. Mogu 
samo još dozivati duhove, i ne osloboditi ih se više.« 
Veliš, bogat sam, imam preobilje i ne trebam ništa 

više. A ne znaš, da si bieđan i nevoljan, siromašan, 
sliep i 'gol. Svjetujem ti, kupi si . . . pomast.- da po- 
mažeš svoje oči, da progledaš. (Otkr 3, 17 si) — 1 i 
upoznaš pravu vriednost stvari« U naravi nije ništa 
veliko, a u nađnaravi ništa maleno. Veliko je samo 
ono, što se u nađnaravi nalazi. Mi smo vrlo dobro 
shvatili Gospodinov nalog: Napunite zemlju i pod- 
vrgnite je sebi! »Vladajte nad svim živim bićem, 
što se miče na zemlji!« (Post 1, 28). Mi smo posve 
puni tog naloga, tako puni, da za što drugo nemamo 
uha. Imamo uši, ali ne čujemo (Mk 8, 18). Isti Go- 
spodin, koji je rekao: »Vladajte!« rekao je i: »Slu- 
žite! Služite Gospodinu!« (Rim 12. 11). Tražite 
najprije kraljevstvo Božje! (Mt 6, 33). 

I ljudski život ima korien u Bogu 

Kada bez Boga nerazumni sviet nije moguće 
posve shvatiti, onda pogotovo nije moguće čovjeka. 
Čovjek je razumljiv samo, kad se promatra od 
Boga polazeći, a Bog samo, kad se promatra od čov- 
jeka polazeći Kod iztraživanja čovjeka, kod utvrđi- 
vanja zakona čovječjeg mišljenja i djelovanja mora 
se — da se tako izrazimo — uključiti i Boga. Zar 
da je čovječiji duh slučajni proizvod sliepo vlađa- 
jućih snaga svemira? Iza čovjeka stoji Bog još 
mnogo jasnije, mnogo življe i bliže, nego iza ostalog, 
vidljivog stvorenja, tako, da tko takne čovjeka, po- 


118 


gađa samog Krista. Ta sam Spasitelj veli: »Što ste 
učinili jednome od moje najmanje braće, meni ste 
učinili« (Mt 25, 40). Bog nas je stvorio. »Ipse fecit 
nos , et hon ipsi nos: On je nas stvorio, a ne mi sami 
sebe«. (Ps 99, 3). Od Boga zato polazeći, a ne od 
ljudi moramo promatrati svoj život. 

Ako nešto mjerim, onda to ne ovisi samo od 
izpravnog mjerenja, nego prije svega od izpravnog 
mjerila. Ako uzmem nevaljalo mjerilo, onda je 
uspjeh od sebe posve neizpravan, ako i posve iz- 
pravno mjerim. Kad bi, samo malo otvorili oči, mi 
bismo u životu ljudi često naišli na Boga. Po ljud- 
skom računanju, oslonjeni na uspjeh znanosti, lieč- 
nici mnogom bolestniku poriču život, dok on nasu- 
prot svemu očekivanju još dugo živi ili čak i ozdrav- 
ljava. A drugi, kod kojih su sve predpostavke za 
dug život, umiru iznenada. Za jedne je od Boga od- 
ređeno vrieme života izteklo, za druge još nije. 

Bez Boga nije moguće razumjeti ni vlastitog života 

Sav naš život leži u Božjoj ruci. On upravlja i 
vodi sve do posljednjih, najmanjih, najfinijih poje- 
dinosti. Samo u Bogu može se razumjeti naš život. 
Ako polazimo od sebe, pa svoj život promatramo 
s čisto ljudskog stajališta, tada ćemo uviek stajati 
pred zagonetkama, osobito, ako nas snađe trpnja. 
»Mi smo zemaljski, odviše ljudski« (1 Kor 3, 3 si) 

na to se tuži i sv. Pavao. Koje čudo onda, da ima 
sukoba! I kada naša izmučena duša, koja kao kakvo 
velegradsko drvo samo još kukavno živi, ne bi od 
kuće bila kršćanski opređieljena, sukoba bi bilo još 
hiljadu puta više. Živimo još doduše u tielu, ali ne 
bismo smjeli tjelesno misliti, govoriti i raditi (2 
Kor 10, 3). Mi bismo morali sve svoje mišljenje za- 
robiti i podvrći ga Kristovoj službi (2 Kor 10, 5), 
pa onda svoj život i sviet, koji nas okružuje proma- 
trati i prosuđivati kao Kristovim očima. Naravni 
čovjek ne može svega shvatiti, samo duh, koji po- 
tječe od Boga — a njega smo primili — može to 
(1 Kod 2, . 10). 

Iztrgne li se biljku iz tla, gdje se bila ukorie- 
nila, mora zakržljati. Bog je naš život nerazdjeljivo 
povezao sa svojim. Što smo se više udaljili od Boga, 
tim smo se više udaljili od svoga pravog čovječtva. 
Odieljeni od njega, ne možemo živjeti dostojno čov- 
jeka, svojim najboljim životom ne možemo uobće 
živjeti. »Imaš ime, da živiš, ali ti si mrtav« (Otkr 
3, 1). Svemoć našeg duha u povezanosti s Bogom, 
postaje nemoć, kad se od Boga odieli. 

Bez vjere nema razumievanja nadnaravi 

Naše je znanje vrlo ograničeno, i na samom po- 
dručju naravne znanosti. Kako je često puta težko 
»vidjeti očima, što leži pred očima!« (Goethe, Xe- 
nien 169). 


Bilo je to u Parizu. Neko prirodoslovno udru- 
ženje priredilo je svojim članovima veliki ručak. 
Nakon toga pošlo se u vrt. Jedna gospođa dotakla 
se neke šarene staklene ukrasne kugle, nataknute 
na štap. Jedva što je se dotakla, glasno je zakrik- 
nula. Kugla je bila užarena, ali samo na strani, okre- 
nutoj od sunca. Svi su stajali pred zagonetkom. Po- 
zvan je učeni fizičar, da razjasni ovu osebujnu, ne- 
običnu pojavu. S mnogo učenih rieči nastojao je 
svima objasniti, da staklena kugla na strani okre- 
nutoj od sunca mora biti mnogo vruća, nego ona 
prema njemu okrenuta. Svi su kimali, razumio nije 
nitko. Ponosan na svoje znanje, rekao je onima, koji 
su ga okruživali: »Hajde pozovimo vrtlara, da vi- 
dimo, kako taj jednostavni čovjek shvaća tako ve- 
liko znanstveno pitanje. Vrtlar je došao. »Kaljo 
razjašnjavate čudnu činjenicu, da je kugla na sje- 
novitoj strani posve vruća, a na sunčanoj strani 
posve hladna?« Svi su bili znatiželjni na vrtlarev 
odgovor. »To je posve jednostavno«, rekao je ovaj, 
»upravo, kada ste došli u vrt, ja sam okrenuo kuglu. 
Ona je na sunčanoj 3trani bila preugrijana. Da ne 
pukne, ja sam je okrenuo«. 

Iza mnogih učenih rieči i nauka stoji često ona 
kratka: »Ignoramus. Ne znamo.« Jasan je zrak, a 
ipak pun neprodomih dubina, otvoren očima, a ra- 
zumu ipak ostaje vječna tajna. (Goethe, Xenien 
904). Kada čovjek svojom naravnom spoznajnom 

moći ne može prodrieti ni tajne naravi, koliko može 
s malim svietlom svog razuma lztražiti područje 
nadnaravi! »Naše je znanje djelomično«. Samo zna- 
nje ne koristi još ništa, ono »nadima«. »Da unam 
svu spoznaju, a nemam ljubavi, ne bih bio ništa. 
Utvara li si tko štogod radi svoga znanja, onda još 
uobće nema pravoga znanja« (1 Kor 13, 9, 2, 8, 1 si). 
»Vi licemjeri! Znakove na nebu i zemlji znate pro- 
suditi. A kako to, da ne znate prosuditi ova vre- 
mena? A zašto sami od sebe ne sudite, što je pravo?« 
(Lk 12, 56 si). Sa samom učenošću ne dolazi se do 
Boga. Književnici nisu razumjeli Spasitelja, cari- 


nici i grješnici vjerovali su mu, siromasi i neuki 
sliedili su ga. »Zaista kažem vam: carinici i bludnice 
doći će još prije vas u kraljevstvo nebesko« (Mat 
21, 32). Tko ne primi kraljevstva Božjega kao diete, 
ne će ući u njega« (Lk 18, 17). 

Bezvjerski svjetski mudrac ne zna odgovora na 
pitanje o smislu i svrsi života. Kako duboka je na- 
suprot tomu mudrost mnogog neukog! 

Henri Ghćon pripovieđa u životu svetoga arš- 
kog župnika (na str. 105) : Neki je mali dječak bio 
posve privezan uz krevet, ranjav od glave do pete 
bez mira, bez zemaljske nade. Gospodin se župnik 
prigne nad njega: 

»Trpiš mnogo siromašni mališane?« 

»O ne,« odgovori ovaj, »danas posve ništa ne 
osjećam jučerašnje boli, a sutra ne ću osjećati da- 
našnje.« ' 

»Bi li htio ozdraviti?« 

»Ne, jer prije nego što sam obolio, bio sam zlo- 
čest, pa bih mogao opet postati. Ovako je posve do- 
bro za mene.« — Koliko životne mudrosti kriju ove 
rieči jednog djeteta! Zaista mudrost se zadržava kod 
malenih (Reč 2, 6). »Dati ću vam mudrost« veli 
Spasitelj (Lk 21, 15). 

Otac Mateo Craw!ey, širitelj posvete (obitelji 
božanskom Srdcu Isusovu, potvrđuje nam ovu isti- 
nu. »Propovieđao sam u Lurđu. Kada sam jedne ve- 
čeri, umoran od rada, polako silazio špilji, vidio sam 
nekog pomalena seljaka, kako ide prema meni. Iz- 
gleda, da ga je zanimala moja biela halja. Pribli- 
žio se, povjerljivo položio svoju ruku na moju i re- 
kao: »Recite mi, dragi otče, jeste li vi to danas pro- 
poviedali u bazilici?« »Jest, prijatelju!« — »Ah, ka- 
ko je to liepo, da dragi Spasitelj bude uveden u obi- 
telj kao prijatelj i krali ljubavi! Kako je to liepo! 
Dvadeset je sad godina, što primam sv. pričest, i 
svakoga četvrtka - obavljam sveti sat, da izmolim 
osnutak djela, kome bi svrha bila, da Isus postane 
pravi kralj obitelji.« Tako je nastavio izlažući svoje 
misli, govoreći o ljubavi k Isusu, o njegovom kra- 
ljevstvu, i t. d. Ja sam ga slušao, sretan i vrlo za- 
čuđen. »Ali, dragi prijatelju«, rekao sam mu, ovdje 

ne možemo dugo ostati, ne biste li htjeli doći sa 
mnom u moj gostinjac? Tamo bismo mogli nasta- 
viti. »U gostinjac dragi otče? Sada nemam vreme- 
na. Čekaju me upregnuti volovi.« — »A ne biste li 
mogli doći večeras u 8 sati? Evo moje adrese.« — 
»U 8 sati! Mogu, dragi otče, doći ću!« — Došao je 
i pripoviedao mi o kralju ljubavi. Njegove su me 
rieči potakle,, da prihvatim olovku te pribilježim tu 
bogoslovnu nauku. Postavio sam nekoliko pitanja i 
bilježio. Na mojim putovanjima vidio sam. već i čuo 
mnogo istaknutih muževa. Ah priznajem, nitko mi 
o dragom Spasitelju nije tako govorio, kao ovaj se- 
ljak. On je bio sav pun njega, kao netko, tko ga je 
upravo tren prije vidio. Tako smo ostali zajedno 
do poslije ponoći. Na razs tanku rekao sam mu: »Mi 
obojica ljubimo Isusa, kralja ljubavi. Ne biste li 
htjeli biti mojim prijateljem?« Prijateljem? Nemam 
ništa protiv.« »Dakle pristajete. Ali prijatelji se 
dopisuju. Ne biste li htjeli od vremena do vremena 
neprisiljeno pisati i opet o njemu govoriti?« — »Ali, 
otče (još vidim njegovu kretnju čuđenja), ja ne 
znam ni čitati ni pisati.« »Pa tko vas je učio sve te 
liepe stvari?« Čujte njegov odgovor! Iznenađen, 
gledao me je čvrsto u lice i rekao: »Kako, otče, vi 
me pitate takova šta! Zar ne čitate svaki dan sv. 
misu? Vi me pitate, tko me je naučio ovo, što znam! 
No pa, On je to!« («Svečana posveta obitelji,« iz- 

dala Marijina kongregacija studenata u Ettal-u, 

p. 23.) 

Zaključak 

Sa svim ovim nije ipak rečeno, da znanost nije 
ni od kakve koristi. Ona je veliki dar Svevišnjega 
(Sir 38, 6). Gdje se znanje i vjera spoje, nastaje 
nešto velika, jer se naravno i nadnaravno osvietlju- 
ju, a vjera može biti izvorom znanja. Kako znanje 
teče iz vjere, to ne možemo označiti. Samo možemo 
reći, moramo na to paziti, da naš ja sebe ne iztiče, 
da uviek Gospodinu dadnemo čast (Ps 113, 9). Oba- 
sjano svietlom vjere, znanje dobiva dubinu, život 
i plodnost. Na prvom mjestu moramo se brinuti oko 
toga, da imađemo živu vjeru. »Pravednik živi od 
vjere« (Rim 1, 17). 

Metanoeite! Promienite mišljenje! (Mt 3, 2). 
Ako hoćete ući u kraljevstvo nebesko, onda se mo- 
rate obratiti, promieniti mišljenje, ne samo onako 
površno, nego iz temelja, radikalno. To je sv. Pa- 
vao jasno i nedvosmisleno rekao Korinćanima. Tko 
se ne obrati, tko se oslanja na svoju ljudsku pamet 
i mudrost, taj ne može biti pravedan prema kršćan- 
stvu, ne može ga razumjeti, pravo prosuditi. Što je 
nama najviša mudrost, to je svietu najveća ludost. 
Jer sviet sa svojom mudrošću nije spoznao Boga u 
njegovoj božanskoj mudrosti, svidjelo se Bogu, da 

one, koji mu hoće vjerovati, .spasi naukom, koja/e 
čini luda. Što je Židovima sablazan, poganima u- 
dost, nama je to snaga Božja i mudrost Božja. Ja 
ne propoviedam uvjerljivim riečima ljudske mu- 
drosti ... Ta vjera vaša nema se temeljiti na ljud- 
sko i mudrosti, nego na snazi Božjoj« (1 Kor 1, 21 
si- 2 4 si). Mi se moramo posve obratiti, inače ne 
možemo nikada biti posvemašnji učenici Spasite- 
ljevi. Moramo biti spremni podnieti da nas sma- 
traju ludama, ako hoćemo da napredujemo u duhov- 
nom životu. Tko sve odviše naravno shvaća, hoće da 
bude odviše pametan, taj ne‘će nikada doći do nađ- 
naravi. »Mudrost je tiela smrt« (Rim 8, 6). 

Sve bi naše mišljenje trebalo biti prožeto vje- 
rom, sve bi se trebalo temeljiti u Bogu. Sva zemalj- 
ska uljudba, koja u zemaljskim dobrima gleda po- 
sljednju vrednotu samo je prividna uljudba. I u 
upotrebi naravnih i uljudbenih dobara moramo se 
dati voditi nadnaravnim smjernicama. Mi se doduše 
moramo posve od sveg odieliti i svega se/dreci, a 
ipak posve ostati u svietu, i sve dobro, jer od Boga 
dolazi odobravati. Ah ne preziremo i ne mecemo 
svieta. Naše je načelo: po vidljivome k nevidljivome. 
Po izpravnoj upotrebi stvorenoga i doživljavajući 
njegovu dvojbenu vriednost mora se u nama sve 
više buditi težnja za Stvoriteljem. »Sve je vaše. Mi 
vi ste Kristovi, a Krist Božji« (1 Kor 3, 23). Treba 
sve da za vječnost izkoristimp, da sve stvoreno uvu- 

čemo u djelo spasenja te ga Kristu podvrgnemo. 
Ovo pitanje, kako za pojedince tako i za zajednicu 
(Crkvu) može se riešiti samo u svietlu vjere. 


SVA BORBA U SVIETU BORBA JE DUHOVA 

Svietom ne vladaju »velikani« 

Nauka je vjere, da Bog upravlja svietom. Bog 
upravlja i vodi dogođaje čovječanstva do u posljed- 
nje, najmanje i najfinije pojedinosti. Ali postoji ve- 
lika, vrlo velika pogibao, da mi, zaraženi svojom su- 
vremenom bolešću, promatramo sviet čisto ljudskom 
spoznajom, da djelovanje pojedinih ljudi smatramo 
odlučnim silama svjetskog zbivanja. Ali mislimo, da 
velikani, mogućnici, govornici, političari upravljaju 
svietom, da o nekoliko velikih ovisi dobrobit i pro- 
past naroda, da nekoliko državnika odlučuje o ratu 
i miru, ( nekoliko političara o ovom ili onom zakonu. 
To je velika zabluđa. 

Ljuđi nisu samostalni 

Ali ljudi nismo nikakove samostalne veličine. 
Nitko od nas ne može od sebe biti. Nitko ne može 
sasvim od sebe misliti, govoriti ili raditi. I čuvajući 
svoju slobodnu volju, mi smo uviek i u svim okol- 
nostima ovisni. Uviek smo »nadahnuti«, uviek smo 

pod utjecajem, u dobrom ili zlom smislu. Kako može 
čovjek držati u ruci kormilo svjetske poviesti, ako 
sam nije neovisan, samostalan? Ništa ne dolazi od 
čovjeka, nego sve od duha, dobroga ili zloga, od 
Boga ili sotone. Mi smo u službi jednoga ili drugoga. 
»Predragi! Ne vjerujte svakom duhu! Izpitujte du- 
hove, da li su od Boga! Svaki duh, koji priznaje, da 
je Isus Krist došao u tielu, od Boga je. A svaki duh, 
koji priznaje Isusa, nije od Boga . . . Duh, koji je u 
vama, moćniji je od onoga u svietu« (Iv 4, 1 si) . Mi 
smo u svietu duhova. U našoj je volji ključ kraljev- 
stva duhova. Mi možemo služiti jednome ih drugo- 
me, jednome ili drugome dozvoliti ulaz, jednog ili 
drugog potjerati iz sebe. Ako jedan duh odlazi, onda 
već drugi dolazi, ne, onda je već tu. 

Duhovi vladaju svietom 

Svietom ne upravljaju velikani ovog svieta, nego 
duhovi. 1 ) Sva je borba u svietu borba duhova. Ona 
je započela u nebu i svršila tamo pobjedom dobrih 
anđela. Time su se oba kraljevstva konačno i zauviek 
razđielila. Između oba je nepremostivi jaz (Lk 16, 
26). Tek je čovjek ponovno uzpostavio most preko 
tog ponora, on je postao bojištem na kome se opet 


3 1 ) Ukoliko se sve konačno okreće na slavu Božju, 

ostaje naravno istina, da Bog ravna svietom. 


sastaju oba kraljevstva duha. I čovjek je ne samo 
ratište, nego i cilj borbe, da, on je sam borac u toj 
borbi duhova. U čovjeku i kroz čovjeka bori se đavo 
i dalje protiv Boga. Sv. Mihajlo stoji i ovdje sa svo- 
jim vjernima i zastupa Božju stvar, zalaže se za 
nju. Kao za Mojsijevo mrtvo tielo, tako se on bori 
sa đavlom za svaku ljudsku dušu. Moramo biti 
oprezni pred »utjecajem vladara moći u zraku. To 
je duh, koji još i sada djeluje u djeci nepokornosti« 
(Ef 2, 2). »Obucite oružje Božje, da se uzmognete 
oduprieti spletkama vražjim. Jer vaša borba nije 
protiv tiela i krvi, nego protiv moći i sila, protiv 
tamnih vladara svieta, protiv opakih u zračnim vi- 
sinama (Ef 6, 11 si). Moramo biti budni pred đav- 
lom, koji prieti svakomu, da će ga prožđrieti (1 Pet 
5, 8). Jest, čak i oko naroda bije se borba duhova 
(Otkr 20, 3). Sv. Ivan tvrdi dapače: »Sviet se ne 
nalazi posve u moći zlog duha« (1 Iv 5, 19), a sv. 
Pavao naziva đavla upravo bogom ovoga svieta (2 
Kor 4, 4). Po ženi, po Evi, đavao je odnio svoju prvu 
i najveću pobjedu nad čovječanstvom, a time i nad 
nebom. Ta se borba nastavila kroz stoljeća i tisuć- 
ljeća i nastavit će se i dalje kroz stoljeća i tisućljeća, 
dok anđeo Gospodnji ne potuče konačno đavla i uni- 
šti njegovo kraljevstvo (Otkr 14, 20 si.). 

SUDBINA SVIETA POČIVA U NAŠIM RUKAMA 


Duhovi se bore o ljude 

Na svietu stalno bjesni borba duhova. Oko nas 
i u nama bore se duhovi, bore se za svakog čovjeka, 
za čitavo čovječanstvo. Iz te borbe duhova nastaje, 
razvija se poviest svieta. Sva je poviest svieta samo 
očitovanje, pojačanje ili slabljenje ove nevidljive 
borbe duhova. 

Čovjek — jezičac na tezulji 

Svietom ne vladaju ljudske veličine, nego du- 
hovi — ukoliko mogu na nj utjecati. A ipak je istina 
i to, da ljudi upravljaju svietom. ali u jednom dru- 
gom smislu, nego što mi mislimo. Duhovi 1 ) trebaju 
ljude, jer samo po njima i kroz njih mogu vršiti svoj 
utjecaj na sviet. Iako ostaje istina, da tok svieta 
ovisi konačno ipak u Bogu, da Bog vodi poviest svie- 
ta i čovječanstva i upravlja njome do u najmanje 
pojedinosti, ipak smijemo reći, da o čovjeku ovisi, 
kako će se urediti slika svieta. 


x ) Volja dobrih duhova od borbe anđela nepokole- 
bivo je vezana s Božjom voljom. Oni su glasnici Božje 
volje (Hebr. 1, 14). 

Bog se brine za nas 


Bog je stvorio. preduvjete da bezbrižno možemo 
vladati svietom. Obstojnost naravnog života već je 
osigurana. Zbog zemaljskih dobara ne bi trebalo do- 
laziti do ratova, kada bi svi, prožeti Kristovim du- 
hom, vršili zakon ljubavi prema bližnjemu. Još prije, 
nego izgovorimo molbu Otčenaša: »Kruh naš svak- 
đanji daj nam danas,« već je za kruh preobilno po- 
brinuto. Kako učenjaci kažu, sviet bi mogao pre- 
hranjivati još sto puta više ljudi, nego što sada upra- 
vo živi na njemu. Ne bi morale stotine i tisuće gla- 
dovati i skapavati. Ako ljudi u svojoj mudrosti i lu- 
kavosti ne znaju i ne će da znaju dieliti — a to im 
je Bog prepustio — onda je njihova krivnja, što 
ljudski životi stradavaju i propadaju, onda se to ne 
smije Bogu predbacivati. »Sve što se miče, što živi 
neka vam bude za hranu! Kao nekoć zelene biljke 
(Post 1, 29), tako vam sada sve dajem« (Post 9, 3). 
A u svietu nađnaravi još je mnogo obilnije poskrb- 
ljeno za nas. Bog se je u svojoj ljubavi posve izlio, 
stavio posve na razpolaganje čovjeku. »Kad nije po- 
štedio ni vlastitog Sina, nego ga je predao za nas 
sve, kako nam ne će s njime sve darovati?« (Rim 8, 
32). On nam je sa svojim Sinom dao sve, što je mo- 
gao darovati; jer »u njemu bitstveno stanuje sva pu- 
nina božanstva« (Kol 2, 9). S tom čitavom božan- 
skim puninom imamo se svi mi izpuniti. On je spre- 

man, da nam dade više, nego možemo moliti i mi- 
sliti. »Nasitio je praznu dušu, dušu gladnu napunio 
je okrepom« (Ps 106, 9). 

Grieh i milost — izvori poviesti svieta 

Bog je učinio svoje. Sada je na nama, da svoje 
učinimo. Nebo i pakao stavljeni su u naše ruke. Ne 
samo svoja stvorenja, nego i sama sebe, svoju Crkvu, 
čitavo- čovječanstvo povjerio je Bog čovjeku. Mi 
imamo kobnu slobodu, da zauzmemo stav prema po- 
vjerenim dobrima svieta i spasa, da ih prosuđujemo 
duhom svieta ili duhom Kristovim, da ih upotriebi- 
mo ili da ih otklonimo. Od naših odluka za ili protiv 
Boga stvaraju se događaji svieta. U tom smislu mo- 
žemo reći: »Poviest svieta ne stvara Bog, poviest 
svieta stvaramo mi.« 1 ) Kakva golema odgovornost 
tereti naša ramena! Poviest svieta teče sa dva izvo- 
ra, i dva je izvora hrane: izvor grieha i izvor milosti. 
Grieh i milost, njihovo međusobno izmjenjivanje 
određuje tok i tiek svjetske poviesti. Ratovi, pošasti, 
glad » samo « su posljedice grieha, prokletstvo, što su 
ga ovi izazvali. Njih se može ukloniti, uništiti ili ba- 
rem ublažiti samo , ako se na protivnoj strani poveća 

1 ) Naravski da Bog okreće konačno sve zemaljsko 
zbivanje na svoju slavu i na dobro svoje djece. »Bog 
može i na krivim crtama ravno pisati« (Stara njemačka 
narodna poslovica). 

i pojača milost. Ništa nije očitije povezano u Svetom 
Pismu od grieha i trpnje. To je ono potresno temelj- 
no suglasje koje se uviek ponavlja i koje se povlači 
skoro kroz cieli Stari Zavjet. Ni jedna istina nije 
bila tako živa u sviesti starih naroda, i ni jedna nam 
ne govori tako dirljivo iz njihovih pjesama kao ova: 
Grieh izaziva prokletstvo i trpnju. Najteža krivnja 
rađa najtežu bol. A bol i prokletstvo prestaju istom 
onda, kada presahne njihov izvor, grieh. Mi nikada 
ne bi bili izgubili raja, da nije došlo do grieha. Zar 
se Kain nije unesrećio bratoubojstvom? Nisu li No- 
ini suvremenici svojim bezboštvom i nećudoređem 
sami prouzročili obći potop? Nisu li se ljudi sa svo- 
jom neobuzdanom ohološću sami razdvojili? Čitava 
izraelska poviest, počam od putovanja kroz pustinju, 
pa do razorenja Jeruzalema g. 70 poslije Krista, tra- 
jan je i jasan dokaz, da je trpljenje posljedica odpada 
od Boga, a bolja vremena posljedica povratka Bogu. 
A kad bismo posve duboko mogli prođrieti u izpre- 
pletenost grieha i milosti, koja siže od Kristove smrti 
sve do naših dana, tad bi se i u Novom Zavjetu mogli 
ustanoviti isti zakonski odnošaji: povezanost grieha 
i milosti s jedne strane, a vremenski dogođaji s dru- 
ge strane, baš kao u Starom Zavjetu: » Nevolja i tjes- 
koba dolaze na svaku ljudsku dušu, koja čini zlo« 
(Rim 2, 9). »Sva bezbožnost i nepravednost ljudi, 
koji svojom nepravdom potiskuju Božju istinu, do- 
vlači srčbu Božju s neba « (Rim 1, 18). Kako s iztoč- 

nim griehom počima poviest grieha, tako s odkup- 
ljenjem počima unapried i unatrag poviest milosti. 
S iztočnim griehom pojavljuju se tamne mrlje na 
šarenom tkivu svjetske poviesti, s ođkupljenjem, da, 
već sa samim obećanjem Odkupitelja u raju svietle, 
jasne boje. Kada bi ljudsko oko u ogromnoj skupnoj 
slici moglo vidjeti izprepletenost, djelovanja grieha 
i milosti — od dana prvog grieha do naših vremena, 
tad bi mu se odkrili zadnji uzroci svjetske poviesti. 

Posljedica grieha i milosti 

Kada bismo uviek dovoljno duboko mogli vi- 
djeti, onda bismo sigurno ustanovili da se djelo- 
vanje grieha i milosti temelji na strogim zakonima, 
da uzrok i djelovanje međusobno odgovaraju, da 
svaki grieh i svaki krepostni čin izazivaju bilo ka^ 
kovu vidljivu ili osjetljivu posljedicu u poviesti. Čov- 
jek je uviek povezan — bilo uzduž bilo poprieko — 
uz zajednicu. Ja sam u bilo kakvoj vezi sa živima, 
pa i s mrtvima. I kao što bi svatko svoje rodoslovlje 
mogao neprekidno sliediti sve do Adama, tako bi 
svatko mogao i rodoslovlje svog duhovnog života 
neprekinuto sliediti do Krista. Ni jedan čovjek ne 
može stajati, obstojati sam za sebe, niti u naravi, 
niti u nađnaravi. Svatko pripada jednoj od dviju 
skupina, bilo onoj duha Kristovog ili onoj duha 
svieta. U jednoj vlada ljubav, a drugoj sebičnost. 


Ljubav (pređanje) je život, sebičnost je smrt. On 
se pribraja ili dobrim ili zlima. Nikada čovjek ne 
pripada obim područjima duhova istovremeno, oba 
se međusobno izključuju kao vatra i voda. Ne mo- 
žete biti u zajednici stola Gospodnjega i stola đa- 
volskoga« (1 Kor 10, 21). Postoji samo: ili — ili. 
I kao što se čovjek ne može nikako nalaziti izvan 
obaju tabora, isto tako ne može ni svoje djelovanje 
(mišljenje, govor, rad), s njegovim posljedicama 
izlučiti iz zajednice. Moje djelovanje ima uviek po- 
sljedice za mene, a i za zajednicu. Sve ima posljedice 
za sve. Dobro koristi svima, zlo oštećuje sve. 

Duhovni zračni prostor 

Nad svietom se širi zračni prostor, koji se stvara 
po milosti i po griehu. Ako je zračni prostor dobar, 
čist i zdrav, onda se lakše živi i diše, ako je zao, onda 
je život i disanje otežčano. Svaki je odgovoran za 
cjelinu. Ova se je životna mudrost izražavala već u 
zakonodavstvu, običajima i ćudoređu uljuđenih na- 
roda staroga vieka. Knjiga Josuina izvješćuje, da 
je neki Ahan prigodom osvojenja Jerihona ukrao 
zlato i srebro, koje se imalo pohraniti među Gospo- 
dinovo blago, i zakopao ga u svom šatoru u zemlju. 
Na upit, priznao je Josui svoju krivnju. »Tada uze 
Josua Ahana i srebro, ogrtač i zlatni jezik, njegove 
sinove i kćeri, njegova goveda, magarce i ovce, nje- 

gov šator i sve što je imao, odvede ga u prisutnosti 
čitavog Izraela u dolinu Ahor. Tamo reče Josua: 
»Jer si nas survao u nesreću, danas će Gospodin 
survati u nesreću tebe.« I kamenovali su ih svi Izra- 
elci i spalili ih, nakon što su ih kameno valL »Jer je 
on sagrješio, morali su svi umrieti« (7, 24 si). Ra- 
haba i sva njezina svojta, njezin otac, njezina mati, 
njezina braća i svi njezini rođaci, spasili su se pri- 
godom osvojenja, jer je primila oba izvidnika Izrae- 
laca (Jos 6, 22 si). »Otci su jeli kiselo grožđe, a 
djeci trnu zubi,« glasila je jedna poslovica (Jer 31, 
29). 

Pravi političari 

Milost su i grieh izvori, iz kojih iztječu svi do- 
gađaji svieta, ukoliko se tiču nas ljudi; zato su posve 
veliki svetci i posve veliki grješnici najveći »poli- 
tičari«. Oni najtrajnije utječu na ljudsku poviest u 
jednom ili u drugom smislu. Što se više približuje- 
mo osrednjosti, to je manji naš utjecaj, naše djelo- 
vanje na druge, na cjelinu. Politiku ne stvaraju dakle 
toliko u parlamentima političari, zastupnici, ministri 
i vladari, nego više grješnici i svetci. Svatko poli- 
tizira, htio ili ne htio. Buduć da dobro i zlo cjeline 
ovisi i o meni, moram se truditi, da ništa zla u sviet ne 
unesem, da zračni prostor ne bude po meni još više 
zatrovan. Da na sudu nitko ne mogne stupiti preda 


me, da od mene zatraži račun. Da se ne izpuni na 
meni ono, što je Spasitelj najavio svojim zaslieplje- 
nim suvremenicima. »Ninivljani će na sudu ustati 
protiv ovog pokoljenja i osuditi ga« (Lk 11, 32). 
Nitko ne može svoje ruke kao nevin prati i pitati: 
»Zar sam ja čuvar brata svojega?« (Gen 4, 9). Ako 
ne činimo svoju dužnost, onda se može, a i tražit će 
se iz naše ruke njegova duša, kako je Bog zaprietio 
proroku, ako zanemari svoju dužnost: »Sine čov- 
ječji, postavio sam te za čuvara (doma Izraelova). 
Ako kažem bezbožniku: »Umriet ćeš! a ti ga ne upo- 
zoravaš i ne govoriš da odvratiš bezbožnika s nje- 
govog zlog puta, onda će bezbožnik umrieti radi 
svoga nedjela; ali ću krv njegovu tražiti iz tvoje 
ruke« (Ez 3, 18). Mi moramo izpunjati svoju duž- 
nost, gdje nas je Bog postavio, i to što god bolje mo- 
žemo, ne samo zbog nas samih, nego još više obzi- 
rom na našu braću i sestre, jer samo tako možemo 
spasiti svoje duše prema rieči Gospodinovoj: »Ali 
ako si ga, pravednika, opomenuo, da ne gri’eši više, 
onda će pravednik ostati na životu, jer se je dao opo- 
menuti i ti si spasio dušu svoju« (Ez 3, 11). Od nas 
neka izlazi samo dobro, po nama — koliko je do 
nas — neka se zračni prostor čisti; naši bližnji neka 
ne moraju od nas ništa snositi, ni trpjeti. 

SVIET MORAMO KRISTU OSVOJITI 


Mi — odgovorni 

Svatko je odgovoran za cjelinu, ali mi katolici 
nosimo veći dio odgovornosti za sviet. Spas mora 
doći od nas. Mi moramo biti »so zemlje«, »svietlo 
svieta«, »grad što svietli na gori« (Mt 5, 13 si). 
Ljudi treba da vide naša dobra djela i hvale našega 
Otca, koji je na nebesima (Mt 5, 16). »Ako so oblju- 
tavi, čime će se soliti? Niti je dobra za zemlju niti 
za gnoj. Baca se je napolje« (Lk 14, 34 si) . Kad čak 
i naše svjetiljke utmu i naše svietlo ne svietli više, 
ta onda je posve noć na zemlji. Spasitelj je doduše 
svietlo svieta, ali svietlo po sebi nevidljivo, pa ga 
se istom po nekom tielu mora učiniti vidljivim. Sviet- 
lo, koje je Spasitelj, mora zasjati, zasvietliti najprije 
u nama, a onda ga mi moramo pronieti svietom. 
Spasitelj treba svjetlonoša, lučonoša. Što je proroku 
Izaiji rečeno o Spasiteljevoj zadaći, to vriedi o sva- 
kom vjerniku : »Učinio sam te za narod . . . svietlom 
pogana, da otvaraš oči sliepima, da izvodiš sužnje 
iz zatvora i iz tamnica one, koji sjede u tmini« (42, 
6 si). Spasitelj šalje svoje svietlo milosti poput 
sunca — ako se smije tako reći — ravnim pravcem 
u sviet. Tko se postavi u to svietlo, tko se okrene 
prema tom svietlu — a kod toga ne treba baš ništa 

drugo činiti, nego svoju volju podvrći božanskoj 
volji — kako je već rečeno — taj će zasjati i može 
uhvaćeno svietlo dalje slati na sve strane. Mi svi 
moramo biti svietlo onima, koji hodaju po tmini i 0 
svakome od nas imale bi vriediti rieči: »Narod, koji 
hoda po tami, ugleda svietlo veliko. Nad onima, koji 
stanuju u tamnoj zemlji, zasjalo je svietlo« (Iz 9, 1). 
Što više Krist vlada u nama, to je jače i svietlo, ko- 
jim mi prosievamo. 

Jedna poredba 

Znamo već, da je i nadnaravno svietlo »nevid- 
ljivo«. Mnogi mogu ovo svietlo zapaliti i tako ga 
drugima učiniti »vidljivim«. Ni radio-valove ne mo- 
žemo primietiti svojim sluhom. Ali ih napravom za 
to možemo učiniti zamjetljivima, tako, da ih može čuti 
velika množina ljudi. No naprava može dati samo 
ono, što sama primi. Što naprava sama manje »su- 
rađuje« to je čišći i nepomućeniji prijem, odjek. Iz 
sebe, sam od sebe, ne može nitko svietliti, ali način 
odsjeva ovisi o meni. što više izključujem sebe, što 
se bezuvjetnije predajem, to ću jače i čišće odra- 
đivati Spasitelja. Mnogi katolici odrazuju ono bo- 
žansko tako nakazno, da ga se uobće ne prepoznaje. 
Mnogi ga odrazuju tako jasno, da oni, koji ne mogu 
»primiti« Boga, kroz ovako dobru i finu napravu 
ipak doznadu za Boga. » Kada bi odkupljeni htjeli 

više živjeti kao odkupljeni , bilo bi lakše vjerovati u 
Odkupitelja«, rekao je jednom Nietzsche. 

Službeno i neslužbeno svećeničtvo 

»Ja sam život« (Iv 11, 25) , kaže Spasitelj o sebi. 
A taj je život bio (jest) svietlo ljudima (Iv 1, 4). 
Samo u tom svietlu i po tom svietlu možemo živjeti. 
Svietlo i život moraju ljudi pružati ljudima. To je 
zadaća službenog svećenstva. Svećenici imađu po 
službi dužnost, da budu zrcalo te da kao takovi šalju 
svietlo u tamu svieta, u tamu ljudskih srdaca. U 
njihovoj službi ne leži jos nikakva osobna zasluga. 
Posrednik milosti, zrcalo i odrazivač može biti i ne- 
dostojan svećenik. Ta zadaća zrcala i jest da odra- 
zuje. No velika je svećenikova odgovornost, ako je 
samo zrcalo. Tko hoće da bude zaista čitav sve- 
ćenik, taj mora tako zasjat! u Kristovom svietlu, da 
on sam postane izvorom svietla. A biti izvorom 
svietla znači iztrošiti se za svietlo. O sv. Ivanu Krsti- 
telju rečeno je: »on nije bio svietlo« (Iv 1, 8), a 
ipak ga Spasitelj naziva »svjetiljkom, koja gori i 
svietli« (Iv 5, 35). 

»Vi ste svietlo svieta« : svietlo od svietla. Na tom 
otajstvenom, duhovnom svećeničtvu imadu udjela 
svi vjernici. »Nisu svi svećenici svetci, ali- svi su 
svetci svećenici« (Dekret Grat.). »Vi ste kraljev- 
sko svećenstvo« (Pet 2, 9). Svatko, tko je u živoj 

povezanosti s Kristom jest nositelj milosti, svjetlo- 
noša. Što je većma to, to je veća njegova uloga, koju 
svietu iskazuje, tim je veći njegov utjecaj na nj. 
Svatko može biti središnja točka nevidljive duhovne 
zajednice. Kolika utjeha, kolika radost, ali i kolika 
odgovornost leži u toj činjenici! O svakom pojedincu 
ovisi, da li će duše biti predobivene za Krista ili 
propasti za nj. 

Radostna viest 

Tko je sam »svietlo u Gospodinu« (Ef 5, 8) , taj 
je svietlo i svietu, i on surađuje u ravnanju svieta, 
u koliko samo Bog hoće da po ljudima nastavi ođ- 
kuplienje. Nisu to velikani ovog svieta, koji vladaju 
svietom, nego maleni. Za vladanje svietom vriedi 
isto, što i za osobnu svetost. Ne prisvajaju sebi kra- 
ljevstvo nebesko veliki, nego maleni. Nitko ne može 
reći: »Bezvrieđan sam, moj je život bezkoristan«. 
Naprotiv. U Kristovom kraljevstvu vriede posve 
druga načela, nego kod djece ovog svieta. »Posljed- 
nji biti će prvi« (Mat 20, 16). »Tko je najmanji 
među vama, taj je najveći« (Lk 9 , 48) . Ni jedan bo- 
lestnik, nevoljnik, prognanik, odbačenik, bezkućnik 
i bezpomoćnik ne treba zdvajati. Svaki od njih može 
učiniti velika djela, postati dapače »stupom hrama 
Božjega« (Otkr 3, 12), jer svatko može »lako« po- 
stati svetcem na putu milosrđa. Samac kraj kojega 

sviet prolazi ne gledajući ga, koji kao da ne ostavlja 
nikakova traga na svietu, može postati otcem jednog 
čitavog naroda. U duhovnom smislu na ovakovima 
se obistinjuje ona: » Najmanji će postati plemenom, 
a na jneznatniji jakim narodom « (Iz 60, 22). »Raduj 
se nerodkinjo, koja ne rađaš, jer mnogo više djece 
ima ostavljena, nego li ona, koja ima muža (Gal 4, 
27) . Maleni ovoga svieta to su velikani pred Bogom, 
i samo oni, pred Bogom posve veliki, vladat će svie- 
tom, privesti sviet natrag k Kristu. 

Otac Ravignon D. I. bio je pozvan u neku župu 
s vrlo težkim vjerskim prilikama. On je svoje pro- 
povieđi pripravljao s velikom revnošću. Stari neki 
brat, koji nije više mogao raditi pratio ga je tamo. 
Misije su započele. Broj slušatelja bio je iznad oče- 
kivanja velik i povećavao se iz dana u dan. Crkva je 
naskoro postala premalena za tolike vjernike. Već 
je otac postao gotovo ponosan (već se gotovo uzo- 
holio) sa svoje gorljivosti. Tada mu rekoše, da nje- 
gova osoba nije nipošto uzrokom uspjeha, nego samo 
oruđe, kojim se je Bog poslužio. Uspjeh ima zahvaliti 
priprostom bratu laiku, koji kleči u skrajnjem kutu 
crkve i moli jednu krunicu za drugom. 

Naše služenje svietu ne treba uobće biti pri- 
mjetivo niti sada, niti u neposrednoj blizini. Možda 
će se milost, za koju sada molim, izliti istom nakon 
više godina na nekoj posve udaljenoj točci svieta, 


ali to je sigurno: svaka milost, malena ili velika, 
mora se jednom očitovati. 


NAŠ ZAKON BORBE 
Obucite oružje Božje 

Mi moramo sviet Kristu osvojiti. U svetoj smo 
potvrdi posebno određeni i pomazani za Kristove 
borce. Od te zadaće nije izuzet nijedan kršćanin. 
Svatko može i mora pomoći. Kao što pri prosuđi- 
vanju čitavog svjetskog i ljudskog zbivanja lako 
pogriešimo, promatrajući i procjenjujući sve s ljud- 
ske strane, tako je i ovdje pogibao, da borbu vodimo 
odviše lako, rado se također služeći ljudskim sred- 
stvima borbe i moći. I ovdje se moramo otresti 
»ljudskih« misli, osloboditi se naravnog načina 
mišljenja, pa zato u vjeri proučavati Božje zakone 
borbe. 

Krist — naš uzor u borbi 

Đavao se žestoko borio s najsvetijim, s onim, 
koga se nije moglo okriviti ni zbog jednog grieha 
(Iv 8, 46). Odveo ga je na visoku goru i u jednom 
času pokazao mu sva kraljevstva svieta rekavši mu: 
»Svu ovu moć i slavu dat ću ti, jer mi je predana, 
i dajem je, kome hoću. Ako mi se dakle pokloniš, 

bit će sve tvoje« (Lk 4, 5 si). Đavo bi se bio odre- 
kao svega, čitavog svieta i njegove slave, da je mo- 
gao dobiti tog Jednog, Nazarenca. Ali jer mu to nije 
uspjelo, »odustao je na neko vrieme«^ (Lk 4, 13). 
Posve nije napustio borbu. Mnogi : književnici i fari- 
zeji, saduceji i herodijanci, radili su u njegovoj 
službi. Oni su uviek iznova nastojali, da Isusa uhvate 
u rieči (Mt 12, 13) . Ali uzalud. Tada mu je konačno 
uspjelo da ujedini Rim i Judu, dva »nejednaka i ne- 
prijateljska brata«, i po njima privede Spasitelja 
smrti. 

Đavo je pobiedio, ali samo izvana. Uistinu bio 
je to njegov najveći i najodlučniji poraz. Čas nje- 
govog najvećeg slavlja pobjede bio je čas njegovog 
sramotnog povlačenja. Uzprkos svoje lukavosti on 
se je preračunao i niti iz života niti iz nauke Isu- 
sove nije povukao konačnog zaključka, koji je Go- 
spodin zaodjenuo u rieči: »Moje kraljevstvo nije od 
ovoga svieta« (Iv 18, 36). Nije pomišljao ni na to,, 
da zakoni borbe i pobjede toga kraljevstva moraju 
biti drugačiji, nego oni, koje on, otac laži, nameće 
svietu. Sigurno mogao je Spasitelj, ne samo u Ma- 
slinskom vrtu, nego i u sudnici, izmoliti od Otca vise 
od dvanaest četa anđela (Mt 26, 53). Ali on svoju 
kraljevsku vlast nije izvojštio i branio silom oružja, 
kako to običavaju zemaljski kraljevi. Njegovo kra- 
ljevstvo nije od ovoga svieta. Time je Krist jasno 
i određeno i svečano oglasio temeljni zakon svoga 


kraljevstva, koje vriedi za svakoga pojedinca i za sve 
narode. Svi, koji hoće, da pripadaju njegovom kra- 
ljevstvu, moraju pustiti da njihov rad i djelova- 
nje, njihove najtajnije, najskrovitije misli i htijenje 
određuje i prožimlje taj zakon. 

Samo je jedan jedini posegao za oružjem za 
Spasitelja, samo je jedan povukao mač, pa i njemu 
je još rekao Spasitelj: »Vrati svoj mač u korice!« 
(Mt 26, 52). Spasitelj je pobiedio, kada se posve 
odrekao sebe, kad je umro. U toj ludosti križa, leži 
sva mudrost, u toj slabosti leži naša snaga, u tom 
podpunom porazu leži naša pobjeda. »Božja ludost 
je mudrija od svih ljudi, i Božja slabost je jača od 
ljudi« (Kor 1, 25). 

Mi umirući pobjeđujemo 

Spasiteljev jedini zakon borbe, ratno pravo, to 
je zakon pobjede i za njegovu Crkvu i njegove vjer- 
ne: mi umirući pobjeđujemo. Krv je mučenika sjeme 
Crkve. Čim mi — slikovito rečeno — posegnemo za 
oružjem, već započinje naš poraz. Svi, koji se laćaju 
mača, od mača će i poginuti (Mt 26, 52). Odreknemo 
li se svake oružane pomoći, onda će pobjeda biti 
naša. »Ne pobjeđuje kralj jakošću vojske, ne opa- 
sava se junak veličinom snage, niti konj' dovodi do 
pobjede. Uza svu svoju jakost ne donosi on spase- 
nja« (Ps 32, 16 si). »Kući Judinoj hoću da izkažem 

milost i spasiti ću je po Gospodinu, Bogu njegovu'. 
Ali ne ću je izbaviti lukom, mačem i bojnom opre- 
mom, niti konjima i konjanicima (Os 1, 7). Živjeti 
u svietu i upotrebljavati stvari svieta, stajati obim 
nogama u svietu, a ipak ne biti -taknut od svieta i 
njegovih stvari, stajati posve iznad svieta, to je 
težko — težko za Crkvu, koja ne može biti bez druž- 
tvenih ustanova i svjetskih sredstava, težkd za vjer- 
nike, koji su također još ljudi od mesa i krvi. I ovdje 
može nam. pomoći samo živa vjera, koja sve stavlja 
u pravo svietlo, koja nas odvaja od svieta i uvlači 
u nadnarav. 

Naša najveća jakost ne leži nikako u onome, u 
čemu je mnogi od nas i svi protivnici Crkve naslu- 
ćuju, nego tamo, gdje se pričinja, da je naša naj- 
veća slabost. Mi smo uviek postali najjači po na- 
šim protivnicima. Salus ex inimids nostris ; Spase- 
nje nam je došlo od neprijatelja naših. Kada su vi- 
kali: Crkva umire! tada je dosegla najljepši pro- 
cvat. Naša jakost leži posve u nadnaravi, ali nikada 
u »naravi«, u moćnim vanjskim sredstvima, u po- 
vezanoj suradnji. I tu vriedi: »Duh je, koji oživ- 
ljuje« (Iv 6, 63). »Mi još živimo doduše u tielu, ali 
se ne borimo na tjelesni način. Oružje, s kojim se 
borimo, nije tjelesno, nego je jako Božje oružje« (2 
Kor 10, 3 si) . U danim slučajevima moramo pođnieti 
nepravdu, ali mi sami ne možemo činiti nepravde. 
Ne smijemo se nikada upuštati u svjetske poslove i 

svjetsku borbu; ako se borimo na način svieta, bit 
ćemo uviek pobieđeni. Što je više svjetskoga pomie- 
šano s duhovnim područjem, to duhovno više gubi 
na svojoj udarnoj i prodornoj snazi. 

Bitke Gospodnje 

Stari nam Zavjet pokazuje, kako se vojuju Go- 
spodnje vojne. Madianci i Amalećani upali su u Izrael 
sa 135.000 ljudi. Gedeon pozove svoje pod oružje. 
Njegovu se pozivu odazove 32.000 Izraelaca. Jedan je 
stajao naprama četvorici ili petorici neprijateljskih 
boraca. Ali Gospodin reče Gedeonu: »Ratnici, što 
su uza te, premnogobrojni su, a da im dadnem u 
ruke Madiance. Inače bi se Izrael mogao hvastati 
prema meni: Pomogao sam si vlastitom snagom. 
Bojažljive, strašljive i bezvoljne odpusti Gedeon. 
I 22.000 pođu kući. Jedan je Izraelac stajao naprama 
13 — 14 protivnika. I ponovno reče Gospodin: »Četa 
je još uviek mnogobrojna. Povedi ih dolje vodi, tamo 
ću ih prebrati!« Kao Gospodnjih boraca ostane njih 
300. Jedan naprama 450 protivnika. »S tih 300 ljudi«, 
rekao je Gospodin: »Ja ću vas spasiti i predati Me- 
điance u vaše ruke.« Gedeonu, koji je hramao po- 
kazao je Gospodin još posebno u snu po nekom Me- 
điancu, da je upravo izabrao slabe, da pobiedi jake 
(1 Kor 1, 27). »Slušaj, imao sam jedan san. Pečen 
se kruh ječmeni dokotrljao u madianski tabor i do- 

šao do jednog šatora. Pogodi ga tako, pade i pre- 
metali se prema gore. Tako je šator ostao ležati.« 
Nemoguće postaje mogućim. Jedna tanka, laka po- 
gača obara veliki ratni šator. 300 Izraelaca natjera 
135.000 ljudi u bieg (Sud 7, 1 si). »Gospodin će po- 
tući pred tobom tvoje neprijatelje, što se podižu 
protiv tebe. Jednim putem dolaze protiv tebe, ali na 
sedam će bježati pred tobom« (Deut 28, 7). Jedan 
goni tisuću (Deut 32, 30). Ali ako čovjek svoje po- 
uzdanje stavi u vlastitu snagu, onda će biti obratno. 
»Jednim putem ideš protiv svojih neprijatelja, ali 
na sedam ćeš bježati pred njima (Deut 28, 25). 

Gospodin je moćan } da nas spasi iz ruku kneza 
ovog svieta. To vrieđi za svaku borbu, koju moramo 
izdržati protiv moći tame. Spasitelj uviek dovodi 
svoju Crkvu k pobjedi. »Zato ne boj se, malo stado! 
jer svidjelo se vašem Otcu, da vam dade kraljev- 
stvo« (Lk 12, 32). »Blaženi krotki! jer će oni po- 
sjedovati zemlju« (Mat 5, 5). 

U OČIMA SVIETA MI SMO LUĐACI 

Djeca svieta i djeca Božja 

Između djece ovog svieta — t. j. onih, koji služe 
đavlu, »knezu ovog svieta« (Iv 14, 30), — i djece 
Božje, koja žive u živoj povezanosti s Kristom, po- 

stoji bitna razlika. Ako je Spasitelj u svojoj veliko- 
svećeničkoj molitvi iztakao, da ne moli za »sviet«, 
to je time mislio na one, koji su, — zavedeni od duha 
laži, — zapali u grieh i ustraju u stanju smrtnog 
grieha. »Sve, što je u svieta, pohota je očiju, puti i 
oholost života«, piše sv. Ivan (Iv 2, 16). Rieći »sviet«, 
»djeca svieta«, »djeca zlobe« označuju u smislu Sv. 
Pisma jedno te isto., »Sviet po svom najgorem zna- 
čenju ukazuje nam se kao ljudski rod u svojoj po- 
buni protiv Boga« (Rud. J. Meyer S. I.). Svi, koji 
čuvaju Kristovu rieč, »nisu od ovog svieta« (Iv 17, 
16), i ako žive u svieta. 

U svietu, a ipak ne od svieta 

* 

Jer nismo od svieta, ne smijemo više zemaljski 
misliti ni biti čisto »ljudski« u svom životu (1 Kor 
3, 3). Budite »bezprikomi i čisti, djeca Božja bez 
grieha usred pokvarenog i naopakog naraštaja u 
kojem sjajite, kao zviezde u svemiru!« (Fil 2, 15). 
»Oni koji imadu ženu, neka žive tako, kao da je ne- 
maju; koji plaču, kao da ne plaču; koji se raduju, 
kao da se ne raduju; koji nešto privriede, kao da 
nemaju ništa svoga; koji imadu posla sa svietom, 
kao da nemaju« (1 Kor 7, 29 si.). »Kraljevstvo Božje 
ne sastoji se od jedenja i pijenja« (Rim 14, 17). 
Koji žive po tielu i idu za onim, što tielo hoće, ne 
mogu se svidjeti Bogu. Ta zahtjevi su tiela protivni 

Bogu i znače smrt« (Rim 8, 5 si). »Tielo i krv ne 
mogu nasliediti kraljevstva Božjega (1 Kor 15, 50). 
»Zato neka se nitko ne vara! Tko se u ovom svietu 
čini mudar, neka najprije postane lud, samo tako 
biti će mudar« (1 Kor 3, 18). »Mislite, kao Krist 
Isus! ... On se ponizio uzevši obličje sluge. Poni- 
zio se i bio poslušan do smrti, do smrti na križu. 
Zato ga je Bog uzvisio i dao mu ime, koje je nad 
svim imenima« (Fil 2, 5 si). »Stojte čvrsto u vjeri!« 
(Kor 16, 13). Tko živi u vjeri, ne treba se obezhra- 
briti. »Neka se naš vanjski čovjek i razpada, naš 
nutarnji obnavlja se iz dana u dan. Jer naša sadaš- 
nja i časovita nevolja donosi nam prekomjernu, pre- 
obilnu, vječnu, od svega pretežniju slavu. Samo ne 
smijemo gledati na vidljivo, nego moramo svoje oči 
upraviti na nevidljivo. Jer vidljivo je prolazno, a 
nevidljivo vječno. (2 Kor 4, 16 si). Ne, kao da bi već 
bili tako daleko. »Ali, — tako bi morao svaki kršća- 
nin, da može svjedočiti o sebi — »ja težim za savr- 
šenstvom i rado bi ga dosegao. S ciljem u očima 
trčim za pobjedničkom nagradom, za koju me je Bog 
na nebu pozvao po Kristu Isusu« (Fil 3, 12, 14). 

Oni nas ne mogu razumjeti 

Sviet nas ne razumije i smatra nas budalama. 
On nas ne može razumjeti. Djeca svieta i djeca 
Božja služe dvojici posve različitih gospodara,. 

žive u dva različita kraljevstva, hodaju po dviema 
posve različitim ravninama, mjere nejednakim mje- 
rilom. Mi mjerilo, kojim stvaramo naše mišljenje 
uzimljemo iz vjere i nađnaravi, pa dolazimo do posve 
drugih misaonih zaključaka nego sviet. Mi doduše 
moramo upotrebljavati svoja osjetila, svoj razum i 
misliti posve praktično — i što više, to bolje — kao 
i sv : drugi ljudi, ali mi se ne smijemo dati voditi 
svojim naravnim razumom. (Razlike između pro- 
svietljenog i neprosvietljenog mišljenja ne postajem 
nimalo sviestan. Sveti pisci nisu također bili nužno 
svjestni nadahnuća. Od milostnih činova ne osjećam 
ništa)) Boga se već nazivalo »posve-drugim«. Ta on 
sam kaže o sebi: »Moje misli nisu vaše misli, i vaši 
putevi nisu moji putevi« (Iz 55, 8) . I tako bismo mi, 
djeca Božja, morali doduše biti u svietu, ali posve 
drugačije, nego drugi. Polazna točka našeg mišlje- 
nja morala bi biti uviek Gospodinova rieč: Moje 
kraljevstvo nije cd ovoga svieta. Ali uzprkos tomu 
ne smijemo biti građani drugoga reda: malo po- 
božni, da, ali za daljnji kakav praktični rad neupo- 
trebivi. Moramo biti pametni kao i drugi, i još pa- 
metniji od njih. Ali ovu pravu mudrost, koja s mu- 
đrošćti puti, što smrt, samo donosi (Rim 8, 6) , nema 
nikakvog posla, može se steći i imati samo po živoj 
vjeri. Sviet, koji više ljubi tamu nego svietlo, ne će 
djeca svietla ni htjeti razumjeti. Sviet ne može i ne 
će da shvati ovoga: »Proklinju nas, a, mi blagosliv- 

Ijemo; progone nas, a mi to strpljivo primamo; kle- 
veću nas, a mi tješimo« (1 Kor 4, 12 si). Ta mi smo 
djeca Božja. »Nismo primili duha svieta, nego duha, 
koji je od Boga« (1 Kor 2, 12). 

Oni nas ne smiju razumjeti 

Sviet nas ne može razumjeti, ali on nas i ne 
smije razumjeti. Ako nas sviet razumije, onda smo 
na razini svieta, istog oblika sa svietom (Rim 12, 2). 
Ako nas sviet hvali i diči, diže na ramena, onda je 
vrieme da uđemo u sebe i izpitamo svoju savjest. 
Onda prijeti velika pogibao, da nas je zahvatio i 
stao voditi svjetski duh. 

»Prijateljstvo sa svietom znači neprijateljstvo 
protiv Boga« (Jak 4, 4). Ali ako nas sviet mrzi i 
progoni, onda je dobro s nama. »Sluga nije više od 
svog gospodara. Ako su mene progonili, i vas će pro- 
goniti« (Iv 15, 20). Ne čudimo se stoga ako nas 
sviet mrzi (Iv 3, 13) . Klada bismo bili od svieta, sviet 
bi nas ljubio, ali jer smo djeca Božja, zato nas sviet 
ne poznaje. Ta on ne pozna ni njega (Iv 3, 1). 

NAŠA JE »LUDOST« MUDROST PRED BOGOM 

Prekasno mi se otvaraju oči 

Naravno i nadnaravno shvaćanje ne bi se tre- 
balo međusobno izključivati. Nađnarav i ovdje gradi 

na naravi. Ali sviet, odieljen od Boga, ne inože vi- 
djeti očima vjere, ne može nadnaravno misliti ni 
zauzeti nadnaravni stav. Promatran sa stajališta 
djece svieta, čini se njihov život mudar, a naš vrlo 
lud. Što je svietu najveća mudrost, nama je najveća 
ludost. Što je nama najveća mudrost, svietu je naj- 
veća ludost. Ali na sudu svieta morati će oni pri- 
znati, da je samo naš način postupanja bio mudar, 
dočim će svoj vlastiti, navodno mudri način postu- 
panja morati žigosati kao ludost. »Ovo je onaj, ko- 
jega smo nekoć izsmjehivali, porugom obasipali. Mi 
luđaci! Držali smo njegov život luđošću, njegov svr- 
šetak čak nečastnim. Kako to, da se pribroji sino- 
vima Božjim, da je dio njegov među svetima!« 
(Muđr 5, 3 si). 

Oni bi već sada mogli »vidjeti« 

Djeca svieta ne mogu doduše shvatiti naš stav, 
ah bi morali mirnim prosuđivanjem sa svoj im na- 
ravnim razumom već sada upoznati i priznati, da 
smo mi pametniji. Bog u svojim odredbama uviek 
dobro misli nama ljudima. Svi njegovi naputci, nje- 
gove zapoviedi i savjeti služe spasu naše duše. Ko- 
načno oni pomažu, a to ponajbolje, i naše naravno 
blagostanje. Svaki puta, kada prekršim bilo koju 
Božju zapovied, štetuje ne samo nadnaravni, nego 
i naravni čovjek. Kada bi htjeli skrbiti samo za ovo- 

zemnog čovjeka, a vječnost posve odkloniti, ni onda 
ne bi mogli naći boljih pravila od onih, što nam ih 
je Bog dao. Tko sagrieši protiv Boga, grieši i protiv 
svoje naravi. Bogu služiti jest i ostaje u svim okol- 
nostima najrazboritije. 

Primjer osvietljuje stvar 

Neko prividno protivuriečje nalazi se u Spasi- 
teljevim riečima: »Tko od vas hoće da bude prvi, 
neka bude sluga sviju« (Mk 10, 44). Ovaj naputak 
ne će zemaljski i svietski nastrojen čovjek moći bez 
daljnjega prihvatiti. I on će svakoga, tko ima moć da 
vlada, a učini sebe slugom sviju, smatrati za luđa- 
kom. Tko je gospodar, mora i nastupiti kao gospo- 
dar, i ne smije ni u čem ustupati, tako sudi svietski 
duh. A ipak onaj, koji se oslanja samo na svoju moć, 
naskoro ne će više uobće imati moći. Ona će sizati 
samo tako daleko, koliko njegova ruka i njegova 
policija, njegova vanjska sredstva moći i sile. On je 
gospodar, a ipak nije vladar. Srđca ne pripadaju 
njemu. Ako tko nikako ne iztiče svoju moć, ne za- 
povieda i ne nalaže kao neograničeni gospodar, nego 
je sluga sviju, vrši snažan upliv na ljude i postizava 
moć, kojoj se nitko ne može trajno ukloniti. Nje- 
gova moć siže đalie nego njegova ruka, srdca su 
njegova. On je sluga, a ipak vladar. Slično je sa svi- 
me, što nam Spasitelj zapovieđa ili savjetuje ili pro- 

glasuje blaženim — u govoru na gori, stavljajući 
nam to pred oči kao vrieđno nasljedovanja. . 

Naš program: »Umrieti je za mene dobitak« 

Sadržaj svih Spasiteljevih rieČi, koje služe 
praktičnom provođenju i uređenju života, leži u onoj 
rieči Gospodinovoj kod sv. Luke : »Tko hoće, đa spasi 
svoj život, izgubit će ga; a tko svoj život izgubi radi 
mene, Spasiti će. ga« (9, 24). »Umrieti je za mene 
dobitak«, piše sv. Pavao Filipljanima (1, 21). 
Umrieti nije nikakav gubitak, nego najveći dobi- 
tak. Naš je život samo onda život, ako je umiranje. 
A tko hoće da živi radi zemaljskoga života, pada u 
vječnu smrt. S prvim časom našega života već po- 
čima umiranje, putovanje prema grobu. S vanjskim 
umiranjem moralo bi uporedo ići i unutarnje. Iz dana 
u dan, komad po komad morali bismo umirati. Svaki 
čas, kojega ne pr oživi ju jem, umirući , nisam uobće 
živio. 

»Biti ćete kao bogovi«! 

Mi do vječnog, božankog života dolazimo samo, 
ako se odričemo, umiremo svome ja, a time i griehu. 
Naše ja teži po naravi za velikim, božanskim, samo 
često u suprotnom smjeru i obrnutim sredstvima. 
Nastojimo li vlastitom snagom, postići vječni, bo- 
žanski život, tad nikada ne ćemo postići ono, za čim 

težimo, što više, još ćemo izgubiti ono, što naziva- 
mo svojim vlastitim. Ovu težnju za velikim, božan- 
skim, izazvao je đavo već u raju. On je zvao Evu 
na grieh: »nikako ne ćete umrieti, nego zna Bog, da 
će vam se otvoriti oči, čim uzjedete od toga i biti ćete 
kao Bog, jer ćete spoznati, što je dobro, a što je 
zlo« (Post 3, 5). I kada su jeli, otvorile su im se oči. 

Svaki se grieh temelji na težnji — i ako ne uvi- 
jek jasno spoznatoj — da budemo jednaki s Bogom. 
Svi, koji težko grieše, obožavaju svoj ja. Ali »dok 
se prikazuju mudrima, postaju ludi« (Rim 1, 22). 
Tko se diže protiv Boga i hoće da Boga sruši s prie- 
stolja, taj ruši sebe. Samozataja, umrtvenje je do- 
duše isto što reći »ne« svome ja, a to je ipak naj- 
bolji i najsavršeniji život. Tko ne umre, gubi još i 
ono, što ima, tko ne umire, propada. Ako pšenično 
zrno ne padne u zemlju i ne umre, ostaje samo 
za sebe, te onda bilo kako propadne. Ali ako umre, 
živi dalje i donosi mnogi plod (Iv 12, 24) . Samo umi- 
rući možemo postići život. 

Dan naše smrti ima samo tu prednost pred dru- 
gim danima, da toga dana umire zadnji dio našeg 
života. U času moje smrti ne smije me ništa vise 
vezati za zemlju, sve veze moraju biti raztrgane. 
Mora da je umiranje težko, ako čovjek već za svog 
života nije počeo umirati, ako se već nije odielio od 
svieta, ljudi i svog vlastitoga ja, ako još sa svim ni- 
tima svog srdca visi o svemu. Kako težko mora da 



je umiranje, kada se u pola sata mora izvršiti posao , 
za koji bi bio trebao čitav život! 

Naše kraljevstvo nije od ovoga svieta! 

»Umrieti za mene je dobitak«. Naš život mora 
biti sviestno umiranje. Ono, čega se odričemo, ne 
prestaje sasvim biti naše, nego se samo pretvara, 
diže u vrieđnosti i osigurava. Sve što s nama dolazi 
u doticaj, pa i sebe sama možemo preobražena una- 
pried slati u vječnu domovinu. Tako se »možemo 
obogatiti kod Gospodina« (Lk 12, 21). Načinite sebi 
kese, koje se ne će iztrošiti, blago, kojega ne će ne- 
stati u nebesima, kuda se tat ne približuje niti mo- 
ljac izjeda« (Lk 12, 33). Na ovom svietu ne smijemo 
sebi pribavljati zavičajnoga prava. Prolazimo po- 
kraj zamamnih čari ovoga svieta, koje bi htjele da 
nas zadrže, s mišlju: »Moje kraljevstvo nije od 
ovoga svieta.« Mi smo ovdje stranci (Ps 118, 19) , 
a stan moramo sebi urediti s onu stranu. Sagradimo 
sebi čvrst temelj za budućnost (Tim 6, 19) , i ne sa- 
mo temelj, nego podpuno prebivalište. Iz građevnog 
kamenja, koje šaljemo, podiže nam Bog naš vječni 
dom: »što oko nije vidjelo, ni uho čulo, ni ljudsko 
srdce naslutilo, pripravio je Bog onima, koji ga 
ljube« (1 Kor 2, 9). Naš stan mora biti gotov, kada 
umremo, gotov do zadnje završne cigle. 

Kada smo se posve oslobodili, kada su sve veze 
raztrgane, razriešene, onda je umiranje lako. Gle- 

dajući natrag u svoj život, možemo puni zahvalnosti 
moliti: »Naša je duša kao ptičica umakla ptičarevoj 
zamci. Mreža se raztrgala i mi smo se oslobodili 
(Ps 123, 7). Ako smo sami sebe sa svim što smo 
imali, posve to preobrazivši, već unapred poslali u 
vječnost, onda nas ništa više ne zadržava ovdje, sve 
nas vuče prieko. 

Sviestno moram žrtvovati i tad će sve biti sjeme 
za vječnost i tamo će biti spremljeno za me kao zreli 
plod u vječne žitnice. Što ja ovdje šijem, to ću tamo 
žeti, nagradu kao i kaznu. U nebu nema nagrade, ni 
u paklu kazne, koja ne bi imala svoj korien ovdje 
na zemlji. Kakva je sjetva, takva će biti žetva. »Tko 
rietko sije rietko će i žeti, a tko sije obilato, obilato 
će i žeti« (2 Kor 9, 6). »Tko sije u tielu, žeti će od 
tiela propast, tko sije u duhu, žeti će od duha život 
vječni« (Gal 6, 8). 

Sada je vječnost 

Kod svake gradnje i svakoga sijanja za vječ- 
nost moramo znati, da već sada stojimo u vječnosti. 
Vječnost ne dolazi »nakon« ovoga života, i kraljev- 
stvo nebesko nije u tom, da »budemo izvan svieta«. 

Mi smo već usred vječnosti, već živimo usred kra- 
ljevstva nebeskoga. »Kraljevstvo je Božje u vama« 

(Lk 17, 21). »Tko čuje moju rieč i vjeruje onome, 
koji me je poslao, taj ima život vječni, i ne dolazi 

na sud, nego je već prešao iz smrti u život« (Iv 5, 
24). Mi trajno sijemo, rastemo, gradimo za vječ- 
nost. U našem vremenskom životu oblikuje se naš 
vječni život. Naše vrieme i naša vječnost spadaju 
skupa, sačinjavaju nešto jedna, poput tiela i duše. 
»Tko nema vječnosti, nema ni vremena« (Frommel) . 
Smrću prestaje se naša vječnost razvijati, rasti. 
Zadnje stanje razvoja biti će stanje naše vječnosti. 
Mi rastemo u svoju vječnost, a toga ne opažamo. 
Na nama se trajno izvršuje sud. Naše htijenje nas 
sudi. Naš je život već ili u nebu ili u paklu. 

»Zreo biti to je sve« 

Na kraju našega života mi bismo imali biti zreli 
za nebo. Kada je plod posve sazreo, on sam od sebe 
pada s drveta. Vrtlar treba da ga se samo takne i 
već je u njegovoj ruci. Ako plod nije zreo, onda ga 
se silom mora strgnuti s grane. »Zreo biti to je sve« 
(Shakespeare, »Kralj Lear«). Jabuka, koja pođpuno 
zrela visi na drvetu, ne može reći: »eto sam napo- 
kon liepa, eto sam postigla svoj cilj, pa pustite me 
još neko vrieme da visim«. Jabuka sazrieva samo, 
da se ođieli, a ne, da ukrašuje drvo. Tako je i s na- 
ma ljudima. Mi srao tu u prvom redu za Boga, a 
istom u drugom za sviet. Kada sazrijemo, Bog nas 
uzima k sebi. 

Djeca svieta ne sazrievaju za nebo. Ona hoće, 
da izbjegnu žrtvama, po kojima se sazrieva, a ipak 

im nimalo nije lakše nego nama. I sviet mora slu- 
žiti, ali ne »blag, om« i »dobrom« Gospodaru (Mt 5, 
8). — I djeca svieta moraju umrieti. Okrutnom ru- 
kom otima im smrt njihova dobra, i njihovu smrt 
sliedi »druga smrt« (Otkr 20, 15). Đavo, koji ih je 
zaveo, bit će bačen u ognjeno i sumporno jezero, 
i bit će (skupa) dan i noć mučeni u sve vieke (Otkr 
20, 10). A naše je umiranje vječni život u Kristu. 
Ta vjera daje nam blaženu sigurnost. »Ako smo 
s njom umrli, onda ćemo s njime živjeti. Ustrajemo 
li uz njega, i vladat ćemo s njime« (2 Tim 2, 11). 


KONAC 
»Licem u lice« 

I u punom svietlu vjere ostaje naš život ovdje 
na zemlji nešto tamna i maglovita, neko traženje i 
čežnja. Istom u vječnosti, kad naša vjera pređe u 
gledanje, kad u posjedovanju Boga prestane svaka 
želja i čežnja, sve traženje i teženje, tek tada će 
zasjati nad nama podpuni sjaj Božjeg svietla, 
tek tada ćemo sve podpuno upoznati. Mi smo dio, 
Krist je cjelina. Koliko shvatimo Krista u vjeri, to- 
liko ga shvaćamo i u ljubavi. Kako velikim Krist 
postane u nama u ovom životu , tako će velik stajati 
pred nama i u vječnosti. U onoj mjeri u kojoj mu 

pustimo da sada u nama poprimi obličje, u toj mjeri 
ođkriti će nam jednoć slavu svog bogočovječanskog 
bića. Što je tjesnija veza s njime u vjeri i ljubavi 
ovdje na zemlji, tim ćemo mu bliže biti u vječnosti, 
to će nas jače taknuti svietlo njegovog božanstva, 
tim ćemo ga jasnije i blaženije gledati u vječnosti, 
a s time i čitavo - presveto Trojstvo. »Da gledaju 
moju slavu, to je nagrada vjere« (Sv. Aug.). »Sada 
gledamo kroz ogledalo u zagonetki, a tada ćemo 
licem u lice« (1 Kor 13, 12). 

Blaženi, koji gladuju i žeđaju pravde! Jer će 
se oni nasititi« (Mt 5, 6). »Ne će više gladovati ni 
žeđati. Jer Janje koje stoji nasred priestolja, pasti 
će ih i voditi na izvore žive vode« (Otkr 7, 16). »Tko 
hoće, dobiti će zabadava žive vode« (Otkr 22, 17). 

»A, Onome, koji svojom djelotvornom snagom 
može učiniti u vam'a bezkrajno više, nego što mo- 
limo i mislimo: Njemu slava u Crkvi i u Kristu Isusu 
kroz sva pokoljenja od vieka do vieka!« (Ef 3, 20 si). 

A m e n ! 

